
هده الدار 

هى دار نشر حرة تعتبر ملتقى لكافة الكتاب المصريين 
والعرب من مختلف الاتجاهات الفكرية والسياسية 
والقومية. 

وهی تدعوهم جمیعا لکی تنشر آرائهم وأفكارهم 
ومیولهم واتجاهاتهم الفكرية التباينة دون حظر أو اضافة أو 

وهذه الدار مستقلة تماما لا یقودها تیار محدد وانا 
بحدوها الامل فى أن تكون مركز إشعاع فکری مستنیر 
ومؤثر لخدمة وطننا وعالنا العربی الحبيب. 

الأاریعین - يرتدى - أحیاناً - قمیصاً قديطاً وبنطلوناً ناحلاً » وغالباً 
مایرتدی جلباباً بلدياً ويضع فى أقدامه صندلاً أو بلغة فاسى ٠‏ یتابط 
ذراع رجل نحیف ‏ أبرز مافی وجهه هو نظارة سوداء كبيرة يخفى بها 
عينيه الكفيفتين ؛ ویسحبه ليصعدا إلى منصة المدرج فيستقبلهما 
الطلاب بعاصفة من التصفيق المدوى , ء تستمر وقتاً طويلاً ء ثم یبد 
الشاعر « أحمد فؤاد نجم » فى إلقاء قصائده , ويغنى الشيخ « إمام 
عیس »ماع من تلك القصائ , قبل أن يخرج الجميع فى مسيرة 
صاخبةء تدور فى أنحاء ء الحرم الجامعی » .وهی تهتف بالحياة 
وبالسقوط ! 

وفى مواجهة تلك الظاهرة ء كانت الحكومة تلجأ فى كل عام إلى 
توجيه ضرية أمنية وقائية تقبض خلالها على مئات الطلاب بتهمة بث 
دعايات مثيرة من شانھا تكدير الأمن العام ٠‏ وتقبض على هامشها على 
عدد من الكتاب والصحفيين والأدباء والمحامين والعناصر العمالية النشطة 
٠‏ تصفهم عادة بأنهم من العناصر المندسة , التى تس إلى القاعدة 
الطلابية السليمة » وتقودهم إلى السجون فيقيمون بها أسابيع وشهوراً 
لا يكف خلالها الرئيس السادات عن الهجوم على الطلاب والتنديد بما 
كانوا يكتبونه فى صحفهم . أو يقولونه فى مؤتمراتهم ء أو يرددونه من 
أشعار وأغان ء كان يصفها عادة بأنها .. « رذالات » .. و« بذاءات » .. 
و« شتائم » .. ود سخائم » . !! 


وكان الشاعر الصعلوك وصديقه المغنى الكفيف فى مقدمة الذين 
تطولهم حملات الأمن الوقائى فى مفتتح كل عام . 
فی سنة من تلك السنوات » وقف نائب بمجلس الشعب - هو 
المرحوم « زكريا لطفى جمعة » - ليعلق على بيان كان الرئيس السادات 
قد ألقاه أمام المجلس بمناسبة الحملة السنوية للقبض على الطلاب › 
داعياً إلى تأييد ماورد فی خطاب الرئيس .. فقال « ان القاعدة 
الطلابية سليمة , وأن المندسين من عملاء مراكز القوى » هم الذين 
يحرضون الطلاب على معارضة النظام ء بما يلقونه فی المؤتمرات 
الطلايية من خطب وأشعار مثيرة : تحرض على الفوضى : ثم ارتفع 
صوته وهو يقول إنه استطاع أن يحصل على وثيقة هامة هى قصيدة 
مما كان يلقى على مسامع أبنائنا الطلاب - الأبرياء من « الرذالات » .. 
0 دای متا ان 09,7۰ 
فاد نجم » .. وأنه سیقرآها لیعرف النواب الحقيقة » واتخة النائب 
الوضع الذی ظنه ملائماً لإلقاء الشعر . وأخذ یهتز مع إيقاع الابیات , 
وقد نفرت عروقه ؛ وهی یتلو القصيدة التى كانت تقول : 
قل آعوذو 
مد بسوره 


الجبان 


ات 


أبن الجبانة 
كل غدانا 
قام لقانا 
كل عشانا ! 


وذهل النائب لان زملاءه النواب لم يشم ئنطوا » بل وسسرت 
الهمهمات بينهم ءوعلت البسمات وجوههم . كاد بعضهم يصفق وخاصة 
أنه كان قد اندمج فى الإلقاء ۰ فمد بوزه إلى الأمام » واستدرك المرحوم 
حافظ بدوى - رئيس مجلس الشعب أيامها - الموقف قائلاً « إن اللائحة 
لا تجيز إلقاء مثل هذا الشعر الرذیل : وأمر النائب بالکف عن ضري 
الأمثلة ‏ والمختزلين بشطب القصيدة من المضبطة . وفى أثناء الاستراحة 
احتشد النواب فى البهو الفرعونى حول النائب « زكري لطفى جمعة » 
یطلبون إليه أن يقول أعوذو ويمد بوزه » ويعيد إلقاء القصيدة عليهم 
ليحفظوها بعد أن صدر الأمر بحذفها من المضبطة . 

والغريب أن الشاعر الصعلوك« أحمد فؤاد نجم »لم يكن من 
عملاء مراكز القوى , أو من الذين يرتدون قمیص عبد الناصر - وهى 
الوصف الذى كان الإعلام الرسمى يطلقه على معارضی الرئيس 
السادات - بل كان من المعارضين لحكم عبد الناصر ‏ ومن المعتقلين فى 


ا 


أواخر عهده ٠‏ فقد أمضى السنوات - بين منتصف عام ۱۹٦۸‏ ومنتصف 
۱ فى سجن القتاطر الخيرية معتقلاً بسيب أشعاره السياسية » ولم 
یفرج عنه هو وزميله المغنى الضرير إلا عندما قرر الرئیس السادات 
تسف قلات بعد انتصاره على خصومه ومتافسيه على السلطة من 
مراك ل ےکی مایو ۱۹۷۱ . 

وبعد اعتقاله بعام , انتهز الزعيم القلسطينى « نايف حواتمه » - 
رئيس الجبهة الديمقراطية لتحرير فلسطين - فرصة لقاء بينه وبين 
الرئیس عبد الناصر » فقال أن لديه طلباً يتمنى أن يكرمه الرئيس 
فيحققه له .. وابتسم عبد الناصر قائلاً : 

- أأمر يا نايف . 

فتشجع نايف حواتمه » وقال إنه علم أن هناك ثلاثة من الكتاب 
والادباء معتقلون بالسجون الصرية ]الي .: الشاعر « أحمد فؤاد نجم > 
والشيغ« إمام عيسي » وكاتب هذه السطور ( ولم أكن أعرف نجم أو 
إمام حينذاك »وآنه يتمنى أن يستجيب الرئيس لوساطته فيقرج عنهم . 


وتجهم وجه الرئيس عبد الناصر .. وقال بجفاء لم يفلح فى 


- ماتتعبش نفسك .. التلاتة دول مش ح يطلعوا م المعتقل طول 

وذلك ماكان ! 

أما الأكثر مدعاة للدهشة » وريما للذهول ء فهو أن « آحمد فوار 
جم » لم تكن له أى صلة بالسياسة آو بشئون الحكم ولم يكتب فى أيهما 
شعرا قبل ه یونیو ۱۹۷ , 

دفى ذلك التاريخ كان « نجم » قد بلغ الثامنة والثلاثين من عمره , 
تارب من سن الكهولة ء الذى تنفد على مشارفه عادة , طاقة التمرد فى 
الإتسان “ويصفى على عتبة تمرادتهم ٠‏ ولم يكن فى حياته قبل هذا 
التاريخ شئ ینبی أنه سيفعلها . کان مجرد طفل يتيم فى شجرة عائلته 
«الکریمة » آخ کان لصا لخزائن , وآخر کان « ابن ليل » کل علاقت 
بالوطنية أنه كان يمارس شقاوته أحياناً ضد معسکرات جیش الاحتلال 
الانجليزى فى منطقة قنا السویس , فيسرق مع عصابته بعضا مه 
مهماتها . 

أما هو فکان قد ولد ذات يوم من عام 5 , باحدی قری 
محافظة الشرقیة المتاخمة لنطقة القنال . وأطلق عليه أبوه - على سبيل 
التيعن پاسم صاحب الجلالة « أحمد فؤاد » ملك مصر فى ذلك الزمان , 
لکن الریاح أتت ہما لا يشتهى والده ضابط البولیس « الفاقر 4 عرزت 
أفندى نجم » .. فمات تاركاً أصفر أبنائه ليواجه المصير الطبيعى لطفل 
ينيم فقير » ابن فقراء ويتامى . 

وتذقل منونته الواهية على آقاربه ء فیبحئول عوآداهية يودعونه 

فيها ٠‏ فلا یجدون إلا ملجاً للأيتام بمدينة الزقازيق » وبين زحام الیتامی 
يبدو لمن يحيطون به أنه نسى الكلام ۰ وتقرب مشاعر الوحدة بین جدران 
اللجا بينه وبين يتيم وحيد نحيل من زملائه » ينتمى لقرية الحلوات 
القريبة من قريته اسمه « عبد الحليم شبانة » وفى حجرة الوسیقی 
بالملجأ يكتشف الاثنان أن الغناء يعزى المحروم ويؤنس غربة اليتيم 
فيغنيان ٠‏ ويحفظان المقامات والتواشيح والأدوار والطقاطيق .. ويعشقان 
الطرب .. ليصبح ثانيهما - فيما بعد - علماً لا ينساه الناس الذين غنوا 
معه ريع قرن من الزمان » وعرفوه - ومازالوا یعرفونه - باسم « عبد 
الحلیم حافظ 7 

آما « أحمد فؤاد نجم » فقد غادر اللجا - كما دخله - یتیماً 
وفقيراً ووحيداً .. ليندفع مع تيار الوحدة ۰ فيعيش حياة الصعاليك الذين 
كانوا يزحمون أرض الوطن ۰ يلتقط رزقه من بين أنياب الوحوش فى بلد 
محتل ومشندل .. وبدلاً من أن يصبح ملكاً - كسميه صاحب الجلالة الملك 
أحمد فاد الأول - أصبح أجيراً فى أحد التفاتیش الزراعية المملوكة 
لصاحب الجلالة .. ولکن الحظ السی يترصده > فیفصل من وظيفته : 
ليعيش عاطلاً فترة ء ثم يلتحق بمنزل خاله فيعمل به خادماً إلى أن يجد 
عملاً فى معسكرات جيش الاحتلال . ويتركه فى نهاية عام ۱ مع 
آلاف العمال المصريين الذين استجابوا لنداء حكومة الوفد فى تلك السنة 


وات 


وتركوا أعمالهم فى المعسكرات لاجبار المحتلين على الرحيل بعد أن آلفره 
الحكومة معاهدة 1995 , 

وتفى الحكومة بوعدها ء فتعوضه عن وظيفته التى تركها بوظيفة 
حكومية فى أحد فروع هيئة السكك الحديدية , وبعد سنوات يفكر فی إن 
بتزوح فلا يجد مال ولا سكناً .. ويبساطة يشترك مع أحد السعاة فى 
تزوير بعض المستندات ويتقاسمان مقابلها النقدی , إلى أن يأتى اليوم 
الذى يجد نفسه فيه فى السجن يقضى عقوبة مدتها ثلاث سنوات مداناً 
بتهمة التزویر واختلاس الأموال الأميرية ؛ 

یاف بيط السجن أن المزور المرتشى سمی صاحب الجلالة 
؛ يكتب شعراً جمیلا ‏ قیدهشون ‏ وتسعدھم قصائد النفاق التى كتبها 
فى مزایا سعادة الباشا الأمور ء وحضرة صاحب العزة ضايط العنير , 
فيتباهون به , ويقدمونه فى حفلات ال لے ٠‏ وينشر المجلس الأعلى 
ب والفنون ديوانه الأول ين الثمياة والسجن » .. ویفرج عنه عماء 
٠‏ ليجد الطريق ميسراً لوظيقة من وظائف المجلس . تكفل له 1. 
يكون - كما گان شاعر البؤس « عبد الحميد الديب » - مشرداً رسب 
. یتقاضی مرتباً دون أن يؤدى عملاً ! 

ويذهب ليبحث عن غرفة يقيم بها وتقوده أقدامه إلى حارة 
مدلوکیة قدیمة تلتف على نقسها كوايد فى رخم آمه ,تحمل اسم , حارة 
کوش قدم »- وهي عبارة فارسية بمعنى قدم الخیر ‏ وهناك یلتقی 


۔۔١-‎ 


بمغن ضرير صعلوك , بدأ حياته مقرئاً للقرآن ء ثم مؤذناً ومنشداً فى 
حلقات الذكر ء ثم عمل سنيداً مع الشيخ زكريا أحمد فيتقاسمان غرفة 
فى أحد بيوت الحارة ء ويكونان « دويتى » يجوب الأفراح » وحفلات 
الطهور وجلسات المزاج ء التى يقيمها أهالى القاهرة المملوكية » ومجاورو 
الازهر والحسین . ۱ ۱ 

وقبل شهور قليلة من يوم الهزيمة ء كان نجم قد ضحك على ناشر 
غلبان ء يملك مطبعة حروف يدوية كحيانة فى أحد دکاکین شارع محمد 
على . فأقنعه بان ينشر له دیوانه الثالث ؛ عن كرة القدم ء لعله یعوض 
خسارته فى دیوانه الثانی ء وکان عن الاهلی والزماك ء ولم يكن حتی 
ذلك الحين قد کتب شعراً سياسياً , أو اهتم بشی خارج عاله المحدود . 

وفجاة وقعت هزيمة ٥‏ یونیو ۱۹٦۷‏ . 

وفی تلك الشهور البعيدة ما بیفگ ۱۹۱۷ء کنا نسیر ونحن 
نتخفی لان عار الهزيمة یجللنا , وإكليل شوکها يتوجنا . 

آیامها نسینا الشعر » وهجرنا القص وکرهنا الغناء وعرفنا السهد 
وتقلبنا على الجمر ؛ بعد أن انهارت کل أحلام جیلنا بعالم سعید . 
وأصبحت أطلالاً نجوس بين أكوام حطامها ؛ ونحاول أن نتوقی فخاخ 
الإحباط التى كانت تنتشر كالسرطان فی الأرض | اث اين . 

۱ آما « نجم » فقد هجر أفراح المعلمين » واحتفالات الفتوات بطهور 


(¥ 


أبنائهم واختفی بحجرته الضيقة أياماً ء خرج بعدها وقد کتب البلاغ 
رقم واحد لتمرد الجيل وفى ساعات كان صديقه الشیخ « إمام عيسي » 
قد لحن القصيدة / البلاغ وغناها ء وكان مطلعها يقول : 
الح خطنا تحت بطاطنا 
يامحلا رجعة ضباطنا من خط النار 
یا أهل مصر ا محمية بالحرامية 
الفول كتير والطعمية 
والبر عمار 
ح تقول لی « سينا » .. وما « سيناشى » 
ماتدوشناشی 
ماستمیت أتوبیس ماشی 
شاحنن آنفار 
إيه یعنی شعب فى ليل ذله 
ضايع كله 
دا كفاية بس أما تقوله 
إحنا الثوار ! 
كان البلاغ إدانة صريحة للبيروقراطية العسكرية . التی وصفها 
عبد الناصر - فيما بعد - بأنها كانت السنارة التى اصطادت بها 
الإمبريالية العالية رأس نظامه . 


ے۸۔۔ 


وتتالت البلاغات الشعرية .. طارت على أشعة الشمس .. وتخللت 
نسمات الهواء ؛ لتستنشقها صدورنا المصدومة الذاهلة ء الأشبه بفرخة 
مذبوحة ترفرف بجناحيها من حلاوة الروح فتعيد إلينا الأمل ء بأن 
الهزيمة ليست نهاية التاريخ » وأن الانتصار ممکن وأن الأعداء داخل 
جلودنا كما أنهم خارج حدودنا ء وتتدافع جموعنا إلى حجرته الضيقة 
فى ذلك المنزل القديم فى تلك الحارة الضيقة من حوارى الوطن فنذهل 
حين نراه شاعراً كهلاً .. نحيل القامة .. كحيان .. ومغن ضرير غلبان .. 
وغرفة ناحلة لا تضم سوى كنبتين من الخشب .. ومقعد بثلاث قوائم 
ورف ومرأة مكسورة . 

كان آخر مايمكن أن نتصوره : هو أن يكون هذا الشاعر 
الصعلوك هو صوت الغضب القادم ‏ وأن تكون تلك الغرفة الفقيرة 
العاطلة عن الجمال والجلال » هی مجمع أحزاننا المستجدة ويثر أحلامنا 
العميقة .. مع أنها - مكاناً وسكاناً - تكاد تخلو من کل المؤهلات 
التقليدية التى تجعلها صالحة لذكك » فلا« تاريخ نضالى »ولا « عذاب 
سيزيفى »ولا « غربة وجودية » .. بل مجرد غناء عذب » شجى ء بسيط 
وصوت واثق قوى , وسخرية تفجر الضحكات والدموع .. وجسارة 
لاتخاف ولا تتردد ولا تحسب ء لأنها لا تملك ماتخاف عليه , ولا تسعى 
لكى تملك ماقد يجعلها تخاف عليه . 


فى تلك السنة التى كان عارها يجللنا ء وهزيمتها تتوجنا باکالیل 


مقت 


الشوك . ومذاقها فى حلوقنا كطعم الخل ؛ تخلق الظلام فود « أحمد 
فؤاد نجم » بين أطلال الهزيمة .. ليكون هو ذاته « أحمد الزعتر » .. 
الذى وصفه « محمود درويش » بأنه « أحمد العارى .. المولود من حجر 
وزعتر .. القائل دائماً : لا .. جلده عباءة كل فلاح سیاتی من حقول 
التبغ کی يلغى العواصم ويقول : لا .. جسده بیان القادمين من 
الصناعات الخفيفة والتردد والملاحم نحو اقتحام المرحلة ليقول : لا .. 
ويده تحيات الزهور .. وقنبلة مرفوعة كالواجب اليومى ضد المرحلة .. 
لتقول : لا » ! 

فيما بعد كنت أتأمل ظاهرة « نجم » الإنسانية بشی؛ من الدهشة 
الممزوجة بالاعجاب البالغ .. وكنت أتساعل : كيف حدثت هذه المعجزة ؟ 
من الذى حول هذا الكائن الجذاب خفيف الروح المؤهل تماماً لكى يكون 
نصاباً دولياً يبيع شعره فى أسواق النخاسة والوالد وسرادیب القصور 
» إلى يد مرفوعة بالواجب اليومى ضد المرحلة ؟! 

واكتشفت وأنا أتأمل مشاعرى تجاه« نجم » الإنسان ۰« ونجم » 
الشاعر .وه نجم الفاجومى » العنيد » العصى على الافساد » آننی 
أمام ابن البلد الحقيقى » الذى أتمنى أن أكونه . وأن جلده هو فعلاً 
عياءة الفلاحين القادمين من حقول القمع : وبيان القادمين من 
الصناعات الخفيفة ليقوموا بالواجب اليومى ضد الهريمة.. وأن هذا هو 
الشعب الذى أحببته وعشقته » وعجزت عن التعبير عن ذلك كما يجب . 


عدي ۳ 


وأنه يغنى من قلبى : ويستلهم شعره من روحی . وأن كل مامضى من 
عظره كان تهيئة لتلك اللحظة التى يغمر فيها الطوفان كل شيئ ء فاذا 
روح الشعب القوية . ھی سفينة نوح التی تنقذ أرواحنا وجنسنا ووطننا 
وأمتنا من الانهيار ؛ تهاوت الأحلام الأوهام وسقطت « المؤسسة » بكل 
زخارفها اللفظية وطقوسها الشكلية , وعنترياتها الكلامية ء وآن الآوان 
لأن يغنى ابن الشعب أحمد « العارى » فؤاد نچم  .‏ 

كلمات وصور وتراكيب شعرية بسيطة .. تذهل لأنها أصبحت 
شعراً حقيقياً جميلاً ورقيقاً .. يشق الطريق إلى القلب والروح بلا مقاومة 
مع أنك تسمعها - أو ترددها - كل يوم .. ومع أنها هى نقسها دون 
تغيير حتى ليخيل إليك أنها قفزت الآن من النافذة المطلة على الحارة ؛ 
لتسكن هذا البيت أو ذاك من القصيدة » لكنك مع ذلك تستعيد سماعها 
مرة » واثنتین ‏ وعشراً » وعشرين ٠‏ لتكتشف امام ابن البلد ء ذى السبعة 
ألسن , والسبعة وجوه » والسبعة أرواح , لذلك يعطيك شعره جمالا 
مختلفاً فى كل مرة .. وتکشف عند كل استعادة أن له معنى « مختلفاً » 
فتوقن أنك أمام مكتشف لآلئ .. غربل اليحر بغرباله الذى لا يخطئ 
لؤلوّة .. ولا يستبقى حصاة : فاختار من بين كلمات الحياة اليومية تلك 
الصور وااتراكيب والإيقاعات التى ظلت تتدحرج فى حوارى التاريخ . 
تدوسها سنابك الغزاة والطغاة » وتشحنها روح الذين اسنتشهدوا فی 
معارك الشوارع › وتنضح بعرق الذين صنعوا الأسبلة وزخرفوا القیاب 

وكفتوا النحاس وأينعوا الورود والسنابل . تحمل جمالهم الخاص » 
وحلاوتهم المميزة الطعم » وتشع بحكمتهم - البسيطة - الجميلة . 
كلمات تحزن وتحن وتخاف وتحلم .. تفرح وتبهج وتسخر وتطبطب 
تحصب وتردح وتھجو وتذوب عشقاً وتتفجر قوة وصلابة وثقة فى الغد 
الآتى . وفی هؤلاء الزعر والجعيدية والأحمد زعترات .. الذين ينتمى 
إليهم « أحمد » - العارى - فؤاد نجم ! 
تل اا من ظاهرة هذا الصعلوك العجيب الذى تسرب فى 
طيات الرماد ذات ليلة من عام ۷١۱۹ء‏ ليرفض الهزيمة والقهر ويعلن 
العصيان الشعری العام ب...فاقامت أشعاره الدنيا وأقعدتها .. وكتب عنه 
« لويس عوض » ۱9۸۰ لود آمين العالم » .. و« رجاء النقاش » .. 
وطلب « محمد حسنين هيكل » .. و« آحمد بهاء الدين » أن يستمعا إليه 
واحتاف دقان الق مس هنول قيمة اقعارور اسان سیق 
حتى كادوا يمسكون بتلابيب بعضهم البعض .. وأعدت عن أشعاره 
رسائل ماچستیر ودکتوراه فى عد (ج)معات العالم .` 
تکاکات عليه كل قوی « المؤسسة » لكى تغريه بذهبها وقصورها 
وإذاعاتها وميكروفوناتها وصحفجیتھا , آوترهبه بسيوفها وسجونها 
وجلاديها , ولكنه وهو فى الأربعين - حيث تنفد عادة طاقة الثوار 
ويصفى المتمردون تمرداتهم ليتفرغوا لتربية عيالهم - كان قد أخذ قراره 
وعرف حبه واختار - طريقه » وأقسم ألا يتراجع حتى لو كان المصير 
هو المشنقة ! 


0 کک 


بين خريف ۱۹٦۷‏ وصیف ۱۹٦۸‏ كان« أحمد العارى فؤاد نجم » 
قد أصيح نجماً تنشر الصحف أنياءه ء وتجرى المجلات معه الأحاديث ؛ 
ویتزاحم وجهاء المجتمع لكى يدعوه إلى بيوتهم ليستمعوا إليه .. وتزدحم. 
حجرته الضيقة بعشرات من نجوم السينما والفن وأقطاب الثقافة , 
ويخصص التليفزيون برنامجاً خاصاً بعنوان « مع أشعار نجم وألحان 
الشيخ إمام »ويدعى إلى الندوات العامة . ويستحلفه الذين ينظمونها أن 
يلقى مايشاء من أشعاره » فيما عدا قصائد قليلة على رأسها - قصيدة 
« الحمد لله خبطنا يجط دنا » .. لحساسية موضوماتها فى الظروف 
السياسية التى كانت قائمة آنذاك » فيأخذهم على قدر عقولهم ثم تكون 
القصائد المنوعة ھی أول مایلقيه هو أو يغنيه الشيخ إمام . 

وذات يوم تلقى « الرئيس عبد الناصر » تقريراً من أحد أجهزة 
الامن حول ظاهرة « نجم / إمام » جاء به » أتهما يذيعان أشعاراً 
مناهضة للحكم : ورغم ذلك فان الصحف تتحدث إليهما ويذيع التليفزيون 
برنامجاً يتضمن أغانيهما : وتستضيفهما النقابات والجمعية الثقافية . 
فطلب أن يستمع إلى أغانيهما ء ثم استدعى إليه وزير الاعلام الأستاذ 
محمد فائق وسأله : 

إزاى سايبينهم يقولوا الكلام ده .. مااعتقلتوهمش ليه : وقال 
الوزير إن البلا مجروحة بسبب الهزيمة »وأن من مصلحة النظام أن 
يسمح بفرصة محسوية للتعبير عن آلام الجراح ء وأن مايكتبه نجم رغم 


کی کا 


قسوته ٠‏ نقد صحی یمکن احتماله : وأن اعتقاله هووزميله الغنی 
الضریر سيثير ضجة بين التقفن .. لکن « عبد الناصر » - الذى كان 
ككل الثوار يتالم إذا مانقده ثائر - قال بغضب : 

- بلا مثقفين .. بلا كلام فارغ .. اعتقلوهم ! 

ورغم ذلك فقد رثاه « نجم » بعد عشرين عاماً ء بقصيدة قال فيها 
۶ عمل حاجات معجزة / وحاجات کر خایت / وماش ومات وسطنا 7 
على طبعنا ثابت / وان کان جرح قلبنا / کل الجراح طابت / ولا 
یطولوه العدا ء مهما الأمور جابت » . 
نجم » لکن من الصحیح كذلك » أنه قدمه إلى محکمة عسکرية فى عام 
۸ لیکون آول شاعر مصری یحاکم آمام هذ! النوع من المحاكم , 
وبتهمة لم یوجهها أى رئيس جمهورية مصری إلى شاعر أو کاتب ؛ هی 
تهمة« إهانة الرئیس »وهی التهمة التی حلت فى قانون العقویات 
الصری بعد الثورة محل تهمة العیب فی الذات الملكية » وهو ثانی شاعر 
فى التاریخ الصری الحدیث - یحاگم بسیپ شعره - بعد الشاعر 
«مصطفی لطفی النفلوطی» الذى حکم عليه عام ۱۹۰۹ بالسجن لدة 
الثانی » عقب عودته من مصيفه فى الأستانة وقال فى مطلعها « قدوم 
ولا آقول سعید .. وملك وإن طال الدی سيبيد » . 


TE 


وكان« نجم » قد ألقى - فى مؤتمر عام عقد بكلية الهندسة ‏ 
جامعة عين شمس فى ١5‏ نوفمبر ۱۹۷۷ وحضره جموع من طلاب الکلیة 
- قصيدة بعنوان « بیان هام » تقمص فى مقاطعها الأولى ء صوت 
سے اه لوا ا و 
بياناً سوف يلقيه رئيسها « شحاتة المعسل » .. ثم تقمص فى مقاطعها 
التالية لغة « شحاتة » وهو یلقی بيانه على ا مواطنین ! 

وکان الشريط الذى سجلت عليه وقائع المؤتمر ۰ هو دليل الاتھام 
الذى قدمته النيابة إلى المحكمة العسكرية ء متهمة « نجم » بانه « أهان 
. رئيس الجمهورية بالقول والصياح علناً بتعمده تقليد صوته وطريقته فى 
أداء خطبه وبياناته بصورة فيها كثير من السخرية مشككاً موضوعياً فى 
" أمانة الرئيس . 

والغريب أن النيابة فى مرافعتها . والمحكمة فى حيثياتها لم 
تتعرضا لنص القصيدة ذاته التى لم يكن فى عباراتها مايمس الرئيس , 
بل تركز الاتهام والإدانة على « طريقة الالقاء » .. وقالت المحكمة - فى 
حيثيات حكمها على الشاعر بالسجن لمدة عام مع الشغل والنفاذ - إن 
ماأتاه« نجم » ليس بفن أو شعر أو إبدا ع وإنما هو إسفاف وسخرية 
برئيس دولة ! 

وقد ظل « نجم » هارياً - بعد صدور الحكم - لمدة ثلاث سنوات ‏ 
كتب خلالها ديوانين .. ثم عثر عليه البوليس وساقه إلى السجن ليقضى 
العقوبة التى حكمت بها عليه المحكمة العسكرية . 

وفى عام ۱۹۸۰ غادر مصر لأول مرة - إذ كان ممنوعاً من 
السفر فى عهد الرئيس السادات - فطار من « حوش قدم »إلى« 
مسرح الأوليمبياد » فى باریس : ليلقى أشعاره ويغنيها الشيخ إمام على 
السرح نفسه الذى غنت على خشبته أم كلثوم وعبد الحليم حافظ ء ثم 
قام بجولة شملت سوريا ولبنان وتونس والجزائر وليبيا ألقى خلالها 
أشعاره فى أكبر مسارحها » وأمام جمھورہ الذى كان يتداول أشرطة 
أغانيه وأشعاره منذ برز اسمه . ويستمع إليها فی الاذاعات العريية , 
فقد كان - ومایزال - معروفاً على نطاق واسع قى كل أنحاء الوطن 
العريى ء أكثر مما هو معروف فى بلده » الذى قاطعه تليفزيونه وإذاعاته 
وصحفه . 

وقد تزوج « نجم » أربع مرات .. وأنجب من زوجته الأولى ابنة 
تزوجت وأنجبت أبناء فهو جد له أحفاد ! 

وفى بداية السبعينيات نشر خبر يقول إن « أحمد فؤاد نجم » قد 
تزوج من الكاتبة الصحفية المعروفة « صافيناز كاظم » .. ولم يصدق 
كثيرون النباً ء لان « صافیناز » بنت نوات تخرجت فى الجامعة الأمريكية 
بالقاهرة . وحصلت على ماجستير فى النقد السرحی من إحدى 
الجامعات الأمريكية , فكيف تتزوج صعلوكاً مثل « نجم » ؟ وقال الكاتب 
الكبيره محمد عودة » ميرراً دهشته : 


- زی ماتقولوا « شکوکو » اتجوز « سهير القلماوى » . 


-- 


وثبت فيما بعد أن النباً كان صحیحاً ء وقد أثمر هذا الزواج ابنة 
واحدة اسمها « نوارة » هی الآن طالبة بالجامعة ! 

ثم انفصل الزوجان .. لیتزوج « نجم » بعد ذلك من حفيدة أحد 
الباشاوات هی التی عرفها الناس - بعد انفصالهما پاسم الفتاة « عزة 
بلبع » .. وقد کتب فیها عدداً من أجمل قصائده . 

وآثناء اقامته فى الجزائر نشرت الصحف العريية نبا زواجه من 
ألمع ممثلات السرح فى الجزائر . 
إحدى جاراته . فى حارة حوش قدم : وأنجب منها ابنة أصغر من 
أصغر حفيداته . 

ولعل هذه الفصول من سيرته الذاتية ء تكشف جانباً من أسرار 
هذه الظاهرة الإنسانية والفنية والسياسية التی بزغت لأول مرة بين 
أطلال الهزيمة ء تغنى للانتصار ٠‏ وتصطاد أسماع الموجوعين والفقراء 
والحالمين ٠‏ وتسکن - کالعزاء المقيم - قلوب المشوقين للعدل » تسترجعه 
كلما اشتد الألم » فتوقف فى شدو غنائه أن العدل قادم .. وتغنی مع « 
أحمد العارى فؤاد نجم » للشعب : 


ملیون یهوذا خان أمانك وانهلك 


سر کک 


وأنت الجریح 
تیجی الأطبا وتسالك .. ماأعجبك .. ماآنجيك .. ماأحملك 


يا شعب .. يا روح الخلود .. 
ماأنبلك .. الحكم لك .. وا ملك لك ! 

الفصل الاول 


آمی 


أهل زمان یقولوا - الحق حبیب الله 

موسی نبی .. عیسی نبی .. محمد نبى .. وکل حی وله نبی .. 

وکل من له نبی یصلی عليه .. 

آنا الفاجومی .. فى سوق الرجال ؟ .. محصن مواطن .. لا اسم 
ولا كسم ..ولا سعر . 

إنما بقی حسب الاوراق الرسمية وختم النسر .. آنا مواطن کامل 


الأهلية . 
الوظيفة 
الديانة 


الخو 


.. أحمد فؤاد نجم . 
.. شاعر . 

.. مسلم وموحد بالله . 
گن : ۱ 


وفوق دا ودا باتمتع بجنسية مصر العربية . 


ولا تتعجب يا صديقى .. إنها إرادة الله . 


مز يط خبط ۷ ۲ 


اللى شفته ح أقوله .. من طقطق لسلامو علیکو . 
عجبك كلامى ؟ إشترى .. وأهل زمان يقولوا .. الشاری كسبان 

والبايع خسران - ماعجبكش الكلام ؟ بين الشارى والبايع يفتع الله .. 
وربك رازق الیعض من البعض وغانى الیعض عن البعض . 
الله يرحمك يا أمه .. هى اللى علمتنى اللماضة دى ! 
كانت واحدة فلاحة .. لا بتكتب ولا بتفك الخط - إنما أجارك الله 
كانت فى الكلم مكلمة .. بس مش أى كلام - وكانت لما تبدأ ماتنتهيش 
زی أبريق العسل اللی ميل على بزبوزه وهاتك یانز . 
ماتعرفش كانت بتجيب ده كله منين ؟ إشى حواديت على إشى 
نوادر على شی حكم وأمثال على شی مواويل فی شكوى الزمان ! 
ما كان الهوى ييجى سوا كانت تحطنى فى حجرها وتفضل 
تزققنى لحد ما أشبع وأرتوى والإش بقى لما كان الوجد يستحكم ويحرك 
الشجن والمواجع وتغنى لى .. آه يا وعدى صوت زى هديل اليمام فى عز 
حر بؤونة الحجر .. سخن ومفرهد وعرقان ومشروخ لکن جواه خيط 
حرير ناعم ماتعرفلوش أول من آخر .. يشدك من شراشيب قلبك ويفضل 
يطوحك فى الهوا « دوخينى يالمونة » ويعد الدوخة ينزلك على كفوف 
الراحة وأنت مستحمى ومغسول بدموعك . 
ياحلوائن ى 
بيع الحلاوة اللى عندك 


5 


عضيته عضے وبانت 
مطرح آسسنانی 
خر العسل ياجميل 
وشربته بحفانی 
والناس تنقط بفضة 
والدهب غالی 
وأنا بانقط حبيبى 
بس بوصالسی 
يا حلوانی .. بيع الحلاوة اللی عندك 
آنا بقی يا سیدی كنت أسمع من هنا وهاتك يانهنهة وهاتك 
ياشنهفة وعیاط لحد مازوری یوجعنی وعنيًا تدغبش وخدودی تولع من 
لسع مية العين اللی عاملة لها على كل خد مجری . 
E‏ 
وحتى لما کنا بنتخانق ودا كان بيحصل يومياً وبدون أسباب 
جوهرية .. كانت تبدأ الموشح بلعن سنسفيل جدود اليوم المنيل بستين 
نيلة اللى هو يوم ۲٢‏ مايو سنة ۱۹۲۹ . 


كان يوم أسود يوم ماجبتك .. کان صباحه أسود من مسام .. 

الصبح وعلى ريق النوم يافتاح بلا مفتاح جانى الخبر اللى هو أسود 
من قرون الخروب قال إيه ؟ آبوك الله يجحمه مطرح ماراح كان عایز 

والنبى مانى مسامحاه ليوم حاشر عزت ابن مريم القادرة الفاجرة 
اللى رمت عيالها لحمه حمرا وراحت الأنيتة اتجوزت حسن أبو مطر 
البغليط أبى فلايط اللى كرشه يبلع مال النابى ويقول مابى . 

الضهر وف قولة الله أكبر زعق غراب البين جاب خبر الحاج 
متولى الطحش المزين جوز أختى منتهى الحزينة اللی جت يا قلب أمها 
تفرح ما التقتلهاش مطرح واتهجلت يا كبدى والحنة لسة فى إديها . 

صغارى شمس قرقع وابور الجاز فى بطن البت فردوس بنت 
جارتنا وراحت يا قلبى شابة تقول للقمر قوم لما أقعد مطرحك .. لكن 
برضه ماتعظمش ع اللى خلقها وقيل مايرجعوا من دفنتها جانى الطلق 
فيك يا مخفى الاسم وبعد حزق ومزق وهدة حيل نزلت يا مقصوف الرقبة 
ويا ريتك مانزلت .. كل عيال المسلمين بتنزل بدماغها إلا إنت ياللى 
تنضرب فى كمينك .. نازل برجليك لما كنت حتموتنی .. وبقت ستك 
سعدة الداية تخبط كف على كف وتقول آدى صحيح الزمن اللى وصى 
عليه حسان الیمانی وشالونى ع الاستبالية هيلا بيلا وأنا بين الوت 
والحيا .. لكن ريك خلق الطب والدوا وخلص روح من روح .. وهناك نزلوا 
المرحومة .. فلقة قمر آدی الشعر وآدى الوش وآدى شرطة العين .. 


سی کے 


سميناها فاطنة وهى فاطنة .. أتاريها نازلة يا قلب أمها ميتة وتلاقيك 
انت اللی قتلتها يا مجرم يا بن المجرم . ظ 


نما مز تن با ا 


يبقى حسب رواية الست الوالدة وبغض النظر عن مجموعة 
الكوارث اللی اتجمعت لاستقبالى نزل محسويكم متهم بارتكاب جناية 
قتل وكمان مش مکفینیٰ .. لا .. نازل برجليا .. يعنى نازل ماشى ! 

وأهى من يومها .. وأنا ماشى .. بلاد الله .. خلق الله .. اتفرج ع 
الناس والناس تتفرج علي .. حاطط همى فی قلبى وكاتم الدم ع القيح 
لخد ماجری هاحرى :یا یمشیر آلوزی : 


نما تيز دا مط نما 


أمى جابت تلتاشر بطن .. منهم أربعة مجوز .. يبقى المجموع فى 
عين العدو سبعتاشر مواطن بالتمام والكمال . 

أنا كنت عضو فی المجوز الرابع والأخير من مسلسل حشو 
وتفريغ أحشاء المواطنة المصرية هائم مرسى نجم أمى عليها السلام . 


تيز YK‏ يز تيز فت 


السبعتاشر مواطن اللى أنجبتهم السيدة الوالدة بالاشتراك مع 
هو .. على .. والباقى اتكل على الله وعشان كده كانت المرحومة بتسمينا 


یوقت 


« فضلة الموت » وكانت فخورة بينا جداً .. لأسباب لم تتضح بعد .. كانت 
تنجعص فى مجالس النسوان وتقول بالفم المليان .. أنا أم الرجالة يا 
بت .. تقولها بالاطة ولا الأميرة فوزية مرات الملك إيران اللى كنا بنغنى 
لهم زمان وإحنا عيال : 
قوم ارفع الطم 
ا ملكة فوزيية 
وا ملك إيران _ 
داخلین الجمحية 
يحفظوا القرآن 
أمى تبقى بنت عم أبويا محمد أفندى عزت ضابط البوليس 
الحليوة المعجبانى البرمجى اللی مقطع السمكة وديلها وملهلب قلوب 
النسوان ومسهر العذارى فى المضاجع .. خدها وهى بنت تلتاشر سنة 
.. حسب روايتها .. شافها وهی بتلعب مع البنات فى الحارة .. سال : 
- مين البنت البيضة أم شعر أصفر وعيون فروزى دى ؟ 
قالوا له : 
- دی هانم بنت عمك . 


قال لهم : 


ا 


- عمى مين ؟ 

قالوا له : 

- عمك الحاج مرسى . 

صاحبنا ماكدبش خبر .. على بيت عمه وطلبها عضو 
دستور ستى آمنة اللى كانت زی الأرنبة الرومى الرقيقة الجميلة 
ماقدرتش تمسك نفسها ورفعت صوتھا لأول مرة فی وش جدی الرهيب : 

- البت لسه جاهلة يابو عباس . 

قال لها : 

- الجاهل بكرة يكير يام عباس . 

قالت له : 

' - بس عزت فلاتی وديله نجس يابى عباس . 

قال لها : 

- إدعى له ربنا يتوب عليه ويهديه يام عباس . 

قالت له : ۱ 

- لأ بقی .. یاکلها التمساح ولا یاخدها السفاح . 

جدی اعتبر الفقرة الاخيرة من کلام ستی آمنة خروج على النص 
وأدب الحوار رایح شایل إيده اللی زی المرزية ورازعها قلم مکومها ع 
الارض وراح حاطط رجله علی رقبتها زى الزير سالم ماعمل مع الاسد 
اللی کل حماره .. وزعق بعلو صوته : 

- إبن عمها ياخدها من ع الجمل يا بنت المزين . 
وی وت 
أجعص عروسة أيامها کان بیندفع فيها خمسة جنيه .. لكى أمى 
اندفع فيها خمستاشر جنيه دهب مجيدى عد ونقد .. وفى ظرف أسبوع 
كانوا جهزوها وشوروها وعلى بيت العدل دوروها . 
وهی بترکب التختروان حضنتها ستی آمنة وقالت لها من بين 
دموعها اللى نازلة تسح : 
- كان بدرى عليك يا قلب أمك يا بنتى .. منه لله أبوكى اللى باعك 
بيعه جزارى. 
شخطت أمى زنوبة اللی هی خالتى الكبيرة فى ستى آمنة : 
- یامه حرام عليكى ماتفسريش فى وشها . 
وطبطبت على أمى وقالت لها : 
- يغلبك بالمال وتغلبيه بالعيال يا ختى . 
وودت وشها الناحية التانية وانفجرت بالعياط . 
XK‏ ٭ KHK‏ يع 
الوداع يا عزبة آبو نجم .. اختلطت الزغاريت بالدموع واتحرك 
الركب الميمون بالعروسة الطفلة هانم أم مرسى وعلى مصر أم الدنيا 
عشان تعمر وتتمر وتعيش مع جوزها فى التبات والنبات وتخلف له 
صبيان وبنات . 


A 


بعض الناس الطيبين وأولهم ستى آمنة طبعاً كانوا حاطين إديهم 
هلا قلوبهم وخایفین ع البت المفعوصة من وحش الغلا الكاسر محمد 
- عزت الشهير فى عالم النساء بالزناتی خليفة .. وتلاقيه هو كمان 
كان بیتهیاله إنها حتبقى حمل على كتافه .. بت بقی فلاحة عبيطة لا 
راحت "7كيستاجة الرعاية والتغذیة زى أى جاموسة فى زریبة ۹ 
الشيخ نجم الکبیر المؤسس الأول لعيلة أبى نجم الشهيرة . 

مالحقش الزمان يروح ولا ييجى وف ظرف سنة كانت البت _ 
الفلاحة المفعوصة بقت الست أم على عمدة نسوان شارع سيدى 
المعاليفى بشبرا البلد .. على سن ورمح .. واتحول كازانوف الجبار اللى 
هو السيد الوالد إلى زوج مطيع جداً يفكرك بالخروف الصومالى 
المستورد .. عديم القرن واللية . 

أولا" - بطل السنكحة ع القهاوى لأنها اتعلمت له سراً كل ألعاب 
التسلية من كوتشينة بجميع أنواعها لضومنه عربى وأمريكانى لطاولة 
وفاجئته بمستوی محترفين وكانت بتقعد كل ليلة تغلبه على كل لون یا 
بطيسطا بعد ما يسرق ويحيص ويزوزغ واحنا بنتفرج على غلبه وحركاته 
ولعبه اللى مش نضيف ونضحك فى سرنا . 

ثانياً - بطل الصرمحة وهجر مجالس الأنس وإخوان الحجر لأنها 
عملت له عدة بيتى وكانت بتجالسه وتجانسه ولأن - الكيف مناقلة - كانت 
بتشاركه صد رد لغاية ماتوصله لمرحلة الانسجام التام وهذا هو الراد 


-۳۹- 


قصر الكلام .. مسکت فى رقبته زی الأوبة لنجلیزی وفضلت تحبل . 
له وتولد له .. وتولد له وتحبل له .. لحد ما شنکلته بالعيال . 
بس الأكادة حطت كتفها فى كتفه وزاملته بشرف وجدعنة واتغربت .. 
معاه فى كل بلد راحها ورا أكل عيشه .. من مصر لاسكندرية ومن 
اسكندرية لطنطا ومن طنطا للسويس بلد الغريب وم السويس لبنها 
العسل ومن بنها ينهى قطر الغرية رحلته بينا فى محطة الوصول 
الأخيرة .. الزقازيق عاصمة الشرقية « بلدى » . 
كان المرحوم أبويا سايب سلك البوليس - واتعين فى وزارة المالية 
ولا وصلنا الزقازيق - استلم عمله« رئيس خزينة المحكمة الكلية 
بالزقازيق » . 
بلدنا عزية آبو نجم تبعد عن الزقازیق ۲۶ کیلومتراٌ ویمکن دن هو 
اللی شجع آبویا یبنی لنا بيت فى العزبة ويمكن تکون کتافه تعبت م 
الشيلة فقال فى عقل باله : 
- ماتريح ياواد حبتين م هم المرا والعيال ووجع القلب . 
القصد قعدنا فى بيت العزبة وقعد هو لوحده فى بيت الزقازيق 
وكان بيشرفنا بزياراته المفرحة كل يوم خميس يعد الضهر ويقضى 
معانا الجمعة ويصيح السبت يسافر على شغله . 

أبويا كويس .. كان راجل جميل .. زی عود الزان .. وكان نضيف 
وشلبى حتى وهو لابس الجلابية السواكبيس البيضا .. كان بیبقی زی 
القمر .. وكان أب شديد الحنان وأحياناً شديد القسوة مرة كلنى قلم على 
سب بى لأنى كنت ماسك عصفورة من رقبتها ومعلقها . ! 

كنا بنستنی زيارته زی العيد .. كان بييجى محمل بالهدايا 
الجميلة وكان يحطنا كلنا فى حضنه ویدی كل واحد هديته والفرح 
والحنان بینطوا من عنيه . 

وكان ليلة ماییجی البيت يتملى ضيوف یتعشوا ويسهروا ع 
البراندة حوالين النار والدخان المغمس والحواديت والقفشات والضحك 
والانبساط .. وكنت أنا الوو<” ين إخواتى اللى مسموح لى أحضر 
القعدة وكان أبويا يسلطنى على اما حد من الضيوف اشتم وأش خط 
وأتف فى خلق ته وأبويا يض حك من قلبه وياخدنى فى حضنه « مش 
ا 


٭ نا دز ما نا 


يعنى .. رجعت هانم أم مرسى إلى قواعدها فى عزية أبى نجم .. البت 
المفعوصة اللى خرجت امبارح من الحجلة على بيت العدل رجعت 
. النهاردة حاجة تانية .. مابقاش إسمها هانم .. بقت الست أم عبد 
العزيز بعد ماضاع منها على البكرى وأول القرحة .. ضاع فى السفر 
والغربة ماعرفتلوش طريق جرة .. لکن كان دايماً حاضر معانا فى 


£ 


حواديتها عن جماله ونباهته وأحياناً فى غناها الحزين اللى كان 

أنا شفتها فى الفترة دى دارت واستدارت وخراط البنات خرطها 
على ذوقه .. الشعر الأصفر كاسى صدرها وضهرها زى الشال 
القطيفة ومبروز وشها اللى كان لونه بمبى من غير دهان والعيون الفروزی 
اللى تغرق فيها العين ماتجيبش قرارها والعود الفارع زی نأز الطرفه 
.. وفوق داكله كانت زی آبوبا نضيفة ومشلبنه - ماأعرفش أنا طالع نتن 
لین ؟ 

والسوال اللی لسه محیرنی حتی وقتنا هذا : 

- مين إبن الشیطان اللی كان شار علیها تركب سنانها فوق 
وتحت .. دهب ؟ 

آنا بطبیعتی ماباحبش الدهب .. ویبدو انه هو كما بیبادلنی 
الشعور .. لکن الدهب اللی كان فى بق الرحومة ما باعته سنة سنة 
وضرس ضرس آنقذ بعضنا من الرض وأنا أولهم وأنقذنا جميعاً من 
عضة الجوع بعد موت أبويا الفاجی يوم الجمعة ۸ یولیو سنة ۱۹۳۰ . 

التاریخ ده آنا قریته على حيطة قاعة القرن الجوانی بخط عبد 
العزیز آخویا الجمیل اللی كان مالی حیطان البیت فی شکل حکم 
ومواعظ وأحياناً آشعار فى الحب وشکوی الزمان .. مثلاً 

آفدیه إن حفظ الهسوی أو ضیعا .. 

ملك الفؤاد 

فسا سس أن أصنعا .. 

من لم يذق ظلم الحبيب .. كظنه .. 
00 


او 
إن قل مالی فلاخل یصاحبنی 
وان زاد مال يى 
فكل الناس ضلانی 
فكمع وو لأجل ا مال 
ص۔_احبدد ی 
وكل م صديق 


نق ]اہ آلچھادانسی 
لو كان الفقر رجلا لقتلته 
القناعة كنز لا يفنى .. إلخ 


الجمعة ۸ يوليو سنة ۱۹۳۰ 


f 


يومها كنا قاعدين على مصطبة خالی حسن آبو مهدى .. الرجالة 
لابسين الهدوم المزهرة والنسوان لسه شعورهم مبلولة من حمام الصیح . 

كان موضوع الدردشة هو القارنة والفاضلة بین مهارة آبویا 
ومهارة السید آبو دقاق شيخ الغفر فى النیشان والرماية وأخيراً قال 
خالی حسن آبو مهدی حسما للمناقشة : 

- سید آبودقاق إبن ليل مايركب شيخ غفر وشطارته إنه بيصيد 
فى الضلمة لکن عزت ابن عمى اتعلم النيشان فى ا مدرسة وشطارته إنه 
بيصيد فى النور وهودا الفرق بين سلاح الحكومة وسلاح الحرامية 
الین ۱ ظ 
وفجأة سمعنا صوات جاى من ناحیة دارنا وضحك خالى حسن 
وقال : ۱ 
- دا على آبو سماحة بیضرب بهية ماهو النهاردة الجمعة . 
وقال آبو عبد الله ابن عمی « تاجر التموین » 
- برضه خروف يا على يا بو سماحة .. تضرب ماتضرب برضه 

لکن عبد اللطیف آبو مصطفی ماخلصوش کلام آبو عبد الله 
فساله : 

- طب انت يابو عبد الله تقدر تعمل د زيه وتضرب الست نفيسة ٩‏ 

قال له : 

-يا حمار يا بن الحمار ماهى لو نط الليلادى زيي ماكانش بقی 
فيه حيل للضرب . 

وضحك خالى حسن وقال : 


ET 


- العوض على الله فى الرجالة ياولاد .. يظهر إننا دخلنا عصر 
ال 

وفوجئنا بأمى زنوبة هاجمه علينا بحلة مليانة وراحت دالقة نصها 
فوقى « نيلة زرقا» وهى بتولول وتقول : 

- آبوك مات يايتيم .. يا خراب بيتك يا هانم .. يا شماتة العدويين 
فیکی يا گیب ظ 

جرينا كلنا على بيتنا .. فتشت بعينى على أبويا لقيته نايم 
ومتمدد على السرير النحاس وعينه مفتحة مطغية وشفت أمى مرمية ع 
الأرض مغمی عليها وأمى زنوبة مغرقاها نيلة زرقا .. يا سنة سودا يا 
ولاد .. أبوبا مات . 

مات محم آئندی کپ كروة المعجياتى الیرمعجی اللى كان 
مقطع السمكة وديلها وملهلب قلوب النسوان ومش العذارى فى المضاجع 
.. مات فى عز الشباب یاولداہ .. مات وهو متوضى لصلاة الجمعة ودا 
معناه فى رأى زنوبة أنه ع الجنة حدف لکن آمی هانم كان لها رأى تانى 
.. إنه مات فى جيبه غير تلاته جنيه كانوا هما كل التركة اللی فاتها 
رئيس خزینة محكمة الزقازيق الكلية لولاده الخمسة القصر وأرملته 
الشابة الجميلة الست أم عبد العزيز . 


XK‏ و ٭ با فيا 


-مغ- 


أنا أحمق 

من بين المواهب العديدة اللى حبانى بيها سبحانه وتعالى مشكوراً 
وتنمية الموهبة دی عندى من باب الاعجاب . 

مثلاً ؛ 

أنا فاكر واحنا عيال ما كان عيل من إخواتى تصدر منه هقوة .. 
داهية دقى . 

- قوم يا کافر یا بن الكافر يا تارك الصلا ياقليل الدين ماتاكلش 
معانا . 

وتحط ياكل لوحده زی الکلب .. والكل يبقى شمتان قيه .. وأولهم 
انا طبعاً . 

وأنا يا مبارك لا ضلا ولا صوم ولا حيا .. وداير زی العقربة ألوش 
فى خلق الله شمال ويمين .. وأشخط وأسب الدين ...وهی فى الطناش 
السوجر .. وأحياناً متقدرش تدارى إعجابها فتضحك بقخر ! ولوعيل 
من إخواتى سال .. حتى من باب العلم بالشی : 

- إشمعنى ده ؟ 


¥ 


تقول له : 


- دا عيان ومجنون وعنده داء الدفعة , 


ودا صحيح مع الأسف . 

أنا ركك بس الهوا يصفر فى ودانی .. آخد فى وشى زی الجمل 
لاطرش .. ومطرح ماترسى أدق لها .. عمرى ماشلت ف قلبى لحد . 

- تكفى العايب عيبته . 

ھی اللى كانت تقول لی كده .. وكانت تقول ی - الراجل 
مايبلعش لسانه - واللى ايدك مش فى مقطفه عفريت يلهفه .. واللى 
ايدك مش فى قفصه ضربة تقطع نفسه .. واللى عينه مش مكسورة 
يقدر يقول عينك حمرا ياغولة .. إلى آخر تراث الحمقى اللى أعتقد إن 
السيد المسيح عليه السلام سماهم ملح الأرض عمرى ماحسبت حساب 
بكرة .. الله جاب الله خد الله عليه العوض .. الله يرحمك يا حاج عبدہ یا 


دمرداش . 
شسيبتنى يا زمن 
وانا مااستدق الشیب 
وضدت منی الحبایب 


ارو 


حوشوا الغكنم 
أحسسن دا يبقى عيب 
لو كان جمل فى جمل 
ماکانسش بقسى عيب 
رد مافی الفتسى 
وان لطسش الزمر 
الفقر ماهوش عيب 
والحاج عبده دہ كان فنان شعبی مالوش حل .. كان جاھل 
بالقراية والكتابة زى المرحومة أمى .. لکن مواويله اللى كان بيرتلها أو 
بیالفها على مهله أو حتى اللى كان بيختارها ویغنیها تشهد له بأصالة 
الوهبة وسلامة الذوق .. مكلا . 
ياجنة اللتقى 
مين قات سال عتا 


ومين عطف بعدئنا 


ےچ کت 


ع الورد يا جنة 
دای تاكن اسب 
واللی جنى اتهنی 
راتا لی طبعی الوفا 
ما اقدرش أنساكى 
ياريت تعود الليالى 


ونشنسى ماجرى منا 

كان قهوجى كل علاقته بالمزيكة إنه سمع شاعر الريابة وبعدين 
مكن[ الغنا وبعدین الرادیو ومع ذلك كانوا الملحنين الأفذاذ على زمانه 
أمثال الشيخ درويش الحريرى والشيخ زكريا أحمد والشيخ اسماعيل 
سكر والصيينه العظام أمثال الشيخ على محمود والشيخ محمد رفعت 
والست فتحية أحمد والشيخ أحمد ندا وغيرهم وغيرهم دول كانوا زباين 
قهوته ليلاتى ولا كان يبقى سهران فى فرح يروحوا له بربطة المعلم 
ويسهروا صباحی مع الهنك والرنك والعرب والعفقات الحرافة وكل فنون 
الطرب والأداء المعجز الساحر من فنان أصيل متمكن ماجاتش سيرته « 
لحسن الحظ »على سن قلم هلفوت من هلافيت الصحافة والأدب 
والإذاعة والتليفزيون .. الشيخ إمام مرة قال لى عنه : 


- الحاج عبده ده يا بو النجوم مشكل . 
فقلت له : 


- فطاحل شعراء اليلد بيعدوة واحد منهم وعتاولة الطرب والمزيكة 
فى البلد بيعدوه واحد منهم وهو سبحان الله ماکانش عارف قيمة نفسه . 

قلت له : 

- وإنت إيه رأيك فيه ؟ 

قال لى : 

- ماأنا باقول لك أهه .. هو أنا باتكلم رومى ؟ 

ونوادر الحاج عبده الدمرداش ماتقلش حلاوة عن فنه .. مثلاً . 

هو کان زی حالاتى ضعيف جداً أمام سحر بنات أمنا حوا رضی 
الله عنها وأرضاها ویبدو أنه كان متقلب المزاج يعنى متعدد العلاقات .. 
وكان الشادر اللى حیغنی فيه منصوب تحت شباك الدنيارة اللى كان هو 


سنجة عشرة ولیست قميص مقور ماركة « عش النمل » اللى هو عدم 

المؤاخذة لا يبين ولا يخبى وقعدت ع الشباك ونرّلت ابنها الصغير يلعب 
قدام الشادر عشان تشغله سك تليفون توصل من خلاله الرسالة للحاج 
عبده .. وهو دا بقى فن التلقيح اللی آبدعته وأبدعت فيه بنت البلد 
المصرية اللى حيرت عمنا بيرم العظيم ونزلته من بروج الأدب وفرجت 
عليه اللى یسوی واللی مايسواش . 
لسة الحاج عبده حيقول ياهادى .. زعقت صاحبتنا على ابنها 
والكلام لیکی يا جاره . 
- ماتطلع بقى ياواد وكفاية سنكحة .. هو انت لسه فيك نفس یا 
مدهول ؟ .. اطلع دا انت سلمت النمر .. وانهد حيلك .. ونفسك انقطع 
ا ۱ 
الحاج عبده طنش واستمر فى المغنى والسميعة تقول آه ٠‏ إن 
صاحبتنا تسکت ؟ .. آبداً .. وفوجئ الناس بالحاج عبده بيبص ع 
الشباك ويرتجل الموال التالی . 
یا نمل نام لى 
وسسسلم لی على نملى 


اوت 


من اللى بالعجل بينام 

هلبت مانام لغيرى 

قح انام لی 
ويقال والله أعلم إن المرا خشت والشباك اتقفل إلى يومنا هذا . 

»+ ا + 

يرجع مرجوعنا وموضوعنا للحماقة اللى ملازمانى ومسببة لى 
الشاکل ووجع القلب أنا كنت فى حدود أريعتاشر سنة يعنى زی ما 
بيقولوا الشعرا - فى مطالع الصبا - وفجأة وقعت قتيل المحبة متيم فى 
هوى السنيورة المدهشة إكرام بنت عمى سليم شيخ البلد وابن عم أبويا 
.. وربنا يجازى اللى کانوا السبب .. ولاد الكلب استلمونی وتزلوا زن 


اي ےی يي ی لس 


- إكرام وفؤاد موهويين لبعض . 


ن 


- يا مرحبا ياختى هی حتلاقى عريس أحسن منه ؟ 

- ولا إحنا ياختى هی حنلاقى عروسة أحسن منها .. ربنا ياختى 
يكملها بعقلها . 

- وشوفى تصاریف ريك .. لتنين يتولدوا سوا فى يوم واحد . 

- النصيب غلاب ياختى .. النصيب . 


إدينى عقلك بقى .. قالوا ياجحا حتعيا بالسخونة .. قال لهم : 
فاضى ورایق لها وكان بينافسنى فى هوی إكرام سعيد ابن عمى عثمان 
.. اللی هو برضه شيخ بلد وابن عم أبويا يعنى کلنا على بعض کدہ كان 
زيتنا فى دقیقنا . ظ 

وطبعاً كان كل واحد فينا عنده أسبابه فى هوى المحبوبة وله 
أسلحته فى المنافسة .. أسبابى أنا كانت كتيرة من أهمها مثلاً الجلالیب 
اللى كانت بتلبسها مش السواد الأصلى الجربان اللى لابساه بقية بنات 

العزبة .. وكان شعرها سايح واسود ومغطى نصها الفوقانی وأكيد كان 
خالى الحشرات المستوطنة بكثافة فى شعور بنات الفلاحين .. وكانت 
تلميذة فى مدرسة آبو حماد الابتدائية وكانت بترطن بالاتجلیزی .. 
ويتلعب الطاولة ويتغلب أجعصها راجل .. وكانت بتتكلم وتضحك بصوت 
غناج .. حاجة كده زى المنجاية اللى من غير بذر يعنى بالصلا ع النبى 
كده كانت نتاية تهيج الحجر .. وأنا مش حجر .. دى بعض الأسباب .. 


ات 


أما أسباب أخونا سعيد فمكانش يعلمها غير اتنين .. هو وعلام الغيوب 
نيجى بقى لأسلحته نلاقيها كتير .. أبوه عايش وشيخ بلد وعليه طين .. 
كا أكلاك أبوه تتعب فيها العين ماتجیبش آخرها .. علاوة على كده 
كان تلميذ فى أبو حماد الابتدائية ومستقبله مضمون زى الجنيه الدهب 
أما العبد الفقير فكان سلاحى الوحيد إن إكرام بتحينى .. كانت دايماً 
تقول لی : ۱ ۱ 
- انت عفریت .. وانا باحب العفاریت . 
غير كده .. الفاتحة للنبی آنا کان باطی والنجم لا أب ولا طين ولا 
مدرسة ولا مستقبل ولا يحزنون .. مع إننا ولاد عم .. ماتعرفش قسموها 
ازای .. ومين اللی قسمها کده ؟ ولا رحت أسال الشیخ آبو عطية 
باعتباره إمام السجد وشیخ الکتاب ومندوب ربنا فى آرضه قعد يبص 
لى بدهشة من فوق لتحت ومن تحت لفوق والآخر تف ع الارض فى 
اتجاهى وقال لى : 
- إنت فيك بذرة شيطانية والعياذ بالله . 
وزی عوايده حب يدعم فتواه بالشعر فراح واخد وضع الاستعداد 
وتف ونخم واتنحنح ثم أنشد يقول - صلوا على طه الرسول : 
ص۶ 022 
لا نسالن عن السبب 


سیمم-۔ 


الله يعطى من يشا 
فقف على حد الادب 
ياكافر يابن الكافر 
قلت له بمنتھی البراءة : 
- أستغفر الله العظيم يا سيدنا آنا مسلم وموحد بالله .. اذت بس 
اللى مش واخد بالك أمى بتقول إن عمامى ولاد الكلب أكالين السحت هما 
اللى كلونا ونهبونا على حياة عين أيويا ويعد أبويا ما مات طالعين على 
أمى زى الدبابة عايزين ياكلوا لحمها حى . 
قال لى : 
- أمك دى مره مهروشة والحشيش لحس مخها . 
قلت له برضه بمنتهى اليراءة : 
- يظهر إن كلامك صحيح يا سيدنا . 
ابتسم لأول مرة وقال لى : 
- ليه يا وله ؟ 
قلت له : 
- دنا باقول لها ماتزعليش یامه وأنا ح اخلّی سيدنا يفضحهم ع 


كوت 


انبر فی صلاة الجمعاةً قعدت الأول تضحك ویعدین فقعت بالصوت فی 
وشی وقالت لی : 

- جاك شهر حزن وشهرين نيلة عليك وعلی سیدنا بتاعك وقالت 
عليك يا سيدنا إنك راجل بکرش وبتاکل على کل طبلية وانك بتفتی ع 
النملة وتبلع الجمل .. وانك مش حتعرض على جنة ولا حتندفن فى طرب 
مسلمين لأنك راجل ابن كلب ضلالی وشيبة عرعر وذمتك يرمح فیها 
الضال . 


ولسه ح اکمل راح صارخ فى وشی : 

حون کان با با ار انض من فسات ع الا 
ودخل الميضة جاب شومة وفضل یجری ورایا فى الغیطان لما انقطع 
نفسه ونا يأس من إنه يلحقنى قعد على قرافيصه فى حوض البامية 
وقال وهو بینهج : 

- حسبی الله ونعم الوکیل فيكو يا عيلة نجم م الباپ للمحراب .. 

۱ ۱ 

نرجم للحب الأول وحماقاته . 

كانت عصرية جميلة من عصاری الربیع اللى كان بیلبس أحلى 
وأغلی الملابس لما ینزل کل سنة فى میعاده على عزبة آبو نجم الغرقانة 
فى الخضرة والية طول السنة .. كنا قاعدین فى ملقف تسبثمالههاری 


0۷ - 


على کوپری ترعة الملاك تلاتة وربنا رایعنا حبيية القلب إكرام والعذول 
سعيد ابن عمى وأعوذ بالله من قولة أنا .. مش فاكر كنا بنتكلم ولا 
ساكتين .. وفجأة قالت المحبوية بمنتهى الدلال : 

- غنی يا فؤاد .. آنا باحب صوتك . 

يانهار زى بعضه .. طب حط نفسك مطرحى .. تعمل إيه ؟ 

أنا فى هذه الأثناء كنت يومياً أسمع أغانى فيلم يحيا الحب من 
راديى عمى سليم آبو بطارية سايلة .. كان فيه تلاتة فى البلد .. واحد 
فى سراية العمدة وواحد فی دكان آبو عبد الله بقال التموين .. والتالت 
اللى هو فى دار أبويا سليم .. الراديى ده كان فيه شبه كبير من دولاب 
الشعرية اللى بنزل البلد كل رفضان .. وكانت البطارية بتاعته أكبر من 
بطارية العربية ومليانة مية نار وكانت لما بتفضى نروح نملاها من مكنة 
الطحين اللى فى العباسة ويعلم الله إنى لغاية وقتنا هذا مش قادر أفهم 
إيه علاقة مكنة الطحين ببطارية الرادیو ومية النار ؟ 

وكان فيلم يحيا الحب بطولة مطرب ال ملوك والأمراء الأستاذ محمد 
عبد الوهاب اللى كانت الجماهير بترشحه لرتبة البكوية أسوة بجورج 
بيك أبيض وسليمان بك نجيب .. لكن الملك ماكانش راضى ينعم عليه 
بالرتبة .. لأنهه حسب كلام عبد العزيز أخويا »كان بينافسه فى 
النسوان . ۱ 

وکانت البطولة النسائية للآنسة لیلی مراد اللی اعتبرها عبد 

العزيز أخويا أكبر اكتشاف فنى وأجمل صوت نسائی بعد الآنسة أم 
كلثوم واللى بعد كده قدرت تدخل للقلوب بصوتها الدافى الساحر 
وآغانیها اللی أصبحت لسان حال العشاق من الجنسين حتى فى العزب 
والنجوع لأنى بعد كده كنت باسمع أغانيها بصوت أمى الجميل ! 
وکا گان تمبد العزيز آخویا بیبعتنی بجوابات الغرام لفوزية بنت 
عمی كنت بافحتها فى السكة واقراها .. فكنت دایما ألاقى کلام من 
آغانی الآنسة لیلی مراد بين السطور . ۱ 
القصد .. نرجم لکوپری الملاك . 
هی قالت لی : 
- غنی يا فؤاد آنا باحب صوتك 
وأنا طلعت زى البندقية الخرطوش :- 
یادی النعیم اانه با قلبی 
من بعكد المح هنذاب 
کان لك حبيب تشتاق إليه 
وارتد لك بعد الغ هجي 


- الله .. تانى والنبى ياحمادة عشان خاطرى . 


أعيد تانى .. لحد ماوصلنا للجوراق وارتاح البال .. العزول 


- 0۹ - 


ماطاقش روحه .. راح قايم رامی نفسه فى الترعة بهدومه .. وبدا 
يغطس ويقب ويبقلل .. وأنا فرحان وحاسس بالزھو .. وفوجئت باکرام 
بتصرخ : ٠:‏ 

- إلحق يا فؤاد .. سعيد بيغرق . 

أنا بقى يا سيدى اللى ما إنت فى هذه الفترة كان حصل لى 
شرف دخول سيما أبولون فى الزقازيق حوالى سبع تمن مرات .. ويشاء 
السمیع العليم إنى كل ماأدخل السيما ألاقى طرازان .. كان جدع طول 
بعرض ولابس مايوه جلد نمر وساحب وراه قرد إسمه شیتا وطايح فى 
الغابة .. يزعق الزعقة « عاعاعا » يزلزل حيطان السيما ويسيب مفاصل 
الیمپور. ۱ 

وأجدع حاجة كانت بتعجبنی فى عمنا طرزان .. كان یقف ع 
الشجرة ویزعق « عاعاعا » ویروح ناطط .. سمكة .. فى المية ویغیب 
تحت ا میة وبعدین يقب تمساح ویفضل یعوم والقرد وراه .. والتماسیم 
تشوفه تخلع .. وکل تمساح یستخبی فى زؤر والعیال تسقف وتصفر 
فى الترسو تضامنا مع الشجيع ضد التماسیم . 

بس یا سید .. هی قالت لی : 

- الحق يا فاد .. سعید بیفرق . 

وأنا فى لمح البصر كنت مالخ الجلايية السحو وعامل إديا على 


سے 


بقی قرطاس وعاعاعا ورحت قازح من فوق درابزين الکوبری .. أولا 
آخد بنط على غريمى أمام المحبوبة .. وثانياً أنقذ غريمى من الغرق فى 
مبادرة رومانسیة تسجل إسمى بحروف من النور فی كتاب العشاق 
الفرسهاق . 

وإذ بى يا مبارك وأنا بين درابزين الكوبرى وصفحة النهر أتذكر 
إنى ماباعرفش أعوم .. وصرخت من معامیعی . 

-1 ..يا لهوی يا مه . 

وانقطعت أخبارى تحت الماء على رأى عبد الحليم .. لحد مافقت 
على المنقذ الشهم اللى هو الغفير النظامى إبراهيم الطبيب معلقنى من 
رجليا زى الدبيحة وبينطقنى بغباوة .. الاسم بيصفينى م الميه .. لكن 
الحقيقة هو كان بيصفى حسابه معايا لأنى من يومين بس .. كنت ماسك 
محمد ابنه ومطفحه الدم واحنا بنلعب الحكشة والدليل على سوء نية 
النقذ إنه طلع سعيد ابن عمى الأول وصفاه بحنية واندار على علقنى 
وهاتك يا تنطيق وكل تنطيقة بخرزانة على ضهرى .. وابن الحرام لما 
حس إن أمى جاية من بعيد تصوت وتولول زاد فی الضرب وهو بيقول : 

- هيه أمك الغلبانة ناقصة حزن - طاخ - تحرم ياد تنزل الميه - 
مليخ - أشوفك فی الترعة تانى ح اهرى بدنك - طوخ . 


.سے 


أشد من لسع الخرزان على رأى عنتر بن شداد رحمة الله عليه . 

حماقة تانية كان ممكن بسببها أروح فى الكازوزة وابقى مفيش .. 
لكن بقى على رأى أمى .. عمر الشقی بقى .. ولا يقعد ع المداود الا شر 
البقر .. تقصدنى طبعاً . 

الشيخ آبو عيطة شيخ الكتاب الآنف ذكره .. كان راجل جهول 
وغليظ وربنا ماحطش فی قلبه أى نوع من أنواع الرحمة .. طول مااحنا 
قاعدين فى الكتاب نازل فينا ضرب عمال على بطال وكأننا قتلنا لأمه 
قتيل .. وولاد الکلب أهالينا هما اللى شجعوه ع الخصلة السودا دی .. 
يعن مشلا تلاقى راجل قد الفلق جاى وساحب عيل عنيه معمصين 
وبربوره مدلدل ووشه أصفر ومکراش م البلهارسيا وضلوعه تنفد من 
تحت الجلابية الوسخة اللى لابسها وحافى وحالق انجلیزی ويقول له 
الواد ابنى اههه يا سيدنا عايز يختم المصحف فى سنتين .. وعنى أنا 
أبوه باقول لك .. إكسر وأنا أداوى « شوف الخيابة » . 

ولو عيل مننا استجرا واشتكى لأهله يقولوا له : 

- يا بختك يا هناك .. دی عصاية الفقى من الجنة . 

ومن علمنى حرفاً صرت له عبداً وإلى آخر الكلام اللی مش جايب 
همه ده . 
وکانت أجرة سیدنا بتندفع له ع الحصول .. الغنی پدیله ع 
الراس كيلة قمح والمستور كيلة دره والفقیر الکحیتی كيلة شعیر . 


سپ ا 


وكان ابن الزنا مقسم قعدتنا فى الكتاب .. تقسيم فئوى .. يتوع 
القمح دول أهل اليمين يقعدوا ع اليمين ويتوع الدرة دول بتوع وجعلناكم 
مه وسطا .. دول يقدوا فى النص ويتوع الشعير دول أهل الشمال 
والعیاذ بالله دول يقعدوا ع الشمال وكانت فرقة القمح ھی - جلاب 
البيض والزبدة والجبنة والفطير المشلتت والقشطة وعسل النحل .. 
وخلافه هو كمان .. كان عامل بالمثل الساير .. إطعم القم تستحى العين 
.. كان بيحترمهم بشكل دنئ .. كان يقول للعيل فيهم وأحنا مروحين : 

- مع ألف سلامة ياسى فلان .. بلغ احترامى للسيد الوالد 
والست الوالدة .. وماتنلاش يك للحاجة .. تحضر لنا فضلة خيرها 
بكره .. أنا جاى اقرا الراتب إن شاء تعالى .. مع ألف مليون سلامة . 

وفرقة الدرة كانوا ینضربوا أحياناً بس إيه ؟ .. ضرب الغزية فى 
حمارها .. ودا كان بیحصل فى حالة الغلط الشديد أو الإصزار على 
عدم الحقظ . 

آما فرقة الشعير اللى كنت باتشرف بحمل لواعها الخفاق فدى 
كانت الهدف الدائم والسھل والباشر لشومة سیدنا ولسانه اللى زی 
الیرد . 

كان عنده كنز لا يفنى من آسماء التدلیل اللی كان بیخصنا بیها . 


- ياولاد الکلب ياجاموس أبيض - یابقر یاولاد البقر - يا خنازیر 


سے 


ياولاد الختازير - يا بهايم رينا ياولاد البهايم - ياحثالة الحثالة يارمم - 
گم زوانی یاولاد الزوانی .. وكان دا كله يهون جنب شطحات الجنون اللی 
كانت بتلبس جتته فجأة فيقلب لنا الكتاب دندرة وسبحان المنجى . 

يعنى مثلاً كنا نبقى قاعدين فى أمان الله وبنحفظ فى كلام ربنا 
العزيز ونفاجا بالشومة نازلة على دماغ أو وش أو دراع أقرب عيل من 
فرقة الشعیر مكوماه مطرحه ! 

ويعدين نكتشف إن ده مجرد هزار وسيدنا بيض حك ويقول 
للضحبه: ۱ 


- أمك قالت لابوك إيه لبلة الجمعة ياواد .. آه یا بن ا مرا اللی 
' مابتقولش ۷ . 
ویروح ضاحك وباصص لنا - وتضحك فرقة القمح وفرقة الدرة وبعض 
فرقه الشعیر فینشکح سیدنا ویتهیاله إنه کده یبقی دم أمه خفیف ! 

ويا ويل العیل اللى یظبطه سیدنا متلبس بعدم الضحك . 

وکان معانا فی الشعیر عیل اسمه محمود عرفه - الواد ده كان 
ماسکه مرض آبو النوم .. كان بينام وهو قاعد وینام وهو واقف وینام 
وهو ماشی ..ودا کان بیشیل تلتين هزار سیدنا لوحده .. وبرضه برجم 
ينام .. وفی ذلت مرة جت لسیدنا الطوفة آثناء ما عرفه كان نایم .. 


بت 6 ند 


فوجئنا بسيدنا فازز منتور على حيله وقال بدون مناسبة وبصوت متغم : . 
كلا الأخوین مظراط ولکن 
شهاب الدين آظرط من خیه 
وأثناء ماکان سیدنا بیتمایل وهو بینشد لح عرفه نایم فاتجه 
ناحیته وزغده بالشومة فى راس قلبه : 
- فاهم یا عرفه ؟ 
وقام عرفه مفزوع وقال له : 
نعم یا سیدنا ؟ 
قال له : 
- شهاب الدین ٩‏ 
قال له : 
- ماله يا سیدنا ؟ 
وکز سیدنا على سنانه وقال له : 
آظرط من مين يا عرفه ؟ 
قال له : 


مش واخد بالی با سنا 


سج ات 


ونزلت الشومة على ضهر المسكين زی المرزبة وسيدنا بيقول له : 

- من أخيه يا بن الكلب يا بقرة . 

وقفز عرفه فى الهوا من ألم الضربة وهو بيصرخ : . 

- من أخيه يابن الكلب يابقرة . 
اعتبر إن عرفه بیقصدہ بجملة يابن الکلب يا بقرة وفضل يضرب فيه 
لحد مانام . 

شوفوا خفة الظل ! 

قاعدین فی الكتاب منهمكين فی الحفظ وإذ بالطوفة تیجی لسیدنا 
فيروح منتور على قزحه ویسالنا بدون أى منابسة : 

- فيه خمس آشیاء حیخشوا الجنة عارفینهم یاولاد الكلب یابقر ؟ 

- لا یا سبدنا , ۱ 

فابتسم ابتسامة النتصر .. وبدأ يتكلم بلهجة العا مین ببواطن 


- غراب سیدنا قابیل .. وناقة سیدنا صالح .. وحوت سیدنا 

يونس .. وعصاية سیدنا موسى .. وكلب أهل الكهف . 

أنا اللى علق فى دماغی كلب آهل الكهف من وسط الهلمة دى .. 
ليه بقى ؟ 

آنا فى هذه الأثناء كان بينى وبين كلاب البلد حرب ضروس 
ومشاكل مالهاش أى حل .. حرب أنا مابدأتهاش .. ويعلم الله إنى كنت 
متلهف على وضع حد ونهاية لها .. لكن الأمور كانت كل يوم تسير من 
سئ إلى أسواً بحيث انضربت كل فرص السلام بينى وبين كلاب البلد . . 

يعنى مثلاً لوسيادتك ماشى فى أى وقت من وقات الليل والتھار 
فى عزبة آبو نجم وسمعت كلب بيعوى أو بيصرخ مستجير .. حتلاقینی 
هناك .. غفل له شوية أو سهى عليه وهو ماشى أو ركن جنب حيطه وحط 
دماغه بين رجليه وخدله تعسيلة أروح منقض عليه أسرع من لمح البصر 
لايشه حجر أو عصاية أوشلوت يصرخ ويحط ديله بين وراكه ورجليه 
ماتعلمش ع الأرض - بس وهی بي جرع تفت يلمحنى - وكرد فعل 
طبیعی وعادل كنت دايما وأنا ماشى بالليل فى الضلمة آفاجاً بجسم 
غريب بينط فى كرشى ع الساكت يبعترنى طبعا .. وقبل ماألم نفسى 
يكون اختفى من غير ماأتاکد من شخصيته . 

ولو سعادتك مثلاً فى اللیالی اللى مافيهاش قمر سمعت مجموعة 
كلاب بتنبح بضراوة وبلهجة انتقام یبقی دا معناه إن أخوك محاصر فى 
حته مافيهاش طوب وموقفه حساس .. إلى أن يأتى الله بالفرج فى هيئة 


5 


شخص معاہ عصاية يهشهم عنى بس بعد ماتكون صواميل رکبی سابت 
من بعضها ومنظرى بقی لا یسر عدو ولا حبيب وعشان كده كنت بالنهار 
باخد العاطل بالباطل .. ويكده قدرت افرض احترامی على كلاب العزية 
کلب كلب اللهم إلا كلب واحد .. إسمه كلب کارنو . 

وکاونو دا کان واحد من مئات الأوروبيين اللى كانوا مستوطنين 
الريف الصری قبل وأثناء وبعد الحرب العالمية التانية بعضهم كان فاتح 
خمارات ويعضهم كان فاتح محلات بقاله وبعضهم كان عامل مكن طحين 
أو مكن ری وكان آقربهم لقلوب الفلاحين المصريين اليونايين بالذات .. 
وكان كل الخواجات دول ساكنين فى سرايات على النظام الأوروبى 
صحيح مبنيه بادين الفلاحين المصريين .. لكن الهندسة كانت أوروبية . 

كانت كل السرايات نظام واحد .. اللون الأبيض .. والجنينة اللى 
محاوطة السراية وفيها من خيرات الله مالذ وطاب . 

أنا شفت سراية الخواجة كارنو صاحب الكلب المذكور وشقت 
سراية الخواجة مرشاق اليهودى الشامى اللى كان ابنه فريد بيه صديق 
شخصى للملك فاروق وكان بيلعب معاه قمار ونسوان وخلافه . 

وسراية الخواجة باسطولیا اليهودى الفایظجی اللى سلف أبويا 
إيراهيم « عمى شقيقى » تمنتاشر جنيه بالفايظ وفضل المسكين يسدد 
فيهم تسع سنین ومات ولسه عليه من أصل البلغ اتنين وتلاتين جنيه ! 


۳-۳۳ 


وشفت سراية الخواجة أنطون أو ألطون زی مأكنا بننطقها . 

الخواجة مرشاق كان عامل جنينة حیوانات صغيرة خارج جنينة 
السراية .. وكانوا أهالينا كل شم نسيم يلبسونا هدوم العيد اللى فات 
ویبعتونا نعید ع الخواجة والمدامة بتاعته . 

كنا نقوم الصبح بدرى نلاقى البصل الأخضر تحت روسنا نشمه 
الصبح ونلبس ونتجمع قدام سراية العمدة ونتكل على الله على عزبة 
مرشاق على بعد حوالی أربعة كيلو - نخبط على باب الجنینه الخشبی 
يطلع لنا الخدام سيد آبو معيز يفضل يشخط فینا شوية بحجة إنه 

- انتوا جايين بدری كده ليه ؟ .. الخواجة لسه نایم .. ومش عايز 
أسمع صوت .. ويعد مانسكت قيمة ربع ساعة يفتح لنا باب الجنينة 
ويقول : 

- ماحدش بتحرك من مطرحه . 

ویدخل يغيب شوية وبعدین تطلع الخواجاية وهو وراها فتقول انا 

- کل سنة وانتو طیبین يا بنات کل سنة وانتو طیبین يا ولاد . 

ونرد فى نفس واحد : 

- وانتی بالصحة والسلامة يا ستی الحاجة . 

ويبدأ سيد آبو معيز يوزع علینا الخص وا لانة والبیض اللون 


وك 


بعد مايكون نشف ريقنا وسم بدننا ويعدين يطلع الخواجة مرشاق فى 
البراندة نروح مسقفين وقايلين : 

- هيبيه .. فلتعيش الخواحة . 

يرجع سيد آبو معيز تانى يوقفنا طابور عشان الخواجة يسبقنا 
واحنا نمشى وراه على جنینة الحيوانات نتفرج ع التعالب والقرود 
والنانیس والحمار آبو فانلة مخططة كل دا والخواجة بيشرح لنا بكلام 
ماحناش فاهمین منه حاجة واحتا نسقف وسید آبو معیز یشتمنا والآخر 
نروح على بيت الغزلان .. وکان التیس بتاعهم قرونه زى الشجرة وکان 
الخواجة مرشاق مسمیه شيخ العرب .. يروح الخواجة ماسکه من قرونه 
ویسحبه منها لغاية مایجیبه قدامنا ویقول لنا : 

- هو دا شيخ العرب یاولاد .. لازم ينسحب من قرونه .. لأنه تمبل 
.. ياكل ویشرب وینط ویزبل وینام .. مابيعملش حاجة غير كده فى 
الحياة .. هو دا شيخ العرب یاولاد نروح مسقفین وقایلین .. هیییه . 

وبعد الجولة یسالنا الخواجة : 

- مبسوطین يا بنات ؟ .. ميسوطين پاولاد ٩‏ 

ونردد کلنا ورا سيد آبو معیز : 

- مبسوطین ياخواجة .. كل عام وانت طيب والدامة طيبة وفرید 
بيه طيب . 


ریب 


سے ات 


فيضحك الخواجة ويقول : 
- وشيخ العرب قرونه أطول . 
نروح مسقفين يروح سيد أبى معيز كانسنا وهى بيقول : 
- ياللا على أمك انت وهو .. والودا ع لمن عاش . 
ونرجع زى مارحنا زى ماجينا .. وكل سنة والخواجة طيب . 
نرجع بقى للخواجة كارنو صاحب الكلب الآنف ذكره . 
هوكان عنده مكنة طحين ومكنة ميه وقطعة أرض زراعية .. 
وبصراحة كانت جئينة السراية بتاعته - هی البریمو على جناين 
الخواجات .. من الماكولات خد عندك .. برتقان ويوسفندى ولارنج ولمون 
بنزھیر وقشطة خضرا وعنب وخوخ وتين وكمثرى ومشمش ومانجة 
وجوافة وبلح عامرى ومن المشمومات تمرحنة على قرنفل على ياسمين 
على دقن الباشا على ورد بلدى حاجة يعنى سبحان العاطى من غير 
اق 
وفى يوم من ذات الأيام اکتشف الخواجة إن الجنينة بطلت تطرح 
.. أوزى ماتقول .. هو اتهيا له كده .. لکن الله وكيل إحنا اللی کنا 
بناكلها نيه . 
«خد الجميل» . 


-۷۹- 


3 آنا فاكر إننا خدنا القرار ده بعد مناقشات طويلة حول حرمانية 
ودناءة العمل اللى حترتكبه ناس قالوا دا خواجة والسرقة فيه حلال 
استناداً على دعاء خطبة الجمعة اللى الشيخ أبى عيطة بيقوله ع المنبر 
وبالتحديد الفقرة الخاصة بالكفار اللى بتقول : 

- اللھم اجعلهم وأموألهم وأولادهم ونساعهم غنيمة للمسلمون . 

وناس قالوا السرقة فى حد ذاتها حرام سواء من مسلم أو كافر 
فو وی ام تهامى فى حسم اناق قشة بجملة زعم إنها حديث 

- ربنا مايفرح حد وإحنا حزانی . 

وف ليلة سودا ماطلعلھاش قمر وكان أوان ا لشمش .. نزلنا تلات 
عیال من المنط .. واستنينا احنا فوق .. نراقب لهم الطريق ونشقط منهم 
هما يادوب رجليهم لمست أرض الجنينة وسمعنا صريخهم وفى لمح 
البصر بقوا فوق تانى وأول رجليهم ماطالت ت الارض ماوقفوش .. راحنا 
واقفين مذهولين . 

الواد الأخرانى من الرعب عمل التقيلة على روحه وبقى عمال يشر 
وهو بیجری ومن باب شر البلية . ضحکتاکلنا عليه خصوصاً بعد 
ماغريب قال : 


- الواد سید ابن امك سعادة مطعون سيخ فى مفساہ . 


¥ 


الوه فتاه تہ سی إنة يقن اققاباہ اا 
الخواجة ابن الحرام جاب كلب متوحش فى الكتم وربطه فى شجرة 
الملل مش)كخد الجميل تحت النط وكلفه بحسن استقبال الضيوف . 

بس يا سيدى .. رجالتنا نزلوا وجرى اللى جرى .. الواد أبو 
هنداوى أقسم بأغلظ الإيمان إن اللى مربوط فى شجرة المشمش ده مش - 
كلب .. دا بسم الله الرحمن الرحيم وبينى وبينك الواد معاه حق .. فيه 
كلب قد الكنبة ؟ فيه كلب عنيه بتطلع شرار ؟ وبعدین دا ماكانش بيهوهو 
زی بقية خلق الله .. دا كان بيور .. أى والله كان بيور .. كان بيور الورة 
والجعيص فينا هو اللى يسبق فى الهرب مع إننا كنا بنبقى متأكدين إنه 
مربوط .. ولا كانوا بيطلقوه بالليل کان بيقطع السكة حتى ع الدورية 
خلاصة الکلام .. الكلب دا كان عامل لی قلق من نوع غريب . 

آنا بعون الله ماکانش فيه كلب فى البلد يستجرى يقف فى سكتى 
كلب خالى الشوادفى الرهيب أنا جعلت منه عبرة فى البلد وفرجت عليه 
أمه لا اله الا الله .. الأول ماكانش بينى وبينه الا كل خير .. لانى كنت 
يومياً داخل خارج فى بيت خالى وهو كان بیعاملنی على إنى واحد من 
البيت وأنا خارج وأنا داخل يهز ديله ويتمسم فی .. يعنى أهل .. وذات 
ليلة أنا رايح بيت خالى أتاريه لامع جماعة صحابه وزانقين كلبه فى 
الضلمة .. ودا موضوع طبعاً مايخصنيش .. وأفاجأ باللى ناطط فی 
كرشى على خوانة خلاً الجلابية الجديدة عبارة عن هلاهيل ! ومش كده 


١ 


وبس دا استمر فى الهجوم على وكأنى بينى وبينه تار بايت . 
- يا بن الكلب يا زبالة .. وحياة أمك لأدمرك . 
وقد كان .. قعدت أفكر له وادير له وأخيراً وجدت الحل فى سن 
إبرة حطيتهوله فى حتة شفته ورميتها له .. قعد تلات سنين يكح وانسقم 
وبقی هفيه لكل من هب ودب .. أولاً للعالم اللى يامانط فى كروشهم وقطع 
هدومهم وثانيا للكلاب اللى ياما ضربهم وكل نسوانهم وأخيراً طلعت 
روحه النجسه ومات فی ستين داهية وکل البلا فرحت فيه وکل البلد كانت 
عارفه مين اللى قتله ماعدا خالى الشواوفی فى هذه الأثناء كانت زعامة 
العيال مقسومة بينى وبين غريب اين ام تهامى .. فكانت عصابة غريب 
دايما يضربولى ع الوتر الحساس . 
- تقدر على كلب کارنو ؟ 
طبعاً أعمل مش سامع . 
- لو نت أبى عزت صحيح هات لنا مشمش من جنينة كارنى . 
أغير موضوع الحديث فوراً . 
- طب تقدر تعدى بالليل من ورا سراية کارنو وتيجى على دار أبو 
هنداوى وتاخد بريزة أطنش أو أقول أنا مش محتاج فلوس من حد . 
عرفت سعادتك سبب اهتمامى بکلب أهل الكهف بالذات دونا عن 
الخمس آشیاء اللی حیخشوا الجنة ؟ ۱ 


-۷ ۶ 


وقبل ماأفكر أطلب من سيدنا يقول لنا ولو سطرين فی موضوع 
كلب أهل الكهف تطوع هو مشكوراً وسالنا : 

- عارفين كلب أهل الكهف اسمه إيه يا خنازير يا ولاد الخنازير ؟ 

وردينا فى نفس واحد : 

- لیا سینا . 

قال : 

-إسمه قطمير يا زوانی يا ولاد الزوانى .. وهو سید كلاب 
الأرض .. وإذا ذکر يا هلف يا بن الهلف انت وهو .. لازم تقولوا عليه 


السلام . 

وفوجئنا بسيدنا عمال يتطوح شمال ويمين ويطلع رغاوى من بقه 
ويزعق بعزم مافيه : 

-يا حبيبى يا قطمیر .. الصنحبة یا سید الکلاب .. قطمير .. 


- عليه السلام . 
وابتسم سیدنا فى زهو ووطى على جلابية محمود عرفه اللى كان 
نايم مسح فيها بقه من الرغاوی وسالنا بلهجة ودية : 


سم ۷- 


٠‏ - نت عارف يا کلب یا ابن الكلب انت وهو .. لو کلب هجم عليك 
فى السكة وقلت له قطمیر يعمل إيه ؟ 

قلنا له : 

# ل یا سیدنا . 

: وقال‎ of 

- يا عينى عليكويا جسهلة .. یقف مطرحه عدل وینهنی لك 
باحترام لا تستحقه لا انت ولا أهلك وممکن يديك ضهره ترکیه . 

آنا بعد کده ماسمعتش حاجة من أصله .. وأول ماخرجنا من 
الکتاب أصدرت تعلیماتی : ۱ 

- ماحدش يروح .. لا من عصابتی ولا من عصابة غریب . 

وققوا العیال ساكتين يبصوا لی .. فقلت بكبرياء وثقة : 

- آنا النهاردة عازمکو ع الغدا . ۱ 

العيال قعدوا يبصوا لبعض مش فاهمين حاجة فكملت : 

- الغدا النهاردة مانجة ومن جنينة کارٹو . 

وصرخ واد من عصابة غريب : 

- ومين اللى حيجيب المانجة من تحت ؟ 

ورديت بمنتهى الهدوء والعنجهية : 

د 


سر 


وسال واد من عصابتى : 

- پالهوی .. والكلب ؟ 

المت ابتسامة الواثق وبعدين ضحکت بالاطة وقلت ببساطة : 

- ح أركبه . 

وانفجرت عصابتى بالتهليل والتکبیر : 

- الله أكبر .. يدوم الحماس يابوعزت .. يدوم الحماس يادكر .. 
يدوم الحماس يابطل . 

وفضلوا يصحنوا لعصابة غريب على كفوقهم ويطلعوا لهم لسانهم 
إلى أن تحرك الركب الميمون فى اتجاه الهدف الجليل .. اللى هى جذينة 
کارتو . ۱ 

واحنا ماشيين ماکانش حد فینا قادر یفتح بقه بكلمة ولا حتی 
يبص للى جنبه .. سکون مهيب إلى أن وصلنا بسلامة الله إلى الهدف 
المنشود . 

دلدلنا روسنا من السور لقينا الزميل مربوط فى الشجرة ونايم فى 
غفلة ربه وماعندوش فكرة باللى حيجراله .. وابتسمت فى سرى وقررت 
بمنتهى الحزم وضع حد لأسطورة الكلب الذى لا يهزم .. كنت واثق من 
سلاحى لدرجة انى قلت بصوت مسموع : 

- جالك الموت ياتراك الصلا . 


VY 


ويحركة استعراضية رشيقة قفزت على حافة السور وحطيت ديلى 
فى سنانی .. مع ملاحظة ان الجلابية ع اللحم .. وقلت للعيال .. 


- سقفة للنبى . 


- وكمان هيه . 

قالوا : 

- وكمان هيييه . 

قلت لهم : 

- سقفه شديدة للنبی بقی 1 

سقفوأ سقفة شديدة . 

وبحركة مظلية مفاجئة رحت ناطط بقيت فى حضن الکلب وزعقت 
فى وشه بثقة : 


س۸ ۷- 


- قطمير عليه السلام . 

ودى كانت آخر جملة سمعتها . 

مااعرفش بقى فات قد إيه ؟ بعدها فقت لقيت الخواجاية راميانى 
فى الزريبة وبتدلق على ميه سخنه بتغلى ويتدهن لى مرهم وشكلها قرفان 
من هدومى اللى بقت هلاهيل والدم اللى بيشلب من كل حته فى جسمى 
وبترطن بالجريجى بشكل مايطمنش وباضرب بعينى لقيت لك تلات عيال 
من عصابتى متكتفين فى حبل واحد ومرميين فى ركن من أركان الزريبة 
وماحدش فيهم نفسه طالع من الرعب .. ريك والحق أنا بدأت أخاف م 
المجهول .. وإذ بالمنقذ العجيب والدائم اللى هو صوت أمى جاى من بره 
السراية وهى بتقول جملتين لسه مش فاهمهم إلى وقتنا هذا .. كانت 
بتقول : 

- سلامتك یا شلبى !! سلامتك يا معجبانى !! 


-۷۹- 


الفصل الثانى 


النا 

قالوا اللى يعيش ياما يشوف .. قلنا اللى يمشى يشوف أكتر . 
يعنى على قد ماعشت مشيت وعلى قد مامشيت شفت . 

ناس ياما مالهاش عدد قابلتنی ع الطريق .. وشوش متركبة على 
صناديق .. صناديق مقفولة على حواديت .. اللى شبه بعضه كبيته من 
دماغى .. مافاضلشل غير الحواديت الوحداتية اللى مالهاش شبه .. 
معششة فی نافوخی هيكل( ريه قلبى ولساها بتعن علی زی الجرح 
القدیم .. وافتح وشوف ۰ 


٭ ٭ ٭*٭ يميا تن 


-۸۲- 


ابوكو على .. الشمروخ 


ماحدش فی البلد كان یعرف له أصل من قصل . 

طلعنا لقينا الكبار بيقولوا له ( يابا على ) .. قلنا زیهم . 

فقير .. فقير .. فقير .. على رأيه هو . 

- أجير* لگ ياشيخ الغفر .. دانت كرشك يبلع جاموسة 
بخراها .. والراعی اللی وراها . وأنا أفقر م الابور لاحمر . 

سالناه: 

- واشمعنی الدبور لاحمر یاپاعلی ؟ 

قال لها :0 ۱ 

- حاكم الدبابير الصفرا زی النحل بتفرش عشوشها قبل 
ماتسكنها .. الا الحزين لاحمر يفحر له خرم فى الخيط وينام على لحم 
الخرم . ۱ 

وأبوكو على الشمروخ لاكان مالك ولاس اج ولا حتی مرابع .. 
كان حتة تمللى .. يعنى عامل باليومية ماحيلتوش الا عينه وحيله ومواله 
الوحدانی . 

إن مال عليك الزمان 


و 


يابن الکرام 
با م ٍس ٌ)ٌ سك 
شمر دراعك 
وقوم ميل على دراعك 
ومكانش له متوى .. ا مقر الدائم ومحل الاقامة .. صيف وشتا .. 
تحت شجرة المانجة الهندية فى جنينة جدى البيه الشوادفى العمدة 
العظيم الفخيم اللى مره عزم خديوى مصر شخصياً على الغدا وطلع له 
صينية الغدا دهب وعليها الأوزى محشى ومشوى وواقف على رجليه ! 
وذات مرة سألته : 
- إنت يايا على مابتبردش ازاى وانت نایم فى الطل ؟ داحنا 
بنتكتك م البرد واحنا تحت الغطيان . 
ضحك وقال لى : 
- يا عبيط .. ريك رب العطا .. يدى البرد على قد الغطا . 
عمرى ما شفته صالب طوله .. كان دايماً متنى لتحت .. يا اما 
ماسك الفاس وبینکش بطن الأرض .. ياإما شايل الكريك .. وبیحمل 
تراب آو سباخ .. وحتى لما كان بيقف أو يقعد يلقط نفسه .. برضه كان 


کات 


الواد غریب ابن آم تهانى فى مرة قال لنا : 

- أصل.أبوكو على .. بيكسل يقف . 

وكان عندى ابن عم دماغه لاد ع اسمه الأستاذ نجم لکن كان دمه 
خقیف .. كان يلم البط والوز والمعيز والفراخ حواليه ويطلّع لهم أكل من 
جيوبه ويفضل طول مابياكلوا يكلمهم كلام مش مفهوم ويضحك .. وكان 
بیصطاد التعابين ويخلع سنانهم بطاقيه صوف وبعدين يفتح بطونهم 
ویدور على خاتم ا ملك اللى خباه سيدنا سليمان من شمهورش ملك الجان 
أثناء ماکانوا بيقتحوا البحر ! 

الاستاذ نجم ده مرة واحنا قاعدين على كوبرى الملاك قال لٹا : 


- بصوا كده یاولاد على آبوکو على الشمروخ .. وقولولى شايفين 


وک 

وبعدین ضحك مع معزة السيد آبو يوسف وقال لنا : 
- أبوكى على دا مش واحد . 

الواد أحمد آبو هندواى ضحك وقال له : 

- أمال كام . 

قال : 


- اتنین واحد رأسی وواحد آفقی ۰ 


لايم ب 


وماكانش أبويا على الشمروخ يملك من دنياه غير الجلابية الزرقا 
القديمة اللى كان أصلها خيمة وكوز السلامون المصرى اللى كان بیعمل 
فيه الشاى الزردة ويشريه فيه برضه ! 

كان وشه أصفر ومكرش ورقبته صفرا ومكرمشة وإديه مقشفة 
وبتخر ميه صفر! خصوصاً فى اليرد وكانت شفايفه مشققة واولا 
الأنيميا كانت جابت دم - وكان طول النهار يلحسها بلسانه عشان 
يطريها ! .. وكانت رجليه صیف شتا مابتبانش من القشف والحرا شيف 
اللى كاسياها زى ضهر الزحلفه . 

الدهش إنه ماكانش شايف أى إحراج فى المسالة دى .. وكان 
أوقات الصفا واحنا ملمومين حواليه يمد لنا رجليه ويقول : 

- شايق یا واد انت وهو البلغة الريانى دی ؟ صیفی شتوى 77 
تدوب ولا تروح للصرماتى . 

9 
ویکمل : 
- إن شا الله وياذن واحد أحد يوم الموقف العظيم ح استأن 
f ~^‏ 

سبحانه وتعالى وانسل فرده على لبده شيخ الغفر وفرده على عمة الشيخ 
أيو عيطة . 


كان كل شئ فى أبويا على شبه ميت الا حاجتين .. لسانه الحراق 


-AA- 


هاي يټ س ےم 


ميزر ..ولما كنا بنتلم حواليه ونتوه فى حواديته الجميلة ويحس هو 
بسعادتنا كنت باشوف فيهم بحرين حنان صافيين . 

مرة قلت له : 

- نفسى ياباعلى أقلع بلبوص وانزل استحمی فى عينيك . 

ضسك من قلبه وقال لی : 

- تغرق يابوعزت .. واروح من أمك فين ؟ 

وفى يوم من ذات الأيام حصلت علينا كبسة انجليزى .. ودى كانت 
دایما بتحصل بشكل مستمر على جميع البلاد والعزب والکفور والنجوع 
المحيطة بمعسكرات الاحتلال لنجليزى فى منطقة قنال السويس اللى 
بتبدأ بمعسكر محجر أبى حماد وتنتهى فى السويس ويورسعيد .. كانوا 
بيداهمونا بحثاً عن مسروقات عبارة عن معالق وشوك وسكاكين ويطاطين 
وملايات وناموسيات وصحون وفناجين .. كلها بتنیاع علنی كل يوم اتنین 
فى سوق أبوحماد والعمومی وعشان كده كانت لازم أى كبسة تسفر عن 
مضبوطات یلزم لھا متهمين يدبرهم شيخ الغفر ويتحاكموا أمام القضاء 
المصرى اللی كانت أحكامه عليهم بتتراوح بين شهر وست شهور سجن 
مع الشغل والنفاذ . 

وشهادة لله إن الادارة المصرية ماكانتش بتقصر فى واجبها تجاه 

- القوات الحليفة وكانت كل جهة عارفة اختصاصها وبتأديه على أكمل 
وجه . 

العمدة يسقبلهم لحظة الوصول ويقدم لهم والتحية والترحيب 
مصحوبين بشاى الصباح يبلّعوه با منین والغريبة وماشابه ذلك ويحضر 
لهم الغدوة المعتبرة يلهفوها بعد نهاية الكبسة وهما راجعين منتصرین ع 
الفلاحين وماسكينهم تلبس وشيخ البلد مسئول قسم الهدايا اللى ھی 
عبارة عن كميات من القشطة والزيدة والفطير المشلتت وعسل النحل 
والبيض والطیور والقواكه والخضروات ولاسيما البطيخ والعنب وا مانجة 
وا موز والخيار والطماطم وكل دا كان بيتلم من غيطان وبيوت الفلاحين 
بالسحت وعدم الرضا . 

أما شيخ الغفر فكان يستقبلهم بحرس الشرف ويعين لهم غفيرين 
لحراستهم وخدمتهم وبعدين يقبضوا لهم على المتهمين اللى يحددهم 
شيخ الغفر - يشيلوهم المضبوطات ويسوقوهم على أوضة التلیفون اللی 
هى تخشيبة الأرياف لحين ترحيلهم للسجن . 

خرجت الحملة من سراية العمدة بعد شاى الصباح فى اتجاه بيت 
خالى حسن أبو مهدى ودا معناه إنهم يمروا على موقع أبويا على 
الشمروخ فى جنينة البيه الشوادفى كان أبويا على لحظتها بيحمل 
سباخ ع الحمير وإذ بالحملة تتوقف قصاده ویساله الترجمان المصرى 
اللی بيصاحب الحملة المكونة من الکابتن واتنین جنود والسواق : 


E E 


- انت ياراجل جايب الجلابية اللى انت لابسها دی منین . 

ورد أبويا على بمنتهى الجدية : 

- من بنك سمعان ياخواجة . 

ويظهر إن الترجمان مافهمش النكتة فقال له : 

- انت راجل كداب .. الجلابية دی قماش انجلیزی .. وبالامارة 


كان أصلها خيمة . 


واثام؟ 


قال له : 

- وافرض . 

قال له : 

- تبقى حرامی . 

ضحك أبويا على وقال له : 

- والعمل يا شریف ؟ 

قال له : 

- تروح السجن . 

اتنهد أبويا على وقال له : 

- ريحت قلبى الله يريح قلبك ؛ مش هناك ح اكل واشرب واشخ 


E 


ورطن الترجمان مع الکابتن والحاشية وبعدين غير لهجته وقل 


بمنتهى الود : 

انك مش وش ذلك . 
وضحك أبويا على وقال له : 
- وبناء عليه ؟ 


وابتسم الترجمان يمكن لاول مرة فى حياته وقال له : 

- تعجبنىكد هنا هداج .. بناء عليه بقى تشوف معاك حاجة 
للکابتن وتفضل جلابيتك ساتراك ویادار مادخلك شر . 

قال له بجدیا : 

<وتقؤكى ينها ا 

قال له : 

- نديك اللى انت عايزه . 

قال له : 

- طب يأخى مش تيجى عدل م الأول ؟ .. هو احنا لينا بركة الا 
الكابتن ورجالة الكابتن خد ياسيدى « وفى ظرف ثانية كان مالخ الجلابية 
ومکورها وحادقها فی وش الکابتن ». 


-۹۲- 


- آدی اللى معایا 8 

الكابتن فوجی بالحركة ورجليه ماعلمتش ع الارض ماتعرفش 
خوف من أبويا على ولا من محتويات الجلابية من قمل وبراغيت وخلافه 
والحاشية طلعت تجرى وراه وفاتوا أبويا على واقف بلیوص وييحمل 
السباخ وبیضحك وبيقول : 

- بطلوا دا واسمعوا دا - الحرامی بيقول لصاحب البيت بخ آه 
.. یا زمن عايب ! ۱ 

وشاع الخير فى العزیه . 

- أبوكو على الشمروخ واقف بليوص فى جنينة البيه الشوادفی 
وحاله باين والنسوان بيروحو! يبصوا عليه ويرجعوا مخبين وشوشهم 
بالطرح وبيضحكوا ! 

وجریت على جنينة جدى البيه الشوادفى أشوف النسوان 
بييض حكوا على إيه ؟ .. لکن مع الأسف رحت لقيت أبويا على لابس 
جلابيته وواقف يحمل سباخ كالعادة ضحكت وسالته : 

- خبر إيه أمال يابا على . 

قال لى : 


-- خيرك أسود ۰ 


~A 


قلت له : 

- الى شايع فى البلد خبرك انت مش خبری أنا . 

قال لى : 

- لادد عليك اللی بيجرا فى بلدكو دا یابوعزت . 

قلت له : 

- إنت ماسمعتش شيخ الغفر وهو بيقول للغفر الإيد اللى 
ماتقدرش على قطعها بوسھا ؟ 

قال لى : 

- حد علمى إنك اتدلّيت غفير . 

قلت له : 

- فشر . 

قال لى : 

قلت له : 

- فشرين . 

قال لى : 


AE 


- آمال مالك ؟ 


قلت له : 
- مالى على الله . 

قال لى : 

- شايف إيه واقف قدام سراية عمدتكو التنيل ؟ ' 
قلت له : ۱ 

- كومبيل انجليزى ومحمل من خيرات الله . 
قال لى : 

- وعارف دا كله حيروح على فين . 

قلت له : 

- ع الكامب طیعاً . 

ضحك وقال لى : 


- هو الکامب بیلم زيالة وق مل يا اهبل ؟ 5 الصاجات دی 


حياخدوها ويبيعوها تانی فى سوق لتنين ویرجعوا یظبطوها تانی 
ویاخدوا فى نواتیها جدعین تلاتة غلابة یحبسوهم .. عشان يبقى موت 
وخراب ديار .. زى الغلبان أبو العیال آنور ابن عمك اللی حبسوه الکفره 


ولاد الکلب . 


-- 


قلت له : 

- وأبويا العمدة عارف د! كله ؟ 

قال لى : 
يبقى خدام انجلیز كلب ابن كلب . 

قلت له : 

- طب وانت ساكت ليه یاباعلی . 

قال لى : 

اسمع ياد یایوعزت ۳ لو انت واد دكر صحیح انسحب على 
طراطیف صوابعك وروح فسی العجل واطلع من بره بره على دارکو .. 
ماتخافش هما دلوقتی ملهيين فى بطونهم وبیطفحوا الدردی فى 
السراية. 

أنا طبعا وکعادتی أحب ما اعمل العیبة مااطلعهاش ناقصة ! 

- إيه يعنى آفسی العجل ؟! .. طب ماهم حينفخوه تانی . 

طيران على دارنا سهيت أمى وسحبت لتر الجاز وعلبة الكبريت 
الهلب وعلى طراطيف صوابعی ومن جنب الحيط واتسصبت لفایه 
ماوصلت للعربية اللى عليها جبال من اليطاطين والناموسيات والملايات .. 


~4 


کانوا انجلیز بياكلوا فوق والغفر بیاکلوا فی أوضة التليفون وفی ثوانى 
كنت دالق الجاز ع البطاطين وشاكك عود الكبريت الهلب راميه ع الجاز 
وخدت القسط وعلى بیتنا حمامة .. لقيت أمى بتسخن العيش للغدا قعدت 
معاها ويدأنا نتغدى لقمة والتانية والتالتة والفرقعة اشتعلت أصوات زی 
آضوات الكنابل اللی بترميها الطيارات الأمانية ع الانجليز بالليل وويك 
ويك الصوات اشتغل وشوية وسمعنا صوت شيخ الغفر لأول مرة 


۰( بب ۰ 


- روحوا یاولاد تعالوا ياولاد. 
مصدر الصوت .. صوت الاستفاثة اللى طالع من سراية العمدة لأول مرة 
برضه . 

آمی قالت : 

- یالهوی الغارة الالانی بالنهار ؟ .. دی علامات الساعة اللی 
وصی علیها حسان الیمانی .. أشهد ألا اله الا الله وأشهد أن محمدا 
رسول الله . ۱ 


لاق 


اتجاه سراية العمدة .. لقيت مشهد فى غاية الغرایة .. العربية عبارة عن 
فحمة غرقانة ميه والغفر حواليها ماسكين جرادل وغرقانين ميه وأخونا 
الكابتن مابقاش كابتن .. دا شخص ياولداه وشه أصفر وواقف مفرشح 
وناسی فوطة السفرة على صدره وبیکلم نفسه ويضحك والنفرین لنجليز 
واقفین مسهمين وبيبصوا لبعض ووشوشهم ضاربة بلمونى على زرقان .. 
والترجمان اختفى والعمدة وشه رايح تلاتين لون ولابس فردة بلغة وفردة 
شبشب وشيخ الغفر ماسك خرزانة وبیشوح بيها فى الهوا والأهالى 
واقفين على بعد بيتفرجوا وهما ساكتين لكن وشوشهم فيها لؤم وشماتة 
.. وفجأة صرخ العمدة فی وش شيخ الغفر : 

- الفاعل كوم وعمرك كوم ياسيد . 

وإذا بصوت أبويا على جاى من ورا سور الجنينة : 

- ... . حمرا یا عمدة . 

بعض الأهالى قدر يكتم ضحكته وبعضهم ماقدرش لكن اللى 
ضحك ضماع فى اللى ماضحكش - فى اللحظة دى - أنا شفت بعينى 
ماحدش قال لى .. شفت العمدة وهو بيهز دماغه مرتين لشيخ القفر 
وشفت شيخ الغفر وهو بيشاور بدماغه للغفر ع الجنينة وزعقت بعلو 
صوتى : 

- طير يابا على .. إهرب يابا على . 


۸ 


وأفاجاً بمطرقة حديد نازلة على صدغى .. دوشتنی .. أخويا 
العزيز عبد العزيز .. قرر فجأة إنه يتحمل مسئولية الاخ الأكبر المربى 
فراح نازل بكلوة إيده على صرصور ودنى اليمين نترنى ييجى تلاتة متر 
قلبنی على جنبى الشمال .. وعبد العزيز دا كان ممسوس علاوة على انه 
فاشل فى الدراسة والحب والحياة . 

المهم .. كل مااحاول أقوم راسى تغلبنی أروح نازل زرع بصل .. 
ماإعرفش الوقت اللى فات قد إيه قبل مااسمع صوت ضرب الدياشك 
وكعوب الجزم الميرى .. أنا قلت الدور على رحت فازز مرعوب لقيت أبويا 
على مرمى على ضهره وكل الضرب دا فيه وهو ما بیقولش آه .. لحد 
ماكعب جزمة جه فى بطنه فصدرت عنه آهه مكتومة زلزلت قلبى رحت 
جارى ورامى نفسى عليه وأنا باصرخ . 

- سيبوه یاولاد الكلب 8177! ۷ رقتها .. سيبوه ياولاد المكلب .. 
أنا اللى حرقتها . 

وظاطت الدنيا وسمعت صوات أمى وشتيمة شيخ الغفر فى الئاس 
وزعق العمدة بصوت مرعوش : 

- خدى ابنك ياهانم لحسن ودينى وأيمانى أرميهولك فى السجن 
مؤيد . 

إتكاتروا على وشالونی من فوق أبويا على الشمروخ كان وشه 


سم 


غرقان دم .. لکن عنيه کان فيها ابتسامة حسيت المرة دی إنى 
استحميت فيها وجرجرونى على بيتنا وكتفونى بحبل فى السلم النقالى 
ولا فكونى جريت ع المنجاية الهندية مالقيتش أبويا على الشمروخ . 
خدوه ع السجن بتهمة حرق العربية رجعت ع البيت مكسور ومقهور .. 
وروحی ياأيام تعالى ياأيام وسمعنا إن أبوكو على الشمروخ .. مات فى 
السجن .. ألف رحمة ونور عليه . 


الغريب 

بعد موت أبويا على الشمروخ .. ساب مطرحه فاضى تحت 
المنجاية الهندية فى جنينة البيه الشوادفی وساب حسرة فى قلوب وعيون 
محيينه .. خصوصاً إحنا الشباب اللی كنا دايما حواليه .. نعاكسه 
عشان يشتمنا ونضحك .. ونساله عشان يجاوبنا ونفهم .. وکنا بنلاقی 
فى حضنه الونس والدفا اللى ماكناش بنلاقیهم فى البيوت .. من أول 
سراية العمدة لحد أوضة ستك سعدة الداية . 

والأحلا من دا كله والأمتع كانت نوادره وتشنيعاته الحراقة اللى 
كان بيصبها أساساً على دماغ العمدة والمشايخ وشيخ البلد وشيخ الغفر 
وشيخ الجامع وشيخ المنسر اللی هو زی ما بيقدمه أبويا على . 

- آبو عبد الله ولا غيره .. حرامى التموين .. قليل الدين الضلالى 
مقطوع اليد اللی بالع العالم فى كرشه مساحة وقباله وبيبيع قوت 
الغلابة للحرامية عينى عينك . 

كان آبو عبد الله صاحب محل البقالة الوحيد فى العزية وكان 
ممسمر غطا صندوق جزم كرتون على باب المحل وكاتب عليه بقلم كوبيا 
بالخط النسخ « ممنوع الشكك قطعياً بمناسبة الحرب » . 


والمدهش ان السادة الحرامية اللى كانوا الهدف الباشر 


سا 


التشنيعات وهذه النوادر عن طريق الرواية والنقل .. يمكن عشان كل 
واحد فيهم يثبت للناس إنه مش هو المقصود بالكلام دا . 

أما متوسطى الحال فكانوا بينقلوا أخبار ونوادر أبويا على من 
باب التعالم والوجاهة شوف التفاهة . 

بذمة النبى حصل إلى يومنا هذا جهاز إعلام مجانى بيشتغل 
بالكفاءة دى ؟ 

أبويا على كان بالنسبة لى شخصياً حضن دافى أمين .. على 
الأقل باستخبى فيه من بطش عبد العزيز أخويا الرهيب اللى كان نازل 
فى ضرب عمال على بطال . 

- إنت ياد يا عويل يا هايف كل ماصرمك يحرقك تعمل راجل 
وتنزل ضرب وتلطيش فى إخواتك اليتامى ؟ .. طب ماهم الحرامية اللی 
كلوك انت وأمك واخواتك قدامك أهم .. ورینی شطارتك .. وان كان فيك 
الله يعافيك . 

راخر من يومها بطّل يضربنى برا البيت خوفاً من أبويا على 
الشمروخ. 

وكانت أسعد لحظات أبويا على الشمروخ هی اللی بنقضیها 


~~. 


حواليه واحنا بنسمع حواديته الجميلة الغريبة وخصوصاً حدوتة الجنيه 
الأميرة بنت ملك الجن لاحمر .. اللى عشقت أبوك على وهريت معاہ ليلة 
دخلتها على ابن عمها الأمير عيروض ابن ملك الجن لاصفر وشالت أبويا 
على - على ضهرها وحلت ضفايرها وقالت له : 

- اتشعلق يا حبيبى . 

وطارت بيه سبع تيام بسبع ليالى ونزلوا سوا فى القصر 
الممسحور وقعدوا ياكلوا لقمة المحاياه ويشريوا لبن العصفور اللى كانت 
الجنيه مخبیاه فى صدرها بقت هی تشرب م البز اليمين وهو یشرب م 
البز الشمال لحد ماکان فاضل له مصتين ويتلحس ويبقى من أهل تحت 
الأرض وتجوز له الجنيه بشرع الله وسنة نبى الله سليمان .. وإذ 
بالحيطة تنشق ويدخل منها الصعصعان وزير أبوها وحواليه الحاشية 
وعسكر الجن لاحمر ويقبضوا عليهم وتصرخ الأميرة : 

- إقتلونى أنا وسيبوا حبيبى . 

وإذا بالوزير الصعصعان ينزل بالكف على وشها ويقول لها : 

- إخرسی يا فاجرة .. ( وييجى يضرب أبوك على كف يروج 
أبوك على مهيفه فيضرب الهوا ) .. ويقوم العسكر بتكتيف أبوك على 
ويغموه عشان مايشوفش حكيم الجان وهو بيكشف عليها وبعد فترة قلق 
يصرخ حكيم الجان : 


ان وب 


- يا سليمان يا نبى الله .. العفو والسماح .. صاغ سليم يا مولاى 
ا تماما لیم قرف الجن ری ما سی 

ويهيص عسكر الجن لاحمر ويرقصوا رقصة الشرف .. کل دا وأبوك 
على لسه متغمی ويشكل الوزير محكمة الجن فى لح البصر ويصدروا الحكم 
الرهيب على لسان رئيس المحكمة : 

- دم شرفیینات الجن احمر خالی .. واكت صنت الغالی یا علی یابن 
الانسان .. عليك ملیون آمان وأمان .. لا تلدغك حية .. ولا تخطفك جنية .. ولا 
یطرق سکتك سلطان ولا یلیس جتتك شیطان .. لکن جزاء فعلك الخسیس 
وعشقك لبنات إبليس حنرميك فى بقعة حفرا جغرا .. كتيرة الحركة قليلة البركة 
.. نسوانها بیحکموا رجالتها وشبابها أميع من بناتها الفقیر فیها صایع والحق 
اخنان 

وراح مديله شلوت طار فى الهوا سبعين ساعة وساعة ونزل تحت 
المنجاية الهندية فى جنينة جدى البيه الشوادفى . 

دلوقتى خلاص راح أبويا على .. وتحرمى علينا ياجنينة البيه وانتى يا 
منجاية ياهندية خلاص .. مابقاش تحتك إلا الرماد فى راكية النار اللى ماتت 
۰ وكوت السلمون المصرى إنكفى على وشه .. لا ي#لاخير .. ولاروح . 

ونقلنا ملاعب النهار وسهرات الليالى للعلواية .. قدام بيت الحاجة سنية 
بنت عمی وأخت آبو عبدالله تاجر التموین . ۱ 


توت 


والعلواية كانت ساحة واسعة رملية بتفصل بين عزبة أبى نجم 
وعزبة القوادرة المنتسيين لعبد القادر ابن بدره جارية سيدى البيه 
الشوادفی اللى اتجوزها وهی معاها عبد القادر لسه طفل ويعد كده 
خلف منها عبد الحميد وعبد المجيد وعطية غير البنات اللى طلعو! كلهم 
بيض .. بينما أخوهم من الأم عبد القادر كان اسود فطلعت ذريته كلها 
سوداء من غير سوء .. وكان أبويا عثمان أبو سعيد غريمى فى الهوى 
مسميهم الملونين وكانت العلواية مساحة أوسع وفرصة أكبر لتجمع عدداً 
أكبر من العيال أكتر من اللى كانوا بيتجمعوا تحت المنجاية الهندية 
حوالين آہویا على . 
۱ وحصلت خلطة عجيبة على رمل العلواية واتولدت الترییطات 
والتقسیمات اللی اتأصلت بعد کده فی القلوب والبیوت والفیطان . 

الفقرا من شباب آبو نجم التحموا بشباب القوادرة والسوالة رغم 
تباعد الدم والسکن .. وکونوا جبهة موازية لجبهة شباب آبی نجم الملاك . 
ویقت التقسيمة بوضوح ملاك ضد معدمین . 

وطبعا اندماجی فى جبهة العدمین ماعجبش آعمامی وآخوالی من 
آل نجم وکنت دايماً أسمع اللوم والتوبیخ أينما توجهت . 

- يا عویل يا هایف .. سايب بيوتك فى العزبة وقایم نایم عند 
العبید . 


سم 


جبهة المعدمين .. ولا كانوا عمامى يسلطوا على دلدولهم عبد العزيز 

- إن كنت ياخايب يابورياله فاهم إنهم واقعين فى هواك تبقى 
با :وان کنت منشن علی جوازة منهم حیطلع نقباه علی كدونة :د 

۶ 
وادی مقصوصی اللى ماحدش علم عليه . 
نع زا از لا فق 

كان الفرا غ اللی سابه آبویا على بموته فرصه لظهور الصراع 
بینی وبين غريب على زعامه العیال . 

- عمر الرة ماتربی عجل ويحرت . 

وأول مرة آنا اتندهت باسم فوّاد بن هانم من ولد كنت باضریه ولا 
سالت أمى عن الموضوع ده قالت لی : 

- إمشى قطم لسان اللی یقول عليك کده .. دانت أحمد فوّاد أبن 
عزت آفندی على سن ورمح .. آنا صحیع مرة لکن مقصوصی ده یسوی 


ميت شارب . 


كنات 


بعد كده كان أى عيل يقول لى العبارة دى كان بيدفع التمن من 
صحته فورا وأحيانا من منظره . 

عمنا غريب بقی ماکانش بیاخدها على انها اهانة .. بالعکس دا 
كان مصدر فخره دايماً أنه ابن أم تهامی ! .. ليه بقی ؟ .. اسمع وصلی 
ع النبی : 

- جدته أم أمه كانت خدامة فى سراية جدى الحاج عطية الأخ 
الأكبر للبيه الشوادفى .. كان هو العمدة وكان التليفون والعز فى سرايته 
ولا مات اتنقلت العمودية بتليفونها وعزها لسراية أخوه الأصغر محمد 
بك الشوادفى حامل عالمية الأزهر الشريف والحاصل على رتبة البكوية 
مرتين .. مرة من الخديوى عباس .. ومرة من الملك فؤاد فاعتبر نفسه 
باشا إلا ربع وأتارى ياخويا الرتب بتاعة زمان دی كانت بتحتاج لفلوس 
كتير لزوم الأبهة والمنظرة .. وميراث جدى البيه الشوادفى عن أبوه 
مايكفيش خصوصاً وإنه كان هارى نفسه جواز وخلفه فبقی مسئول عن 
مؤونة جيش عرمرم من الأبناء والبنات والأحفاد والحفيدات .. يقوم يشاء 
السميع العليم إن جدى آپو أبويا المدعى محمد أبى محمد آبو نجم يطلع 
هو الأخ الشقيق الوحيد محمد بك الشوادفى الأبهة .. فلما مات آبوهم 
.. استلم البيه الشوادفى حصته وحصة أخوه الصغير محمد وعين نفسه 
وصى على محمد الصغير . 

قوم انت يا عم محمد يا صغیر فوت عيلينك لحمة حمرا .. 


-۱۰۷- 


إبراهيم ٠١‏ سنة .. وعزت ۱۳ سنة .. واطلع لی الحجاز عشان ترجع من 

لأوكمان مااستكفاش بكده .. بسلامته بعد ماخد رتبة حاج 
وراجع بقى .. مات فى المركب ورموه مع الزبالة فى البحر .. حاجة خرا 
يعنى .. هی برضه أصلها ما بتغفلق مابدهاش . 

وطبعا جدى البيه الشوادفی بلع العيلين اليتامى خصوصاً بعد 
وقاس لهم أربعين فدان من أرض الدولة وقال لهم : 

- دول نصيبكم فى الميراث .. صلحوهم وخدوهم . 

- فضلوا یبیعوا جزء ويصلحوا بحقه جزء تانى لغاية العبارة 

أبويا باع التلاتة ونص تبعه واشترى أوتومبيلين واحد له هو 
الارض شيرق بيه ومنجه نفسه .. نيجى بقى للأوتومبيلين فيكتشف 
السيد الوالد الأهبل انه محتاج لاتنين سواقين يمشوا العجل وطبعا دا 
مش فى مقدوره فباع الأوتومبيلين ورجع شبرق بيهم ومنجه نفسه تانی 
.. وفضلوا التلاتة ونص بتوع أبويا إبراهيم ينزرعوا إلى يومنا هذا . 


ت 


نرجع لغريب وجدته اللی كانت خدامة فی سراية العمدة الحاج 
گرے كان جوزها بیشتغل سماها فی نفس اترک کلاف .. یعنی 
مسئول البهایم لامواخذة وکان جدى الحاج عطیه آبو نجم نموذج 
للفحولة .. اتجوز تلتاشر وخلف حوالی خمسة وآربعین غير السقط واللی 
مات صغير ! 

وکان آفخم وأحلى مرا فى سجل الفحل المذكور هى الحاجة زینب 
آخر النسوان التلتاشر وأقواهم .. سیطرت على الفحل وهو بیلعب فى 
الوقت الضایع وکوشت على كل شئ لکن على ری الرئیس السادات : 

- پالقانون . 

لأنها بالصلا ع النبی استطاعت فى التمن سنین الأخارى من 
حياة الفحل نها تجیب تسع عیال ! 

ومن النوادر اللی بتتحکی لیومنا هذا إن الزميل الفحل مات 
والحاجة زینب حامل .. ولا جم یقسموا الیراث اختلفوا .. یحسبوا اللی 

رق 

وهما اللی هما ولاد ضراريها قالوا : 

0 


واحتدم الخلاف وأخيراً لقيوا واحد عاقل نصحهم بالانتظار لحین 

الولادة ويوم الولادة حصلت المفاجأة الزينبية . 
الحاجة زینب جابت عطية وعطيات .. شوف ا مرا ؟ 
ہو * ہو و و 

الحاجة زینب ليلة فرحها جوزت خدامتها جدة غریب لكلاف 
البهايم جد غريب برضه .. وفضلت الحاجة تخلف وخدامتها تخلف لحد 
مازحمواها ثليه 

من ضمن اللى خلفهم تهامى الكلاف بنت اسمها قاطمة طمعت 
فيها الحاجة زینب وفضلت تربیها لغاية مابقى عمرها ست سنين .. 
استلمت الشغل وصيفة الحاجة زينب شخصياً ودا فى حد ذاته امتياز 
على سائر خدم السراية تاكل فضلات الحاجة وتلبس قديم الحاجة 
وتعيش بجوار الحاجة .. كبرت البنت بسرعة وخراط البنات خرطها 
ودارت واستدارت واتقسمت ورا وقدام وطرح الرمان على صدرها وطاب 
واستوى وطلب الأكال . 

فى هذه الأثناء كان أبويا عشمان آبو سعيد مرمى فى السراية 
عليل .. كان عنده شلل من نوع غريب .. المفروض الشلل النصفى ده 
بيبقى يا إما فوق .. ياإما تحت لأ .. دا بقى كان عنده شلل نصفى 
بالطول وياريت مشلا الشلل ضارب نص يمين أو شمال .. دا كان إيده 
اليمين ورجله الشمال هما اللى مشلولين يعنى متکتف تکتیفة مخبرين .. 
وسبحان الله - له فی ذلك حكم ! .. لان اتضح بعد كده إن المذكور 


سک 


يستاهل كل خير وإن التكتيفة دی شوية على معروفه كان هو دا الأكال 
اللى طلبه رمان صدر الوصيفة فانتهز أول فرصة اختلى فيها بفاطمة أم 
تهامى وقزح عليها زى طور الطلوقة وتحبل البنت الخدامة ويستندل 
الفاعل وتستندل الحاجة زينب زى أفلام المرحوم حسن الإمام وعشان 
يداروا الفضيحة جابوا جثة راجل مريض مرمية جنب الجامع واسمها 
سيد أبى يوسف وكتبوا له على فاطمة وهی حامل وسكنوهم فى قاعة 
الفرن لغاية ما المولود ینزل ويكتبوه باسم سید أبى یوسف مريض 
الجامع وتصمم فاطمة إنها تسمى المولود « الغريب » وقبل ماتسبع 
الوالدة يطردوها برا السراية .. وتعمل فاطمة من حضنها سكن لجوزها 
المريض وطفلها الغريب اللى أصبح إبنها وجوزها وأخوها وأبوها . 

اشتغلت فى البيوت والغيطان باديها وستانها عشان تربى الطفل 
وتعالج المريض ويكبر الطفل ويطلع متعلق بأمه ودود وحنين مع أبوه 
العلن سيد أبو يوسف وبيعامله بمنتهى الاحترام زی مااتعلم من فاطمة 
العظيمة . 

وتروح الأيام وتيجى ويستمر القدر فى هزاره التقیل البايخ ويشاء 
السميع العليم إن مريض الجامع يعيش ويشوف بعنيه الانسانة اللی 
حافظت عليه وعاشرته بكل الحنان والحب وهو جثة بلا روح .. يعيش 
سيد أبو یوسف ويشوف فاطمة الحبيبة وهى بتموت ! .. كانت أول مرة 
نسمع فيها صوت سيد أبى یوسف .. فضل يبص لها ویئن ودموعه نازلة 


۱٩ت‎ 


تسح ويعدين عوى زی الديب وشق الجلابية اللى ساتراه نصين وصرخ 
من بين دموعه : 

- الله يجازيك ياموت .. ياعسريس الحلوين « ورجع سكت لحد 
مامات » .. أنا كنت حاضر لحظات احتضار فاطمة أم تهامى وسمعت 
آخر كلامها للغريب .. قالت له وهو واخدها فى حضنه وبيسقيها الدوا : 

- آنا عارفاك ياخويا مجروح وموجوع .. حقك علی أنا يا غريب 
حقك على راسى ياخويا .. ولو انت بتحب أمك صحيع .. دير بالك على 
أبوك السيد عشان خاطرى .. دا غلبان لا بايده ولا بالمنجل .. داهو 
حتى اللى سماك الغريب .. حتوحشنی ياغريب .. قلبى وربى راضيين 
عنك یاابنی .. دير بالك على روحك ياحبة عين أمك . 

۱ رک دی ےی 

وشلنا خالتی فاطمة أم تهامی على کتافنا تلاتة كيلو عشان 
ندفنها فى جبانة الشیخ عثمان فی العباسية كانت خفيفة زى الريشة . 

وصلنا بأمان الله وفتحنا القبر وقبل ماننزلها خدها غريب بالکفن 
فى حضنه وباس الکفن وملس عليه بحنان وناوله للتربی وهو بیقول له : 

- سمی علیها ياعم محمود .. اسم الله علیکی يام الغريب .. 
حتوحشینی یامه مع السلامة .. مع ألف سلامة یاختی . 

وصدرت عنه زفرة مرعبة قبل مایدیر وشه عننا ویقول بصوت 

- الله يجازيك یاموت .. ياعريس الحلوین . 

عبد الجليل اقرع 


الدنيا دی رقاصة .. لعبية .. قليلة أصل بنت ستة وستين .. کل 
ليلة لها عریس جديد .. ترقص له وتترقص له .. واللى فات مات . 

الله يرحمك ياباعلى يا شمروخ .. ويبشبش الطوية اللى تحت 
راسك . 

صحيح زمن کلب بینسی المحب حبیبه .. ودنيا طاحونة ومرجيحة 
قواديس حبة تحت وحبة فوق لا بتسيب الراكب راكب ولا بتخلى الماشى 
ناشن 

وروح يازمان وتعالی یازمان ويدأ الھمس وکلام العيون فی عزبة 
آبو نجم وزمامها من العزب والکفور والبلاد التابعة للعمودية .. حبتين 
والهمس على بحكايات جديدة شغلت الناس اللی تحت ورعبت الناس اللی 
فوق وابتدأ الرغى . 

- الجماعة اللى فوق مابيناموش . 

- ياسيدى ربنا يقل نومهم كمان وکمان . 

- الحوادث على ودنه .. والفاعل مجهول ؟ 

- قالوا ياجحا الأبعد إيه داير فى البلد .. قال لهم مادام بعيد 
عن المش عارف إيه يبقى خلاص . 


ت۱۳ 


- بيتهيالى كده والله اعلم إن العمدة ممكن يطير فيها . 

- لا دا بس بيتهيالك . 

تكلب شر القش: 

- ياسيدى الله لايرد الغلا ولا كياله . 

- إنما تفتكروا مين ؟ 

- قال ياخبر النهاردة بفلوس بكره يبقى ببلاش . 

- دا واد ماجايتوش ولاده . 

- يسلم البطن اللى شاله . 

وبعدمجموعة سريعة من حوادث السطو على بيوت وزرايب 
مجموعة كبيرة من أعيان داير الناصية وسلسلة من حرق الأجران ظهر 
الفاعل على الشاشة عبد الجليل ابن الحاج مصطفى لاقرع شيخ بلد 
قرية الستين التابعة لعموديتنا ابن اللیل الفارس العجیب اللى هن مراکز 
رجال الأمن فى مركز آبوحماد ورعب العمدة ودوخ شيخ الغفر السيد 
أبودقماق اللى ذالل البلد وملبس رجالتها الطرح .. والسيد أبى دقماق ده 
كان أصله حرامى بهايم وقاطع طريق ويعد مااشتغل مرشد للبيه المعاون 
وخدمه فى تلات أربع قواضى عینوہ وکیل شيخ غفر خبط لزق وبعد 
ماخان زملاؤه وسلمهم کافاوه بترقيته شيخ غفر داير الناحية . 


£ اس 


وشمتت الأهالى فى البيه المعاون والعمدة وشيخ الغفر وضحكنا من 
قلوبتا ع الاغنيا اللى كانت بهایمهم بتنسرق وجرانهم بتنحرق وماحدش 
فيهم مستجرى يفتح بقه بكلمة ولا يبلغ عن الفاعل وكانت كل البلاغات 
اللى اتقدمت للبوليس والنيابة بتنتهى نهاية واحدة . 


ج :۷ . 

س : هل لديك آقوال آخری ؟ 

ج : ۷ . 

وأقفل الحضر على هذا فى ساعة تاريخه وتلیت عليه أقواله 
وأمضی « ثم » وقیدت ضد مجهول . 


الواد غريب قابل واحد منهم صباحية ماجرنه اتحرق .. وبص فى 
وشه وضحك وقال له : 

- مال تجیبه الریاح تاخده الزوابع .. صدق الله العظیم . 

0ی 

وذات صباحية صحینا لقينا البلد مليانة حكومة .. وقدام سراية 
العمدة خوان كمس غرينات حكودة رایت الا وان نفسة راف 
يفرك زی اللى عليه البيضة والجمیع زی ماقال الغفير بهنسي : 

- فى انتظار الکلب وسعادة الباشا الحكمدار. 


141١م‎ 


- إيه العبارة يأبا بهنسی . 

- الخواجة فريد مرشاق هلك . 

- ومين اللى هلكه ؟ 

- عبد الجليل . 

- یمینه . 

- وطى حسك .. !لوضوع باينّه مش حییجی البر . 

- دا بيقولوا مولانا الملك شخصياً طالب القاتل وحيقتله بإيده . 

وأثناء هذه الدردشات وصلو! عربيتين واحدة فيها الکلب هول 
وواحدة فيها سعادة الباشا الحكمدار اللى أول مانزل عملوا له سلام 
سلاح تشريفة وزعق الباشا الحكمدار : 

- المتهمين جاهزين ؟ 

ودخلوا الغفر أوضة التليفون وخرجوا ومعاهم حوالى خمستاشر 
راجل مربوطن فی جلاليب بعض . 

كانت دى أول مرة أشوف فيها عبد الجليل لاقرع . 

ماكانش مربوط معاهم .. رغم أن أبوه الحاج مصطفى ماکانش 


موجود ضمن جميع مشايخ داير الناحية اللى كانوا واقفين زنهار فى 
استقبال سعادة الباشا الحكمدار والكلب . 


-۱۹١- 


كان قصير بشكل ملحوظ .. ولابس هدوم بلدى نضيفة وعليها 
القيمة وعلی راسه طاقية وبر بشوكها .. ودى كانت فى الفترة دی 
ملیان الأكابر . 

بيمشى ووشه فى الأرض لكن عينه لفوق .. عنين سوادهم داكن 
وبياضهم ناصع وفيهم نظرة قوية حادة وايتسامة ودودة . 

المهم قعدوا المتهمين صفين على قرافيصهم .. عبد الجليل کان 
تالت واحد فى الصف اللى ع الشمال . 

واقف مركز عنيه عليه .. لقیت إيد بتزغدنى فى جنبی بصیت 
لقیت غريب .. وشه منور بابتسامة جميلة وعنيه فيهم نظرة شماتة 
وإعجاب .. بادلته نظرة الشماتة والفرح وقلت له : 

- شفت عيد الجلیل ؟ 

2 ضحك بشو يش وقال لى : 
أمى الليلة فى النام .. بتسلم عليك . ۱ 

وسال المأمور بصوت عالی : 


وضرب البيه العاون رجله فى الارض وضرب تعظیم سلام وقال : 


-۱۱۷- 


- كله تمام یاافندم . 

وفتحوا باب عربية الكلب .. راح ناطط ع الارض .. حاجة بسم 
الله ماشاء الله .. لا تقوللى كانى ولا مانی .. مااعرفش إيه لحظتها اللى 
فكرنى بکلب کارنو واتمنيت من الله ولا يكتر على الله إنى أشوف الكلب 
دا وهو ماسك الکلب کارنو وبینسل لحمه .. قادر ياكريم . 

ونط العسكرى ورا الكلب مربوط فى آخر السلسلة .. ماتعرفش 
مين فيهم اللى ساحب التانى .. وراح العسكرى مادد إيده فى الخلة 
ومطلع سكر قوالب .. بقى يحدف القالب لفوق يروح الكلب ناطط فى 
الهوا ولاقطه بیجی خمس ست مرات وراح فاكك سلسلة الكلب ومسقف 
وقايل : 

- إتبع .. إتبع يانمر .. إتبع . 

الكلب جابها من أول الطابور يحط بوزه فى عب اللی قاعد ويشم 
شوية ويسيبه ويروح ع اللى بہت لص الصف اليمين .. كانوا 
المتهمين واللى بیتفرجوا دمهم نشف .. واحد أغمى عليه .. وواحد عمل 
التقيلة فى هدومه .. وواحد زعق بعلو صوته : 

- الحقينى يامه . 

وأنا فى الحقيقة مش عايز أقول أسماء لأن بعضهم مازال على 
قيد الحياة ولاداعی للاحراج . 


-۱۱۸- 


ويدا الكلب يجيب من اول الصف الشمال وهب واحد اتنین وجه 
دور عبد الجليل الكلب حط بوزه فى عبه وإذا يعيد الجليل خاطط إديه 
لتنين فى بق الكلب اللهم احفظنا وراح فاشخ بقه ورمى نفسه على دماغ 
الكلب كتم نفسه فی الأرض وسابه الكلب الضخم ده حط ديله بين وراكه 
وقال يافكيك وفضل العسكرى يجرى وراه لغاية ماجابه من على ترعة 
التفتيش .. وظاطت العالم وفوجئنا بسعادة الباشا الحكمدار بيقول بعلو 
صوته : 

- مش كلام ياعمدة : 

المهم والمدهش إن ماحدش من الهلمة دی قدر يقول لعبد الجليل 
تلت التلاتة كام ونزلوا الغفر فينا ضرب بالخرزان طقشونا . 

وهما ماشيين خدوا عبد الجليل معاهم مقبوض عليه بتهمة قتل 
الوجيه فرید بك مرشاق مع سبق الايا والترصد . 

واتحول مصير عبد الحليل لقضية شغلان البلد كبير وصغير . 

انا كنت ياروح على دكان آبو عيه الله واندس وسط الكبار عشان 
اسمع بيقولوا إيه واعرف أخبار عبد الجليل .. كانت كل الناس بتسال 
عن مصيره وقال أبى عبد الله : 

- مولانا الملك تركى والتراكوه زی الصعایدةا ییوش تارهم . 

وسأل برعى الصغير : 

- يعنى حیموتوہ ياحاج محمد . 

فرد آبو عبد الله يثقة : 

- الملك حيموته بإیدہ . 

وصدق الشیخ آبو عيطة على كلام أیو عبد الله فقال : 

- إنتى عارفين إن الملك ده قوة ستين حصان .. وإن الحكما فى 
بلاد لندره اكتشفى قلب صغير منبت جنب قلبه الكبير .. يعنى بقلبين 
اللهم احفظنا . 

ورجع برعى الصغير یسال تانى وبالحاح : 

- يعنى يابا محمد مين اللی يغلب فهمنى .. املك ولاعبد الجلیل . 

ونزل أبى عبد الله بملوكته على قفا برعى العريض وقال له : 

- بقى عبد الجليل اللى بياكل المش بدودہ ولا الملك اللى بيعصروله 
ستین جوز حمام فى كباية كل يوم یشربھا ع الريق ياحمار ؟ 

ونسی برعی القفا اللى لسه واكله وقعد يحك فى قفاه وقال : 

11 7 ا 

أنا كمان حصل لی رعب شديد من قوة إيد الملك على زور عبد 


الجلیل .. رحت قايم وأنا باحوش نفسى م العياط على عبد الجليل وأول 
مابعدت عن الدكان انقجرت بالعیاط يصوت عالى . 


سم ۲ ات 


وفضل عبد الجليل فى سجن أبوحماد محبوس على ذمة التحقيق 
اتناشر شهر ماحدش فى عیال العزية نسيه ويعد سنة اتناشر شهر 
قدموه لمحكمة جنايات الزقازيق بتهمة القتل وأبوه شد له تلاتة محاميين 
كبار منهم الوزير على أيوب وحكمت المحكمة ببراءة المتهم لعدم كفاية 
الأدلة ورجع من محكمة الزقازيق بزفة تمانية وعشرين عربية اللى جاى م 
الزقازيق واللى قابلهم فى أبى حماد ومش واهم واللى قابلهم على كوبرى 
المعاهدة واللى قابلھم عندجبانة الشيخ عثمان فى العباسية الکبری ودخل 
لك ا موکب العزبة وقعدوا یضربوا نار قدام سراية العمدة ودكان آبو عبد 
الله والاتنین مافیهمش صریخ ابن يومين .. ماحدش عارف راحوا فين ؟ 
وبالليل استمر الاحتفال وجابوا فرقة بعزق ودبحوا جملين وشاب وعشر 
خرفان وكان فيه أكتر من تلاتين كلوب قدام دوار الحاج مصطفى 
الأقرع وعلى بعد أقل من كيلومتر كانت سراية الخواجة مرشاق غرقانة 
فى الاو وة 

بعد البراءة اتسلطن عبد الجلیل فى دماغ البلد وخصوصاً العیال 
.. وعلی رأی بتوع السیما سرق الکامیرا منی ومن غريب وانتهی 
الصراع آلوهمی بینی وبين غريب على الزعامة المزعومة ورجعنا 
أشخاص عادية جداً زى کل العيال وحتی لعبة عسكر وحرامية بقى 
اسمها عبد الجليل والملك وماكانش حد م العيال بيرضى يعمل ال ملك 
فبقینا نعمل قرعة . 


سإ 


e E 
كله حرب وله صيد‎ 
كله مراكب خطارة‎ 
تخطر وتفوت فى الحارة‎ 
ياواكل الكشك البايت‎ 
لاتاكله وأنا فايت‎ 
ظ ع النبنايت‎ 
ع النبايت‎ 
ع النبايت‎ 
. واللی ترسى عليه القرعة يبقى هو الملك‎ 
وفى ليلة من ذات الليالى بعد نص الليل سمعنا ضرب رصاص‎ 
سريع .. إتھیا لنا إنه فى قلب العزبة والناس كلها صحيت فى البيوت‎ 
وقعدنا أنا وأمى وأخويا الصغیر نجم بعد الرصاص ماسكت نبص‎ 
: لبعض واحنا ساكتين وفجأة لقيت نجم بيبص لی ويقول وكأنه بيخمن‎ 
070ء040‎ 
: قلت له‎ 


۲۲ 


- بس القتيل ماحطش منطق . 

أمى قالت : 

- يسملم زنده . 

الصبح نشفت البركة ویانت قرامیطها . 

السید آبو دقماق كان سهران عند العمدة بيشدوا الأنفاس 
العطرة ورینا یعلم کانوا بیتفقوا على إيه وخلصت السهرة وقام آبو 
دقماق رکب المهرة واتکل على بيته وأثناء مروره آمام جنينة محمود آبو 
سلیم سمع خرفشة وهمس بين الشجر وف لح البصر كان حادف نفسه 
من على ضهر الهرة بقی ع الارض وإيده على زناد مسدسه فرغ الست 
رصاصات فى اتجاه التوت/ع الضلمة .. وهو کان مشهور بانه 
بيغمض عينه ویضرب ع الصوت ولازم يصيب الهدف . 

وبعد مافرغ الطبنجة خدها زحف فی بطن الترعة من جنينة آبو 
سلیم لسراية العمدة حوالی نص 225 ترع.. لقی العمدة واقف بیرجف 
وقال له : 

- خبر إيه یاسید .. مين اللى كان بیضرپ رصاص . 

قال له : 

- میروك یاعمدة .. عبد الجلیل تعيش انت . 

وقبل العمدة مایستوعب الصدمة کمل آیو دقماق " 


-۱۲۳- 


- آهه متكوم فى جنينة أيى سليم .. غرقان فى دمه . 

ورفع العمدة سماعة التليفون وألى يامركز : 

- سعادة المعاون ؟ .. أذا عمدة أبونجم .. الأمر كيت وكيت . 

ويعد ساعة زمن كان البيه المعاون على راس قوة كبيرة شايلين 
المشاعل والكلوبات وبيدوروا ع القتيل فى جنينة آبو سليم ‏ . 

وتحت شجرة جوافة عجوزة ووسط بركة من الدم الطازة لقیوا 
جثتين لكلبين كانى فى حالة حب . 

ماحدش فی البلد قدر بداری الفرحة والشماتة .. كل الناس كانت 
فرحانة باللى حصل .. لکن بعض الناس ومنهم أمى كانت قلوبهم 


متوغوشة . 
- والتبی یابتی آنا قلبی واكلنى على عبد الجليل . 
- ليه يامه بتقولى كده ؟ ظ 


- تفتكر العمدة وشيخ الغفر والمعاون والمأمور حيسكتوا ع البهدلة 
وقلة القيمة اللى حصلت لهم ؟ 

وقال لها نجم أخويا : 

- وان ماسكتوش يعنى حيعملوا إيه ؟ 

قألت له : 


-٩۲ع-‎ 


- العمل عمل الله .. لكن برضه الفانس غلب الحارس . 

قلت لها : 

- ربنا حينصره عليهم .. ماتخافيش يامه .. زی مانصر النبى ع 
الكفار . 

قالت : 

- ربنا يابنى ينصره .. بس أنا برضه خايفة . 

وأثبتت الأيام إن خوف أمى كان فى مطرحه . . 

كان لازم الحكومة ترد اعتبارها وتسترد هيبتها اللى بعترها شبح 
عبد الجليل فى جنينة آبو سليم .. وف سراية العمدة جهزوا الطبخة 
وحطوها ع النار تستوى جابوا ولد حرامى مواشى ومرشد إسمه 
أبوجاب الله .. واتفقوا معاه یاخد بقره ويروح بيها لعبد الجليل بعد 
صلاة العشا فى الليلة الوعودة اللى مافيهاش قمر ويفهمه إنه سارقها 
وعنده شارى فى العباسية ویطلب منه الحماية فى الطريق فى مقايل 
نص تمن البقرة على شرط إن عبد الجليل هو اللى يسدب البقرة .. 
وعند أمينة الطوب المهجورة يتنحنح آبو جاب الله ويسيب الباقى على 
الله لان السيد آبو دقماق كان قایس حبل البقرة وقايس البقرة نفسها 
فاذا تنحنح اللى ماسك ديل البقرة يضرب هو بالقاس ولازم يصيب اللى 
سا البق ماد تفه 


تيز خية ‏ يذ با بل 


-۲ ۵- 


وفى الليلة الموعودة خيط أبى جاب الله على باب عبد الجليل اللى 
كان قاعد يتعشى والحقيقة إنه فوجی بالزيارة الغريبة دی ! 

ويعد الأهلنات وشرب الشای والذى منه ساله : 

- خير يابوجاب الله ؟ 

- كل خير يا عم عيد الجليل .. معايا بقرة سارقها م العرب 
وزبوتھا فى العباسة . 

- طيب .. وجاى لی آنا ليه ٩‏ 

- مااحنا كلنا فی حماية ربنا وحمايتك ياعم عبد الجليل . 

- هات م الآخر يابوجاب الله . 

- تمشی معايا بالبقرة للعباسة .. وأول ماندخل العباسة أنا اللی 
ح اسحب البقرة وأوديها للزيون . 


- النص بالنص ياعم عبد الجليل . 
- يفتح الله . 


واصفر وش أبوجاب واتلجلج حبتين وقال : 
قال له : 

- إنت التلت وأنا التلتين . 

- اللى تشوفه ياعم عبد الجليل . 

تال 

- روح هات البقرة . 

وراح المرشد جاب البقرة وسلم حبلها لعمه عبد الجلیل ومشیوا 
فى الضلمة على شط ترة الاسماعيلية قاصدين العباسة اللى تبعد عن 
الستين حوالى ستة كيلومتر وقبل مايوصلوا لأمينة الطوب المهجورة 
بحوالی تلتين متر إندار عبد الجليل على أبوجاب الله والطبنجة فى إيده 
وقال له : 

- إمسك ياد حبل البقرة وامشى ساكت .. لو سمعت نقسك ح 
افرغ فيك الطبنجة . 

وامتثل الرشد وسحب البقرة ومشی ۰ وقصاد أمينة الطوب 
الهجورة اتنحنح عبد الجلیل وطلعت الرصاصة من بندقية آبو دقماق 
آصدقائها . 

واتاکد سيد أبودقماق المرة دی من موت عبد الجلیل بعد ماسمم 
الصرخة الأخيرة وجرى فی اتجاه الجثة والغفر وراه وعلى بعد مترين من 


-۷- 


الجثة فوجئوا بنور الكشاف ضارب فى عينهم وصوت عبد الجليل بيقول 


- فتلت راجلك ياسيد .. ياخديتك . 

لاسید تما ول حدم الفقر نطق بكلمة وضحك عبد ال 
گا 

99 ب 
الاسماعيلية .. ون الله حليم ستار . 

وقال سيد أبودقماق وهو مش مصدق : 

- طول عمرك راجل يابو الحاج .. أنا عايز أقعد آنا وانت فى 
الوقت والمكان اللى يريحك .. عايزين نصفى اللى بيناتنا . 

وضحك عبد الجليل وقال له : 

- اللی بيناتنا مایتصفاش یابو دقعاق .. تمام زی اللى بين الديب 
والغتم . 

وقال سيد أبودقماق للغفیر إبراهيم الطبيب : 

- شيل الواد ده طشه فى الحلوة . 

وقال عبد الجليل بمنتهى الحزم : 

- إنت اللى حتطشه فى الحلوة ياسيد . وامتثل أبودقماق المرعب 


۳۸ 


وشال الجثة وحدفها فى الحلوة وغرقت هدومه من دم القتیل وفوجی بعبد 
الجليل بیقول له : 

- اقلع الجلابية وهاتها . 

وامتثل .. ولف عبد الجليل الجلابية بدمها وقربها من وش 
أبودقماق وقال له : 


- لولعبت بديلك تانى .. ح اقطعهوكك . 


-۱۲۹- 


الفصل الثالث 


السفر 

بعد سوت أبويا المفاجئ .. طعم الحياة مرر ولونها بهت .. 
والاحلام الوردية اصفرت واسودت الدنیا فى عين الست أم عبد العزیز 
وشالت الحمل بدری .. وسبحان ا معین . 

كان الفروض إن محمد أخويا یمشی فى التعلیم العام ویتخرج 
من الجامعة عشان يعوض فشل عبد العزيز فى الدراسة وموت مديحة - 
العروسة .. بينما كان طريق العبد لله حيبدأ من كتاب الشيخ أبى عيطة 
وينتهى بعالمية الازهر الشريف والعمه ولقب العالم الجليل لشخصی 
ی , 

ومات آبویا ومحمد فى سنة تانية ابتدائی فی مدرسة آبوحماد 
وآنا فى الکتاب وکان المنطقى إن محمد أخويا يسيب الدراسة آم 
مصاريف واستمر انا فى الكتاب أبو كيلة شعير .. لو السالة مسالة 
فلوس يعنى . 

أما بقى لو الحكاية رهان على حصان سبق فأنا لها ولا فخر . 

أولاً : تدهور العلاقات والنزاع المسلح اللى كان ناشب بینی وبين 
الشيخ أبوعيطة ماكانش سببه غبائى ولاتخلفى فى الحفظ .. دنا كنت 
بامسح عشر ألواح فى اليوم بینما أجعص عيل كان بيمسح تلات الواح 
.. السالة إن فيه عدم استلطاف متبادل بينى ويين سیدنا لسبب جنونه 


-۱۳۳- 


وشطحاته اللی مالهاش أى مبرر .. وأنا متاکد إنه .ون الشطحات دى 
ونوبات الاستظراف اللى كانت بتلبس جتته كان ممكن نبقى مع بعض 
زی السمنة ع العسل . 

ثانياً : محمد أخويا كان مدبلر سنة أولى ابتدائی وعلى وشك 
الدبلرة فى سنة تانیة باذن واحد احد .. لکن اللى حصل إنهم قعدونى 
من الکتاب عشان أشتغل فی الغيطان تمللى وكان رأى أمى فى المسالة 
دى إن محمد مايقدرش على شغل الفلاحة والبهدلة .. لأنه کان وشه 


أحمر وعنيه زرق وشعره أصفر ! 


والشوادفی اين أيويا إبراهيم وأمى زوبة فی شغل الغيط ۱ 

إندمجت فى حياتى الجديدة وبسرعة بقيت جزء من الألعاب اللى 
بيمارسها الأنفار فى أوقات العمل والراحة .. عشقت غنا البنات والولاد 
واحنا بنشتغل وعشقت لعب السيجة وخط الله معيد معيد وحرامية الدور 
والمكحوش وحميت بوشه وتلابطنی وصيد السمك من الترع والرشاشيع 
وحلقات الذكر بالليل والفكة والطاقیة فى العب اللی کنا بنلعبها فى ليالى 
القمر . 

الحاجات البسيطة دی كانت هی اللی خلقت علاقة العشق بینی 
وبين الکان اللی هو عزبة آبونجم آدفا حضن ضمنی وملاعب الصبا 
وموطن القلب والروح وبهجة النظر آوقات كنت باقول پینی وبين نفسى . 


E 


- الحمد لله إن أبويا مات وماكملتش فى الكتاب وسافرت مصر 
أدرس فى الأزهر .. ماكنتش قادر على مجرد تصور بعدى عن عزية 
آبونجم .. حتى مولد أبومسلم اللى کانوا العيال يستعدوا له ويحوشوا له 
طول لشنة/. عمرى مارضه . 

كنت خایف آروح ا مولد ماارجعش ! ۱ 

كنت عاشق بچنون لكل شئ فى عزبتنا .. إلى أن كان ذات يوم 
جمعة .. تاريخ مااعرفشی كام سمعت أمى وهى بتقول بصوت ياسم : 

- إسم الله ياخويا .. يا مرحبا يا حلة البركة . 

شوية ودخل خالى حسين أبوهسماحة .. إبن عم أمى وإبن عم 
أبويا اللى كان بيزورنا فى بيت الزقازيق ويسهر عندنا ويلاعب أبويا 
طاولة وکان أبويا بيغلبه دايماً .. المرة الوحيدة اللى هو غلب فيها حصلت 
لى كارثة . 

- آنا كنت قاعد جنبه وهو بيلعب ويظهر إنه اتفاعل بوشى راح 
مدينى قرش صاغ مخروم حطيته تحت المخدة ونمت .. وصبحت الصبح 
أدور ع القرش صاغ ؟ .. آبداً .. وصرخت صرخة أثارت الفزع فى 
البيت وجت أمى جرى من أوضتها وحاولت مديحة أختى تاخدنی فى 
حضنها رحت عاضضها فى دراعها صرخت ورمتنی فى الأرض 
وأخيراً اكتشفنا إن محمد أخويا هو اللى سرق القرش صاغ بشهادة 


-1١؟م-‎ 


صفية أختى وقام بدری .. ودی مش عوایده ۰ ونزل ع المدرسة 2 
وکانت الدرسة فى آخر الشارع . 
ونزلت لك زی المجنون وفضلت أجرى لغاية ماوصلت ال مدرسة لقیت 
ومعاهم لدرسین والتاظر وییقولوا نشید الصباح : 
حفظ الله ا للك 
ورعى الله علاه 
أنا عجبنى الغنا وقفت أغنى معاهم وأبص ع الناظر .. كان 
راجل قصیر ورجليه مفرشحة وكان اسمه الاستاذ / عبد العزيز القط 
وأول ماخلص النشيد رحت جارى ع الناظر وداخل بين رجليه وجايبه 
بسنانی من لبلوب وركه وحطيت غلى من عملة محمد أخويا ورحت غارز 
ان ف له ارال ر که 
- يالهوتى یامه .. حوشونى ياناس .. الحقونی يا مسلمين . 
وفوجنت بريحة بشعة خارجة من مؤخرته رحت سايبه راح واقع 


دوك 


- اف .. جتك القرف انت مفسی ؟ 

الأول المدرسين قعدوا یضحکوا وبعدین اتکاتروا على ومسکونی 
ولا عرفوا الحكاية حبسونی آنا ومحمد أخويا فی الراحیض لفاية ماجه 
أبويا استلمنا ومابطلش ضحك من لحظة ماخرجنا من باب المدرسة 
وراح حکی لامی واخواتی وهو بیضحك وادانی شلن وقعدوا یضحکوا 
طول النهار . 

KKK ۸ إن‎ 

المهم .. دخل خالی حسين وبعد السلامات ودعوات آمی له بطولة 
العمر وشرب القهوة .. بدأ الکلام بینهم یبقی وشوشة وبدآوا پبصولی 
باشفاق ویبتسموا لی بشکل مایطمنش وفجاة ارتفع صوت خالی حسين 
بیقول لامی : 

- خبر إيه يام عبد یاختی .. وحدی الله امال .. ابنك فى حبة 
عینی من جو .. هو فواد مش آخو عفافت؟ 

بصیت على أمى لقیت وشها غرقان دموع مع |نها ماکانتش 
بتعیط .. لکن إيه رأيك بقی عمری ماشفت وشها بالجمال ده ! 

وقامت آمی وخدتنی فى حضنها ودخلتنی آوضتها وقلعتنی 
هدومی ولبستنی جلايية العید اللی فات والصندل اللی کان أبزيم فردته 
الشمال مقطوع وضایم .. وقعدت تبص لی من فوق لتحت وپاستنی 
وقالت لی : 


تصؾ۷- 


کت التی خارسل رخاف ب فى القن | 

وخدتنى فى حضنها وضمتنى بشدة وفضلت تبكى بكا من غير 
وأول ماشافنى ضحك وقال لى : 

اف ماخنت لبنتك يابو عفاف . 

9 ملست على شعرى يحنان وقالت : 

- دا هو الرلجلاللی فی ولادی . 

وقالت لى : 

وسحبنی خالى حسين من إيدى وخرجنا عشان أسافر لأول مرة 
واسيب عزية أبونجم لوحدى .. مااعرقش إيه جرالى ساعتها .. مشيت 
ولارافض .. زی الدبيحة اللی رايحة امج هاگن ماوصلنا فم ترعة 
بيشتغلوا فی غيط المدور : 


-۱۳۸- 


أوحه بقرة حاحا 
آوحه النطاحه 
أوحه حلبت شخبن 
أوحه والباقى فين 
أوحه شربة الراعی 
أوحه والراعى فين 
أُوحه حدا أبن عمه 
آوحه 8 وابن عمه 
أوحه ناسل ددا 
أوحه يادم الشوم 
أوحه عدى الفيوم 
أوحه فيومه خضرا 
آوحه ماعدت طنطا 
آرحه طنطا شراقی 
آرحه فیها وز عرافی 
آوحه ناكل وندبح 
أوحه نرمی العضام 
أوحه فى سوق شاهین 
آرحه شاهین مامات 
آوحه خلف بنات 

أوحه وبناته تسعه 
أوحه إتجهيم لسعه 
واحدة منهم راحت تملا 
رجعت حبلی 
قابلها ابن السلطان 
قرصه التعبان فی کحکوحه 
طلع روحه 
ياعم یاللی قاعد ع الحیط 
نت حللی ولا ضیف 
آنا ضیف ومعایا سیف 
باطیر روس الظا مين 
الظا مين الظا مين 
ماقدرتش أمسك نفسی وأنا سامع العيال بيغنوا من غيرى رحت 
معيط وقايل : 
اه یاحبیبتی يامه . 
لقیت خالى حسين خدنى فی حضنه وفضل يطبطب علی وهو 
بيقول : 
- خبر إيه ياهايف .: دانت حتروح المدرسة .. وتطلم أفندى زی 
أبوك عزت وخالك حسين .وح أجوزك عفاف بنت خالك . 


٭ * ٭ ث٭ x‏ 

يوم السبت خدنی خالى حسين الصبح وركبنا عريية حنطور 
وصلنا للمدرسة ودخلنا أوضة الناظر راجل قصير وتخين فكرنى 
بالاستاذ عبد العزيز القط .. وبعد ماخالى حسين شرب القهوة مع 
الناظر سابنى وخرج .. وخدونى طلعونى ع الدور التانى قلعونی هدومی 
ولبسونی بنطلون شورت وقميص كاكى .. وحجزونى فی الدور التانی 
لحين بلوغى السن القانونى اللى يسمح لى بنزول فصول الدراسة 
والورش : 

- كانت المدرسة دى هی ملجا الأيتام بالزقازيق اثلی بناه المحسن 
الكبير عبد اللطيف بك حسنين وهبة اللى كان تمثاله النصفی محطوط 
على قاعدة رخام فى وسط الجنينة اللی فى حوش ال لجأ . 

من سنة ۱۹۳١‏ إلى سنة ۱۹۶۰ وأنا واحد من غلمان ملجا الأيتام 
بالزقازيق المية وخمسين .. عنبر ألف ستين غلام وعنبر ب ستين غلام 
وعنبر ج تلاتین غلام , 

أول ليلة قضيتها فى الملجأ كانت على سرير نمرة واحد فى عنبر 
ألف وآخر ليلة قضيتها كانت على سرير ١59‏ فى عنبر ج . 

يعنى فى خلال عشر سنين جبتها من شرقها لمغربها فى التلات 
عنابر وفى الورش بدأت بورشة الأحذية وحققت فيها فشل باهر وخرجت 
منها مذموماً مدحوراً بعد ماضربنی أحمد أفندى سعيد عدرس الورشة 
بقالب جزم خشب مقاس ٤٤‏ فی دماغی وأنا قاعد نایم جنبه .. آنا 

صحيت على ألم رهيب فى دماغى وسمعته بیقول : 

- قوم .. إنت حتشخ جنبى . 

بعد كده رحت ورشة الترزية اللى كان مدرسها محمد أفندى اللیٹی 
أبو کرش ضخم وفضلت فيها لغاية مااتخرجت من الملجأ وأنا مش فاهم 
طظ من سبحان اللى غير جملته اللی كان دايماً يقولها لی كل ماأستاذن 
منه أروح المراحيض .. يقول لی : 

- شخ واغسل وشك ..٭ ويروح ضاحك » . 

حاجتين كان نفسى أعملهم فى الملجأ لکن کل الظروف اتجمعت 
وشكلت حاجز منعنى من إنى أعملهم . 

الحاجة الأولى .. إنى أشترك فى فرقة الموسيقى النحاسية اللى 
کان بيقودها محمد أفندى ندا . 

الحاجة التانية .. إنى أشترك فى فرقة الموسيقى الوترية اللى 
كان بيقودها عازف الكمان الموهوب محمود أفندى حنفى . 

يمكن محاولاتى كلها كانت على استحياء .. بس هودا أنا دايماً 


وانقضوا العشر سنوات العجاف وماقدرتش أحقق حاجة من 
آمی علمتتی من ضمن ماعلمتنی إن الخيرة دایماً فيما اختاره الله .. 


اغا 


والحقيقة إن الاعتقاد ده مريح ! 

عشر سنوات كانت مزدحمة بالأحداث العامة .. على المستوى 
المحلى إستفتحنا بموت الملك فؤاد وتنكيس العلم لاخضر أبوهلال وتلات 
نجوم .. وبعدين تتويج الملك فاروق ملك على مصر والسودان وبلاد النوبة 
وكردفان ورفع الأعلام ونصب الزينات والاستبشار بعهد كله رخاء وخير 
وبركة ومات الملك عاش الملك .. وتعليقاً على كده ادلی الأسطى محمد 
الليثى بدلوه فقال : 

- اللى مات كلب واللی جای كلب اہن كلب .. إنما بقی تقول إيه .. 
دى بلد اللى يجوز أمى أقول له ياعمى . 
الليثى رئيس الترزية بالكفر والإلحاد وقال له : 

- دى أفكار ثورجية واحنا لازم نطيع الله والرسول وأولى الأمر 
فنا ۱ 

ورد عليه محمد الليثى بتهکم : 

- والنبى تخليك انت فى العدس والبصل يا شيخ إبراهيم .. 


وضحك كل من فى ورشة الترزية سواء الغلمان أو الصنايعية اللى 

كان الملجأ بيشغلهم بالاجر أحيانا وقال الأسطى ميخائيل آبو قتب : 

- أتارينى كل ماباشوف عم الشيخ ابراهيم باعطس . 

وثار الشيخ إبراهيم الدسوقى واتھم الأسطى محمد الليثى بأنه 
موسكوفى وبيحوى البلشفيك فى ورشة الترزية وفوجئنا بمحمد أفندى 
اللیثی راح هاجم ع الشيخ إبراهيم الدسوقى وضربه بالمقص فى رقبته 
راح الشيخ إبراهيم واقع فى الأرض وشالوه ع العيادة عند التمرجى 
محمود الدنی اللى كبس له الجرح تراب وربطهوله بكم قمیص قديم 
بحجة إن ماعندوش مرهم ولاشاش لأنه مااستلمش العهدة .. لكن عبد 
الحليم أفندى شهوان مدرس الحساب اعتبر إن دى إهانة لكل المدرسين 
وضرب محمود المدنى بالركبة فى محاشمه واتهمه يتبديد العهدة وعملوا 
له تحقيق وشهد عليه عطية أفندى المخزنجى وانتهى التحقيق بأنهم نقلوا 
محمود المدنى المطبخ عند الشيخ إبراهيم الدسوقى وعينوا بداله محمد 
ناصر مساعد الأسطى محمد الطباخ تمرجى ! 

من الأحداث العالمية فى عشر سنين الملجأ قيام وانتهاء الحرب 
العالمية التانية وعلی فكرة أنا كنت باشجع هتلر وكنت متبنى قضيته 
بحماس جنونى .. مش عارف ليه لغاية دلوقتى ! .. الحاجة اللى أنا 
عارفها إنى كنت باتمنى إنه ينسل لحم لنجلیز زی مااتمنيت إن الكلب 
هول ينسل لحم كلب کارنو .. لکن الخواجة هتلر خذلنی وسلم فى فبراير 
سنة 1140 ولان الملك فاروق كان مولود يوم ۲۱ فبراير سنة ۱۹۲۰.. 


ع 


نفس اليوم اللى اتولد فيه عبد العزيز أخويا .. انتھز الشاعر صالح 
جودت الفرصة وربط هزيمة هتلر بعيد ميلاد الملك فاروق وكتب غنوة 
هل السلام فى مواعیدك 
زار وجميل. 


اتجلاعیسادك بمعاد 
دی كل أيامك أعياد 
وهكذا شهدت العشر سنوات العجاف صعود وسقوط الرايخ 
التالت فى ألمانيا الهتلرية . 
ومن الأحداث اللى باعتبرها شخصية فى العشر سنين إياهم 
اسماعيل شبانة من قرية الحلوات مركز ههیا شرقية واللی بقی بعد كده 
اسمه عيد الحليم حافظ أهم وأذكى مطرب عربى ظهر فى العصر 

الحديث بعد عبد الوهاب واللى قدر هو ومجموعة من الفنانين الشبان 
سمير محجوب ومحمد الموجى وصلاح جاهين وكمال الطويل يخلقوا 
مدرسة جديدة فى الطرب العربى ويفرضوا لأنفسهم مكان على خريطة 
الموهسيقى والغذاء فى عصر دولة ا مطربین وفى عز سطوة وجبروت الملكين 
بیعزف على آلة كلارنيت فى فرقة الموسيقى النحاسية بقيادة محمد 
الکمنجة ويجيب عبد الحليم ويجيبنى وبعد عدة تقاسيم ساحرة يخلى عبد 
الحليم يغنى وبعدين ييجى دورى أغنى .. كان عبد الحليم صوته مزيج 
من صوت أمى وصوت فيروز كان بيقشعر جسمى وأنا باسمعه وكان 
دايماً يغنى حياتى انت بتاعة عبد الوهاب .. وأنا كنت اغنى مادام تحب 
بتنكر ليه بتاعة أم كلثوم . 

أنا طبعاً مازلت مندهش من جرأتى » إزاى أغنى مع عبد الحليم؟ 
بیعزف لی بنفس الحماس اللى بيعزف بيه لعيد الحليم .. سبحان الله .. 
يرزق الهاجع والناجع والنایم على بت ودنه . 

تفضل من أحداث سنين ا لملجا .. الحادثة الأخيرة اللى ھی 
سقوط عصفور الكناريا الطروب عبد الحليم شبانة من فوق الجا 


غ 


وإصابته بعدة كسور فى ضهره ورجليه إضافة لكسور الركبتين اللى 
نتجت عن سقوط باب فوقه وهو لسه طفل بيحبى بعيداً عن حضن الأم 
اللی ماتت وهی بتولده بالبلهارسيا - المرض القولکلوری الشعب المصرى 
لکن تشاء الأقدار العجيبة أن ينجو الفتى النحيل اليتيم من كل هذه 
الحوادث ويخرج من المستشفى على مصر أم الدنيا عشان يعيش فى 
كنف أخوه المطرب اسماعيل شبانة اللى كان بيشتغل فى معمل أدوية 
دوش ويلتحق بمعهد الموسيقى العربية ويتخرج منه عازف على آلة الأبوا 
وبعدها وبالصدفة البحتة يحترف الغناء تحت اسم عبد الحليم حافظ . 

سنة ۱۹۶۵ وكأنك يابوزيت ماغزيت .. رجعت لحضن عزية أبونجم 
بشوق وفرحة مافكرتش فى العشر سنين اللى ضاعوا من عمرى أونطة 
فى ملجا بالزقازيق .. كنت مستعد أشتغل أى حاجة عشان ماافارقش 
البلد .. وكانت فرحة عمرى يوم ماجت عمتى نظلة أم إكرام تطلب من 
أمى إنى أشتغل عندهم كلاف للبهايم .. ساعتها شفت الانكسار 
والهزيمة فى عنين أمى اللى فوجئت بحماسى للفكرة وموافقتى الفورية 
عليها .. كان الاتفاق إنى أشتغل كلاف بهايم يعنى راعى .. فى البيت 
والغيط فى مقابل إنى آكل واشرب ويجيبولى جلابية زفير فى الصيف 
وجلابية كستور فى الشتا ويدوا لأمى خمسين قرش كل شهر ! يابلاش . 

وكانت أمتع لحظات حياتى لما كنت أروح الصبح أطلع البهايم من 

الزريبة وأنا باغنی بصوت عالى وتصحى إكرام على صوتی وتيجى 
تصبح على . 

أيضاً فى ليالى الخميس من أول كل شهر لما كنا بنسهر مع حفلة 
أم کلشوم وكانت دايماً تقدم فى الوصلة الأولى أغنية معروفة وتخلى 
الأغنية الجديدة للوصلة التانية وكنت فى الاستراحة بين الوصلة التانية 
والتالتة أعيد لهم الأغنية الجديدة بحذافيرها وكانت هى تيجى تقعد 
جنبى وأنا باغنى ودا كان كفاية على وأكتر من الكفاية كمان . 

بدأت مواهبى تتفتح وأنا على مشارف. سن السبعتاشر إتعلمت 
آلعب كرة القدم من ولاد عمى الطلبة والموظفين أثناء وجودهم فى العزية 
فی الأجازات .. وشوية شوية أصبحت لاعب أساسى فى فريق العزبة 
وهداف الفريق ! 

فى ا مباریات اللى کنا بنقابل فيها مجموعة من فرق داير الناحية 
وخصوصاً فريق كفر آبو نجم اللی كانت المنافسة على صدارة فرق داير 
الناحية بتنحصر بيننا وبينه وكان أهم لاعب فى قریق الكفر هو عبد 
الحمید آبو حمد ابن عمى .. كان لاعب موهوب جداً فى كرة القدم وكان 
بطل الدارس الثانوية على مستوی القطر فى القفز بالزانة وکان لاعب 
بنج بنج موهوب وأنا مندهش إنه ماالعش رياضياً رغم إنه التحق بالكلية 
الحربية واتخرج منها ضابط فى القوات المسلحة . 

وفى لعبة - الباط - اللى فى الچودو الفلاحی ماكانش فيه عيل 


سبارع 1- 


یجیبنی الأرض لا من جيلى ولا من الجيل اللی أكبر .. غريب ابن أم 
تھامی هو فقط اللی كان بيطلع معايا دایما - فرش حصير - يعنى 
تعادل .ويعد عدة محاولات قررنا هو وأنا مانلاعبش بعض تانی . 

سیر - ارس ا ری ی 


عملية صيد السمك اللی بیبقی قوی جداً فى الميه علاوة على إنى كنت 
باستغل قوة اسای مت فى اليش على السك ی داشر 
بيه خارج اليه . 


وفى لعبة المكحوش كانوا يختاروا لی ضعف فريق وکنا دايماً 
بنکسب رغم قوة آفراد الفریق النافس . ۱ 

وفی العمل كنت صوت الولاد فى آغانی العمل يعد ماحفظت كمية 
كبيرة من الأغانى كنت بارد بیها على أغانى البنات اللى كانت زكية أم 
عیدذ القادر أخلا صوت يغنيها ۰ 

بحر من السعادة كنت غرقان فيه لشوشتى فى عزية أبونجم .. 
حتی ضرب عبد العزيز أخويا القاسى كنت بانساه وباتحمله مادام مش 
حیبعدنی عن البلد . 
الحياة فى عزية أيونجم مستحيل .. صفية اتجوزت فى كفر أبونجم 

ونجم كبر وييشتغل فى غيط أبويا إبراهيم وعبد العزيز بيشتغل كاتب 
آنفار فى تفتيش الملك وأنا ماقدرتش استمر فى خدمة أبويا سليم 
لندالته الشديدة فى التعامل معايا فانتهت علاقتنا بالمشهد التالى . 

عصرية يوم خميس صيفى انا واقف أمام بقالة آبو عبد الله 
لابس الجلابية ع اللحم ولابس فى رجليًا - كنجة سودا بتاعة مجدى إبن 
عمى - والجمهور واقف حوالیا وکلهم بيترجونى أشد حيلى النهاردة 
ويفهمونى إن الآمال كلها معقودة على وأنا بمنتهى الالاطة باوعدهم إننا 
حنکسب المباراةاللى كان فاضل على بدايتها حوالى نص ساعة ودى 
كانت أول مباراة ألعبها ضد فريق كفر أبونجم الرهيب اللی كان عقدتنا 
على مدى التلات سنوات الأخيرة وقال أبوعبدالله : ' 

- نغلبهم مرة ياولاد . 

ورد أبويا العمدة بمنتهى الثقة : 

- آنا متطمن مادام فؤاد حیلعب النهاردة . 

وأنا طاير فى السما وباحلم بالزفة اللى حنعملها بعد الماتش 
والعيال شايلينى على كتافهم وبيلفوا بيا العزبة وإذ يأبويا سليم جاى 
شاقق طريقه بين المشجعين وقايل لى : 

- إنت واقف هنا ليه ؟ .. إمشى اسقى البهايم . 

بلعت الاهانة وقلت له : 

- لسه ساقيهم . 


سا و ات 


قال لى : 

- روح اسقيهم تانی . 

قلت لە : 

- لامش رايح . 

قال لی : 

- طب اقلع الجلابیة اللی أنا لسه جايبهالك . 

رحت مالخ الجلابية وراميها فی وشه ووقفت عريان وبالكنجة 
والشراب المخطط .. راحوا العيال مسقفين وشالونى عريان على كتافهم 
وودونى الملعب لقيت فريقى وفريق الكقر فى انتظاری وأول ماشافونی 
انفجروا بالضحك وقال لهم غريب : 

- هی دى الخطة الجديدة اللى حنلاعبکم بيها ونغلبكى ! 

ورد عبد الحميد اين عمى كابتن فريق الكفر وقال : 

- أنا عندى شورت خد اليسه . 

قلت له : 

- ۷ .. أنا ح العب عريان . 

قال لى : 

-لا .. آنا خايف على روحى من الفتنة « وضحكنا » . 

ودى كانت نهاية علاقة العمل اللى بينى وبين أبويا سليم . 

اماه 


فى الفترة دی كان محمد أخويا اتخرج من ال لجا بعد مااتعلم 
العزف على آلة السكس فون فى فرقة الوسیقی النحاسية واتعلم فى 
ورشة الطباعة وسافر على مصر اشتغل فى مطبعة مصر وفی أثناء . 
إحدى زياراته للبلد أمى اشتكت له من سوء الحال ومن عدم وجودى فى 
عمل دايم فقرر إنه ياخدنى معاه مصر أم الدنيا وعلى قد ماكنت فرحان 
إنى ح اشوف الترماى وقصر عابدين على قد ماكنت حزين على فراق 
البلد . ۱ 

وفى أول مقابلة بينى وبين القاهرة حسيت بالخوف ! 

دوامة رهيبة والناس جواها زی القش والتراب جوا فسية العفريت 
اشتغلت ترزى عند الاسطی أبوسريع فى التربيعة .. كان متجوز اتنين 
وبياقين عشان يلاحق عليهم وكان بيدينى خمسة تعريفة فى اليوم من 
تمانية صباحاً لغاية اتناشر نص الليل .. سبته واشتغلت فى مصنم 
غزل عند واحد خواجة فى كلوت بيه وحضرت مظاهرات سنة ۱۹۶ 
وكنت أيامها بابيع ظروف وجوابات فى الترماى واتعلمت أنط من ع 
الشمال وانزل وش ودى كانت فرصة قدامى عشان أشارك فى 
المظاهرات وأنا فی منتهى السعادة وكان میدان التحرير إسمه ميدان 
الإسماعيلية وكان فيه معسكر انجليزى مكان الجامعة العربية وفندق 
08 .. كانت المظاهرة تبدأ من الأزهر الشریف ندخل الأول نسمع 
الخطب الوطنية الملتهبة من القسس والمشايخ .. ويعدين نخرج نقلب 


۲و اب 


ترماى ۱۹ بتاع شارع الأزهر وننطلق فى اتجاه العتبة الخضرا ثم 
شارع عبد العزيز ثم شارع الساحة ثم شارع باب اللوق ثم ميدان 
الاسماعيلية ونفضل نضرب لانجليز بالطوب لغاية ما يبدأوا هما 
يضريونا بالرصاص فنطلع نجرى على سراية عابدين نشتم الاك 
والانجليز والأحزاب ونروح بعد ما نتواعد على بكرة فى نفس الميعاد 
والکان . ۱ 

- الصبح فى الأزهر .. جوا الجامم .. ماحدش يتآخر يارجالة . 

ومن الهتافات الظريفة اللی علقت فى دماغی لوقتنا هذا : 

- الجلاء بالدماء .. الیوم حرام فيه العلم .. مصر والسودان لنا 
وانجلترا ان إمكنا .. ساعدونا یاعساکر .. بائع الأوطان کافر . 

دی كنا نقولها لما نشوف عساکر الدرجة التانية جايين بالخوذ 
والخرزان التخین والدروع .. يروح واحد قایل : 

- آبواللیف وصل . 

نروح قایلین على طول : 

0,02 

والغريب فى الأمر إنهم آول ماكانوا یسمعوا الهتاف دہ ماكانوش 
يهجموا ومرة عسكرى منهم سقف لنا والظابط ضربه على قفاه فقعدنا 
نشتم فى الظابط لحد مامسك العسكرى باس على راسه وحضنه راحوا 
كل العساكر والمظاهرة مسقفين . 


-٩ ی‎ 


ومن أطرف الحاجات اللى شفتها راجل صنايعى بیصلح بوابير 
الجاز شايلينه وماسك وابور لحام مولع وييهتف واحنا وراه : 

- يا الجلاء يا الحريقة .. يا الحريقة .. فالحريقة يا الجلاء . 

كنا ساكنين أنا ومحمد أخويا فى عطفة ندا فى الحسينية فى 
مطرح مفروش ع السطح وفيه دورة ميه مستقلة وكانوا واخدين علينا 
قايمة بمحتويات المطرح اللى ھی سرير بواحد مرتبة وواحد مخدة وواحد 
لحاف وكنبة بلدى بواحد مرتبة واتنين مسند وواحد ملاية وواحد وابور 
جاز وواحد طشت غسیل وواحد زیر بواحد حمالة وواحد قلة بواحد غطا 
نحاس فى واحد صينية نحاس وواحدبراد شاى صاج بواحد كباية قزاز 
ياسين م الأصلى وكان إيجار المطرح خمستاشر قرش تدفع بايصال 
كل أول شهر وكانت صاحبة البيت اسمها أم ملعب وكانت ساكنة مع 
بنتها ملعب فى الدور الأرضى وكانت هى مرافقة المعلم عيد بلاص 
صاحب القهوة وينتها مرافقة بيومى الطرشجی وف ذات ليلة قعدوا 
الأربعة سكروا مع بعض وقاموا دوروا الضرب فى بعض وكنت أنا 
لوحدى فى المطرح لأن محمد كان بايت برة وفوجئت بخبط شدید ع 
الباب قمت أفتح لقيت ملعب عريانة ملط أول مافتحت الباب راحت زقانى 
وداخلة وقالت لى : 

- إحمينى لوكنت راجل .. إحمينى الله يستر عرضك .. إبن الكلب 
عايز يقتلنى . 


-١- 


وراحت طالعة ع السرير ومتغطية باللحاف .. أنا الدم سخن فى 
دماغی وخدتنى نخوة الشراقوة .. وفوراً استحضرت سيرة عنتر ابن 
شداد وازاى كان بيحمى الحريم حبا فى سواد عيون حبيبته عبلة بنت 
مالك وتذكرت إكرام فزعقت بعلو صوتى : 

- أنا .. أنا .. أنا .. أنا . 

ولا مالقيتش كلام أقوله استلفت كلام من عنتر ابن شداد 
فصرخت تانى : 

- أنا الموت الأحمر .. آنا الأسد الغضنقر .. انا الذعو بعنتر . 

وباضرب بعینی لقیت بيومى الطرشجی واقف ع الباب ولابس 
فانلة بس وماسك فى إيده رقبة قزازة وقال لی بصوت سكران : 

- فين الولية . 

قلت له : 

- اتفضل ياعم بيومى . 

ومن حسن حظه إنى كنت حاطط البراد ع الوابور قبل ماتطلع 
ملعب عشان اشرب شای وأبص ألاقی الميه بتغلى رحت جايب البراد من 
ع الوابور وزاعق بعلو صوتى : 

- هل من مبارز ؟ هل من مناجز اليوم يوم الهزاهز . 


TT 


ورحت ملبسه البراد بالميه السخنة فى خلقته راح صارخ : 

- عينى ضاعت . 

ونزل ع السلم - يعسوى زی الكلب اللى كل قالب طوب فى راس 
قلبه -- وقبل مااستوعب اللى حصل سمعت ضحكة ملعب أم ديل 
ولقيتها رفعت طرف اللحاف وقالت لى : 

- تعالى .. تعالى هنا ف حضنی .. دانت عليك کلام ولابتوع 


التیاترو . 
قلت لها : 
- استنى بقى أما نشوف المصيبة دی حترسی على إيه . 
ضحکت وقالت 8 ۱ 


- إنت خايف پا أفلاحوکش ؟ .. ماتخافش طول ماانت ف 
حضنى .. دنا ملعب والأجر على الله .. تعالى بقى وخليك راجل على 
طول . 

ودى كانت أول تجربة فى حياتى .. بس يا خسارة ماطواتش لأنه 
تانى يوم ومحمد أخويا راجع من الشغل إصطادوه عمال معمل الطرشی 
وجروه على جوا العمل وفضلوا یضربوا فيه لحد ماخلوا بربوره دم 
وكسروا درج النقدية وشيلوهوله وزفوه لغاية نقطة الحسينية وهناك 
عرض العلم بیومی إنه يتنازل عن المحضر على شرط نعرّل م البيت 


-١٥١-س‎ 


وماكانش قدام محمد غير إنه يقبل وخرجوا من النقطة .. الحاج بيومى 
على معمله .. ومحمد أخويا ع البيت لقينى .. أول مابص فى وشى قال 
لى : ۱ 

- انت لسه هنا یانچس . 

آنا شفت منظره المشلفط وعنيه اللى الشر بینط منها خدت 
السلالم آریعات وهو ورایا وکل ماإيده تطول حاجة یحدفنی بیها وفضل 
یطاردنی زى الکلب الجربان لفاية میدان باب الشعرية ولا تعب وقف 
وقال لی بعلو صوته : 

- على أمك یابن الکلب یانجس .. وإياك تعتب هنا تانی . 

نا قلت فى عقل بالی : - 

- بركة یاجامع .. وماعون آبوکی یامصر .. وأبى اللى عایز یرجم 
لك تانی . 

واتجهت إلى شبرا البلد وأول مسارجلی طالت شط الترع 8 
الإسماعيلية حسیت إنى طاير من القرح .. طاير وباتمنی آخد الطریق 
فى خطوة واحدة عشان آرجع للحمی تانی .. وحسیت بالانتصار على 
کل الظروف اللی بتحاول تبعدنی عن الحضن الدافی الحنین .. عزبة 
آبونجم .. وطنی الحبیب الجمیل .. ورجعت ماشی . 


تيز لا ٭× ٭ ٭ 


لاج ات 


تار ف سیت ر فيك ا الى سای ای 
وعشرین آلف فدان ممتدة من العباسة الكبيرة حتى التل الكبير وكل 
الساحة دى بما عليها ومن عليها من زرع وضرع وبنى آدمین كانت ملك 
جلالة الملك فاروق الأول ملك مصر والسودان وبلاد النوية وكردفان ! 
وكانت عريشة عشرين تبعد عن عزيتنا سبعة كيلومتر كنت 
باقطعهم يومياً رايح جاى ماشى على رجليا ! 
۱ أول يوم استلمت شغلى رحت العريشة كتبت إسمى وقالولی : 
ٍ 
- روح على غيط الرز ع الرشاح الکبیر وانزل مع الأنفار نقی 
الرز . 
مشیت على الرشاح الکبیر فى اتجاه الأنفار ولا بقی بینی وبينهم 
حوالی خمسمیت متر بدأت آسمع غناهم الجماعی وفجأة شفت بعینی 
صوت ساحر جای على وش الميه .. صوت يمامة بتغنی وهما پردوا 
علیها : 
هما : ياجميل له ودا قمحك اللی بدرته 
ھی : ياجميل له والبنت قالت اهرما 
مااختشيت منه توب الحیا يابا داب 


رن ١۔۔‏ 


والنسھد بان منه 
وان كنت عايز تصون 
العرض وتلم ‏ 
ماتجسوز البنت للي 
ودا قمحك اللی بدرته 
هما : ياجميل له ودا قمحك اللى بدرته 
مشيت ع الصوت لغاية ماوصلت الأنفار قلت للخولى : 
- آنا فؤاد أبو عزت . 
قال لى : 
- إتدلى التربيعة مع الأنفار يابن الشرموطة . 
بلعت الاهانة لأنى كنت عايز آشوف صاحبة الصوت اللی 


مع الصف وفجأة بدأ الغنا : 


ع الزراعية 
وآنا رحت أقابل حبيبى 


-۱6٩- 


ع الزراعية 
وآنا خدت بختى ونصيبي 
آهه .. جوز عیون بقری فیهم الیل والنهار .. وفیهم ابتسامة 
نان تطرد الفضب وتجلب الرضا والفرح .. حسیت انها بتقصدنی 
بعبارة وآنا خدت بختی ونصیبی واتأکدت لاعادت الغنام الأول وهی 
بتبص لی وتبتسم الابتسامة اللى تدوب وتموت وتحيي .. کان اسمها 
هنومة أم اسماعين .. ولقیت نفسى باقول باحلا صوت اداهولى رينا : 


لسكى قدمى 


وراح ليكنم 


إنتو الحبايب 


" وشرب الراح 
راح ليكم 
راحت هنومة مزغرطة والبنات وراها راحوا الولاد قایلین هيبيه .. 
يدوم الحماس یابوعزت وفجأة دب النشاط فى الأنفار لدرجة اننا 
خلصنا المقطوعية قبل معادها بساعة وريع ودا كان معناه إنى نجحت 
فى الاختبار بدرجة امتياز . | 


٭ ٭ بحن ۲× ماو 


ہے 


طاب لى الزمان واستطاب واحلوت الأيام ولا ابتسامة متيم جادله 
أفرح بالتقييلة تحت ضل الشجر ولعب الباط وآخر النهار أبقى متلهف ع 
المرواح وحضن أمى الدافى والعشا كانت أى حاجة بتعملها بيبقى لها 
طعم جميل .. لوحتى حتة جبنة قريش بالزيت والطماطم وكانت وهى 
بتحط لی الأكل تحسسنى برجولتی وترضى غروری وأبقى قاعد نافش 
ريشى زی الديك الرومى ! ويعد العشا كنت أطير ع الرملية عشان يكون 
لی شرف الند! اللى كنا بنلم بيه العيال . 
بحخانى ہانی 
يبب باهلاوة 
بين أمسسناني 
يامحلا قولة هیییه 
پروحوا العیال اللى لسه قاعدين ع الطبالى مجاوبین 


هنئنةه 


وبعد مانتلم فى الرملية أو العلواية تحدد اللعب حسب الأحوال 
الجوية .. لو الليلة قمر نلعب الحكشة أو الباط أو السيجة أو كورة القدم 


بات 


خصوصاً إذا كان موجود حد من الطلبة وعنده كورة كفر نمرة خمسة ولو 
الليلة ضلمة نلعب حرامية الدور أو الطاقية فى العب وآه من ليالى رمضان 
وسحرها فى عزية آیونجم . 

كانوا المتيسرين يسهروا مقرئين ومنشدين طول الشهر الكريم .. 
وكانت عزيتنا واحد وعشرين بيت بيسهر فيها عشر منها فى المتوسط 
كانوا بيخلوا العزبة زى عش العصافير .. قبل المغرب يطلعوا ع 
الأسطح يقواوا التراتيل الجميلة لغاية موعد الأدان وبعدين يأدنوا وبعد 
الفطار يروحوا ع الجامع يصلوا المغرب والعشا والتراويح فى مهرجان 
من النغم الساحر ويعدين كل واحد يروح ع البيت اللى هو سهران فيه 
يقرا لغاية قبل موعد السحور يروحوا طالعين ع الأسطح تانى وينشدوا 
الأدعية والتراتيل الجميلة وبعد السحور يطلعوا ع الجامع يقرأوا القرآن 
والموشحات بالتبادل لحد أوان الفجر يصلوا الفجر ويروحوا يثاموا 
ويرجعوا الجامع فى صلاة العصر ويعد الصلا يملوا الجامع نغم ساحر 
مضاف لحلاوة القرآن وجلاله وكانت المنافسة بينهم بتكون دايماً فى 
صالح المستمعين . 

وكان فقى العمدة هو عمدة الفقها عن جدارة .. كان اسمه الشيخ 
إمام محمد طه .. وكان من بلییس .. كان منشد عظيم وكان بالاضافة 
إلى قراءة القرآن بيغنى الموشحات الجميلة وكان بیادیها باقتدار وكان 
بيمسك الايقاع بالسبحة والعصاية وكان دايماً يختار قصائد المنشد 


-٦٦١- 


العظيم الشيخ على محمود أو بعض أغانى أم كلثوم اللی لحنها الشیخ 

الراجل ده أنا كنت باعشقه وكنت دايماً لازق له وكان هو سعيد 
بكده رغم صغر سنى وتفاهة شانی .. وكان ده أول صوت موسیقی 
يدخل من سمعى إلى وجدانى ويشبعنى بالمتعة الروحية اللى حددت نوع 
الثقافة الفنية اللی حصلتها بعد كده باختيارئ واجتهادى الشخصى . 

وكان فيه الشيخ سلامة اللى كان أبويا سليم بيسهره كل رمضان 
وكان إلى جانب قراءة القرآن عازف عود جميل وذات ليلة كان الشيخ 
الشيخ سلامة على العود وغنى موال لك يازمان العجب والحقيقة إنه 
آبد ع لدرجة إنى عملت مقارنة بينه وبين الشيخ إمام ولأنى كنت متحيز 
۳ للشيخ إمام قلت لنفسى : 

- لازم نطلع العود والسبحة والعصاية ونقارن بين الصوتين . 

فى هذه اللحظة بدأ الشیخ سلامة یغنی شبیکی لبیکی عبد وملك 
ادیکی .. وأنا رأیی إنها من أرق وألطف ماکتب الشاعر البدیم عمنا 

ان آراهن بعنیا 


وموجر کسبانه 


وت 


فى ان اشن خر 
م الجنة وهربائنة 
سحھیتی رضوان 
وفتحنی الفردوس 
مین قال دول أجفان 
دالشتببسل 
ودا الوس 
یاحواجبك ياعنيكي 
شبي كي .. لبيكي 
فيه أحلى ولا أرق من كده ؟ .. الله يرحمك ياعم بديع . 
العيال كبرت وكبر جواها الاحساس بالظلم والتفاوت الاجتماعى 
اللى مالوش أى تبریر مقنع .. ويدأ کلام أبويا - على الشمروخ يتحول 
من نوادر تثیر الضحك والسخرية إلى دروس تثير التساؤل ؟ .. وبداً عبد 
الجليل لاقرع - يتحول من بطل أسطورى خارق إلى نموذج ممكن 
کا 
وفى ذات ليلة مظلمة فوجئ الجالسون أمام دكان أبى عبدالله على 
ضى الكلوب يسيل من الرصاص حطم الكلوب وآثار الذعر لدرجة إن 


£ 


أحد الخفراء النظاميين مسك البندقية بالقلوب وكان حيضرب نقسه .. 
وبعد الليلة دى بدأت سلسلة من السطو على بيوت وحقول الأغنياء وأولهم 
سراية العمدة ذات نفسه . 

واضطر آبوعبدالله - آبو البنات - إنه یحتمی بأحمد آبوهنداوی 
ونجم آخویا .. كل ليلة یسهروا معاه يتعشوا ویحششوا وأحياناً یشربوا 
الروم والنبیت . 

وکان بیشیل فلوسه فى مکتب بخمس آدراج رزم مأستكة وعلی 
کل رزمة ورقة مکتوب علیها قيمة البلغ ولا کان یسحب أى مبلغ من أى 
رزمة ینزله ویطرحه.من أصل البلغ ویکتب الباقی . 

وفطن حماة الحمی للعملية فبقی واحد منهم یدعی إنه محصور 
ویقوم بفك حصر فیدخل ع الأوضة اللی فیها المكتب ویسحب مبلغ 
ويطرحه ويكتب حاصل الطرح ع الورقة ویظهر |نهم سحبوا بافترا 
لدرجة إن آبوعبدالله هرش فبدأ پراجع عملیات الطرح واکتشف إن دا 
مش خطه يعمل إيه ؟ .. إذا واجههم ماعندوش دلیل ضدهم وعلیه بعد 
کده إنه یتحمل نتیجة إتهامهم بالباطل .. وإذا سكت بيته حیخرب .. 
وهداه تة “یرہ إلى طريقة جهنمية تلخصت فی انه سقاهم ذات ليلة کمیات 
مهولة من الخمرة والحشیش ولا تصور إنهم فقدوا وعیهم سألهم : 


اود 


قالوا له : 

- خير يابوعبد الله . 

قال لهم : 

- هو الفار بياكل الفلوس . 

وكأته رمی لهم حبل النجاة فردوا فى نفس واحد : 

- طبعاً .. الفار بياكل الفلوس . 

قال لهم : 

- آمنت بالله .. لکن الفار بيكتب ؟ .. یعنی الفلوس اللى بياكلها 
۰ بینزلها من أصل البلغ ؟ 

ورد عليه آحمد آبوهنداوی بمنتهی الهدوء : 

- آمال .. مش الفیران دی بنی آدمین زینا وفیهم فیران متعلمة . 

وقلع أبوعبدالله البلغة وقعد يضرب نفسه على دماغه لحد ماآغمی 


اتغیرت الخريطة السكانية فى البلد لعدة آسباب . 
أولاً : دخول عنصر جدید على الخلطة البشرية الوجودة على 


آرض عزبة آبونجم وزماماتها .. كان عنصر آوروباوی قوامه الاسری 
الألمان اللی هریوا من معسکرات الانجلیز حتی بعد نهاية المرب 


-٥٦٦١-_ 


واحتمال عودتهم للوطن .. والحقيقة إن العزب والكفور واليلاد المحيطة 
بمعسكرات الانجليز فتحت أحضانها وقلويها للأسرى الھربانین 
واستقيلتهم بكل حب وكرم المصريين وكراهيتهم للانجليز لدرجة إن 
أغليهم أشهر اسلامه واتجوز وعاش واندمج فى حياة الريف المصرى . 

كان نصيب عزيتنا من العنصر الأوروبى تلاتة اتنین لان وواحد 
طليانى لتنين الألمان اللی هما بوبى وهانتز اشتغلوا فی أرض أبويا. 
عثمان وأثبتوا إنهم فلاحين إديهم خضرا وكانت الناس بتروح تتفرج 
على زراعتهم وتستعجب آما التالت اللى هو باولو بالطليانى فطلع صايع 
لأنه مارضیش يشتغل فی أى مكان قريب من سراية العمدة ونزل عزبة 
التمانين اللى تبعد عن عزبتنا حوالى آربعة كيلو واشتغل عند واحد فلاح 
إتجوز بنته بعد ماآشهر اسلامه وسمی نفسه محمد المهدى .. وإيه رأيك 
بقى إن باولو ده طلع هو الوحيد اللى بيفهم لان أول خلاف حصل بين 
العمدة واخوه الكبير عثمان كان ضحيته بوبی وهانتز والغريب إن اللى 
بلغ عنهم هو أبويا عثمان ذات نفسه قبل العمدة مايسبقه وجم لنجلیز 
والبوليس المصرى خدوهم فى الحديد بعد ماضاعت توسلاتهم للظابط 
الصری فى الهوا . 

ماكانوش عاوزين يرجعوا بلادهم وبقوا يعيطوا زی الأطفال 
واحنا واقفين نعيط على عياطهم وقال بويى لفيصل أفندى الظابط 
اتی 


-۱۷- 


- أنا موش بوبی .. آنا مهمود .. أنا موش آلان أنا مسلمان 
راحت بهية أم على راقعة بالصوت راحوا كل النسوان مصوتين 
راحوا الغفر نازلين فينا ضرب بالخرزان رحنا جاريين وقعدنا نضرب 
فيهم بالطوب راحوا راجعين جرى إحتموا فى عربية لنجليز يقوم يشاء 
ااسمیع العليم إن بوبى هو اللى يتعور ودمه يسيع راح عايص إيده دم 
وطابعها على صندوق البوستة وبعد كده كان أحمد آبونجم الغفير بيحلف 
بالطلاق إنه کل ليلة بيشوف عفريت بوبى مطلع دماغه من صندوق 
البوستة وبیقول : 
- آنا موش بويى .. آنا مهمود .. آنا موش آ مان .. أنا مسلمان . 


٭ KK‏ ٭ل٭ ٭ KX‏ 


مرت الأيام هنية بكل مافيها من متاعب وفقر وجوع شقا .. ليه 
بقى ؟ 

لانی كنت راضی بمجرد وجودی فى البلد ۰ ومادام دا اختيارى 
فكان لازم أتحمل مسئولیته بمنتهی السعادة . 

كان آخر مشهد مهم شفته فى البلد هو مشهد سعید الجنون ابن 
لجموعة من سیارات اللوری التابعة للجيش الصری محملة بالجنود 

- إلى سحق الصهيونية آیها الأبطال . 


2 


ماهانش على أسيبه واقف ع البر التانى يهتف لوحده رحت قالع 
“انا خيفؤاله وفوجی ہی باهتف معاه وأنا واقف ملط : 

- إلى سحق الصهيونية أيها الأبطال . 

بص لى وضحك وقال لى : 

- تعالى جنبى هنا يابطل . 

فقريت منه وإذا بيه يرزعنى قلمين طيروا الشرار من عنيه وقال 


- إمشى اليس هدومك وتعائی اهتف للأيطال . 
كلت القلمين ورجعت عديت الحلوة وأول ماوصلت البر التانى زعقت 


- ياسعيد یامجنون .. واللهل هاتف معاك خليك زی الكلب 
لوهدك: 

یت 

- کده .. طيب وحياة أمك هانم .. لو إيدى مسكتك لأركبك 
العفاريت وساب الهتاف وقعد يضرينى بالطو رل التانى وأنا أرد 
عليه بالطوب وأشخر له ! 


KKK تعن‎ 


-91156- 


فوجئنا ذات عصرية بحضور محمد أخويا فى أبهى صورة رأيته 
عليها طول عمرى .. البدلة الشركسكين البيضا والجزمة الشمواه وكانت 
أول مرة فى حياتى أشوف الشرابات النايلون وراشق منديل حرير أحمر 
فى جيب الصدر .. وراح معکُم أمى مبلغ شدید الشأن حاولت أحدده لکن 
ماامکنش وبعد ماهزأنى شوية قال لنا إن رينا فتح عليه نتيجة دعا أمه 
وبيشتغل دلوقتى عند الانجليز وبیلعب بالفلوس لعب .. وقعد يعايرنى 
بخیبتی ويتنبأ لی بمستقبل مظلم نتيجة غضب أمى على .. وبعدين قال 
لى : 

- آنا سايب فلوس مع نينة عشان تشترى لك شوية لبس وتجينى 
ع العنوان اللى ح اسيبهواك ودى آخر فرصة ح اديهالك .. بس اياك 

وراح قایم عبد العزیز أخويا رازعنی آربع تقلام عشان أنقع ! 
آتاریه یاسیدی کان منشن على جوز شراب نایلون من محمد وبالحركة 
دی نال المراد من رب العیاد . 

وفی خلال سبوع كانت رجلی بتخطی عتبة آول معسکر انجلیزی 
دخلته وهو معسکر عائلات الطیارین الانجلیز بفنارة المينا .. واشتفلت 
عند الاسطی حمامة الترزی فترة اکتسبت فیها بعض الخبرة قى 
الصنعة وبعد کده اشتغلت فى مجموعة من معسکرات الاحتلال فى 
منطقة القنال كانت آهم محطة فیها هى مدينة الاسماعيلية الجميلة .. 

الشعب الصری یآ ضد الاحتلال . 


الم ب ومع بدايات سنة 1501 كن فى فا اللی كانت مرك تجمع لكل 

قو ‏ سية العمالية ركان اکن لا تب ة عن مجمول ين 

المقاهى . می آحمد عی البی سو سس رہ ہی 

أي ومصر الفتاة وقهوةتالتة للاخوان ن والمستقلين وان فيه ورا الک 

9 کی یس بین ان سیپ عم 

حالة ان وکانت الصحافة تاه متدرا كي 72 ۰ 

۳ 

وتصاعدت مقاومة الفلاحي المصريين ضد طفيان لاقلا 

۱ 5 يين مجموعة من 
77 و الشهدا ء الأبرا ر كان موم شید نی عواد شف ریة بوت . 

کف وركزت الصحافة الم سس 

مور سیر 

وفى هذه الأثنا ء كانوا آهم شخصيتين فى مدينة فايد هما 209 
ّي بتاع الجرايد واليوباشي سيد الخولى معاون نقة بوليس فايد واللى 
ین ن بيشاع عنه إنه وفدى الیل . ي ۲ 
"تمن إيامها کانت مصر حار پشی .. یمکن مالوش همق : لکن 
الحمل كاي کی گ۱ رواضح کل انس من كل المأ 
جمیع درجاتالْسلم الاجتماعی کانوا بیستتو وكانهم كانوا متواعد "50 


الوطنية اللى لى داح فى حلم EE‏ مة الفاوضيات والنفس الطويل .. 

ّي یات الصركة اي بالفعل مرحلة الكفاح لياع ضد لور 
EEE‏ م الشعب المصرى كوكبة مي أجمل وآنبل 
بناكلاثيهداء ء على شرف سک 2 یا 

مصر مجموعة من الشهداء مازالت مجهولة العدد والأسماء مع الأسف 
الشديد . 

نت خطاب النحاس باشا الساعة تمانية مساء ويعد الديباجة 
وا لقدمة فوجئ المستمعون بالشيخ اللى أشرف على سن السبعين بیزآر 
زی الاسد : 

- حضرات الشيوخ .. حضرات النواب .. من أجل مصر وقعت 
معاهدة سنة ۱۹۳۱ ومن أجل مصر .. أطاليكم اليوم بالغاٹھا . 

وكأن الفقرة دى كانت سيم بين أهل مصر .. انقجرت المظاهرات 
العارمة فى كل أنحاء مصر المحروسة حتى فى قلب عرين الأسد 
البریطانی . فى كل مدن وقرى منطقة القنال المحتلة وفى مدينة فايد 
بالذات انتظم الجميع على اختلاف اتجاهاتهم السياسية فى مظاهرة 
ضخمة وهتفوا بسقوط الاستعمار وأعوانه وطالبوا بسرعة فتح 
معسكرات التدريب العسكرى أمام المتطوعين وتشكيل لجان مشتركة من 
جميع الأحزاب لتنظيم عملية مقاطعة العمال المصريين ٠‏ تمانين ألف » 
لمعسكرات الاحتلال . .. تمانين ألف عامل مصرى تركوا العمل بمعسکرات 
الاحتلال فوراً وقبل مايوافق البرلان على طلب النحاس باشا بالفاء 
معاهدة سنة ۱۹۳٦‏ من أجل مصر . 

علماً بأن رزق العيال والقوت الضرورى كان الحصول عليه مرتبط 
مضوياً بوجود الانجليز فى منطقة القنال أو ی منطقة على أرض 
الوطن . 


-1١19غ-‎ 


تانى يوم الصبح كنا قاعدين على بوفيه کامل وكانت المناقشات 
أن المناقشة كانت بتدار بشکل دیمقراطی وكانت بالنسبة لی ممتعة إلى 

وعلى فكرة أنا كنت واحد من بين تلاتة أريعة مسموح لهم بارتياد 
بوفیه کامل وهما لیسوا شیوعیی : لیه بقی ؟ 

- آناکنت من حوالی تلات شهور اقتحمت بوفیه کامل بدون إحم 
ولادستور وسألت القاعدین بصوت عالی : 

- فين الشیوعیین اللی هنا ؟ 


ویعد فترة صمت وارتباك سالنی واحد منهم : 


- إنت مين ؟ 
قلت له بدون تردد : 


- آنا إسمى فؤاد عزت نجم وباشتغل ترزى فى مطار فايد . 
۳ 

- وبتسال عن الشیوعیین ليه : 

قلت له : 


- أصل انا عايز أخسن الشيوعية . 


ق ¥ ~~ 


ونفجر الجميع بالضحك وحتبداً التعليقات لکن الراجل اللى كان 
بيكلمنى بص لهم بصة أسكتتهم وقام سلم على بود وقدم لى كرسى 
وطلب لی شاى وسالنی أسئلة حميمة عن شغلى ومشاكلى وحياتى وقدم 
لى نفسه بتواضع شديد كان إسمه حلمى ومش فاكر حلمى إيه وكان 
شغال فى المطبعة وكان فياض بالحنان والعنوبة وأثناء الدردشة سالنی 
عن قراءاتى فقلت بكل فخر : 

- أنا يامحترم قارى حتى الآن ميه تمانية وسبعين رواية بوليسية 
.. يعنى بعون الله أى قضية غامضة أجيب لك القاتل فى ظرف ریم 
ساعة . 

طبعاً أنا كنت منتظر إنه يغمى عليه من سعة اطلاعى وعمق 
ثقافتى لقيته مع الأسف بيكلمنى فى موضوع تانى - قال لى : 

- آنا سعید جداً بمعرفتك ياأستاذ فؤاد وح اكون أسعد لو 
شرفتنى بزيارتك لبيتى المتواضع فى الموعد اللى يناسيك . 

واتفقنا على بكره وفی الموعد الضروب كنت فى بيته .. اکتشفت 
إنه ساكن لوحده وأذهلنى كم الكتب اللى مالى كل مكان فى الشقة حتى 
الحمام ! وأثناء العشا اكتشفت إنه طباخ مافر وفی نهاية الزيارة قدم 
لى كتاب عشان أقراه واشترط على شرطين . 

الشرط الأول .. المحافظة على الكتاب أثناء القراءة ورده بعد 
القراءة . 


-۷۷- 


والشرط الٹانی .. إنى أناقش أى شی مش فاهمه معاہ بدون 
حساسيات . 

وكان الكتاب هو رواية الام لکسیم جورکی وكان دا أول لقاء يتم 

٭ لا ما يا تي 

أثناء المناقشات على بوفيه كامل دخل علينا تلاتة أفندية كان 
واحد منهم شايل كاميرا وشنطة . 

قدموا لنا أنفسهم محمود شكرى وعلى جمال الدين الطاهر وعلى 
الدیروطی المصور وكلهم بعثة جريدة المصرى لمتابعة ردود الفعل فی 
وسط عمال المعسكرات المصريين .. رحبنا بيهم وشاركوا فى جانب من 
المناقشة وفجأة قال محمود شكرى : 

- فيه منشور موجه من قيادة القوات البريطانية للعمال المصريين 
وبماعرف عنى من حماقة واندفا ع قاطعته قبل مايكمل : 

- فيه مناشير كتير مش منشور واحد . 

قال لى : 

- أنا باتكلم عن المنشور اللى بيدعوا العمال المصريين لعدم ترك 
العمل بالمعسكرات وا حضار أسرهم إذا شاؤوا لحمايتهم وبيوعدهم 
باسقاط حكومة الوفد فى أقرب وقت ممكن عقاباً لها على تهورها 
الوطنى . 


¥ 


قلت له : 

- يس المنشور ده موجود جوا المعسكرات . 

وتدخل حلمى فى الحديث وقال : 

- طيب معلش آنا رأيي ناجل الكلام فى الموضوع ده ونتغدى 


الأول . 
ووافق محمود شكرى وباللیل کنا سهرانين فى شقة حلمى وتم 
الترتيب 


. يخ ما د x‏ 


الصبح انفتحت بوابة ال« تو أو فايف جروب » معسكر ومطار 
فايد ومقر القيادة العليا للقوات الجوية البريطانية فى الشرق الأوسط 
ودخل موتوسيكل عليه تلاتة مصريين .. محمود شكرى بيسوق وأنا وراه 
فى الوسط وورايا على الديروطى اللى مخبى الكاميرا تحت فوطة 
محلاوى كان فارشها على رجليه .. كان واقف ع البوابة الشاويش 
الانجليزى اليهودى - نن - وأنا كنت متفق مع محمود شكرى وعلى 
. الديروطى إنه فى حالة سؤالهم ع البوابة يقولوا احنا « نیو تيلر » ودى 
معناها بالانجليزى بتاع الأورنص - الترزية الجداد - لكن ماحصلش 
أى سؤال .. مجرد ماوصلنا البوابة ولحنی نن راح راقع دراع البوابة 

وهو قاعد .. قلت له : 


- مورننج نن . 


-۱۷ ۸ 


قال لى : 

- مورننج تيلر . 

وفى أقل من عشر دقايق كنا خارجين تانى بالكاميرا المليانة لأن 
إبن المجنونة محمود شكرى صمم على تصوير الطيارات النفاثة - 
سبيت فاير - فى الممرات بعد ماصورنا المنشور تلات مرات . 


إيده جريدة المصرى وقال لى : 
- شفت نفسك بالمطبعة ؟ 


وراح فارد الجرنال ع الطرابيزة ع الصفحة الأخيرة وقام كل 
اللى فى البوفيه يتفرج على بالطبعة .. لابس بنطلون وقميص كاروهات 
ومكتوب تحت الصورة - فؤاد عزت نجم من أبطال العمال . 
ستة عمال تركوا العمل فى معسكرات الاحتلال قبل البرلمان مايقرر 
إلغاء العاهدة . ۱ 

حصل بعد كده شی لسه مش قادر أفهمه لغاية دلوقتى . 

الیوزیاشی السيد الخولى الشهير بالوفدى فاجننی على بوفيه 
كامل ومعاه تلاتة مخيرين من ماركة الشداد الغلاظ وكان عايز يقبض 
علی بحجة التحرى لولا إن حلمى تصدى له .. واحتدمت المناقشة بينهم 


-۱۷۹- 


لدرجة إن الظابط هدد بانه یاخدنی بالقوة لولا إنه لقى نفسه هو 
ومخبريه محاطين بعمال المطبعة الشيوعيين فانسحب بهدوء لكن وهى ع 
الباب قال لى : 
- ذنبك على جنيك .. تواجدك فى منطقة عسكرية بدون تصريع 
إنت عارف معناه ایه ۰ ولو مش عارف ٠‏ إسال الأساتذة اللى 
وبعد مامشیوا سالنی حلمى : 


- فين الباص بتاعك ؟ 


قلت له : 

- ساییه فى الکامب . 

وضحك حلمی وضحکوا کل اللی قاعدین .. وکان فيه عامل قصير 
اسمه آحمد قال لی : 

- إنت خایف عليه لينسرق ؟ 


وعلى فكرة أحمد ده كان واخد منى موقف معادى فى آول علاقت 
بيهم وكان شاكك فى إنى مدسوس عليهم من البوليس السیاسی وانا 
كنت باشوف دہ فى نظراته لی وکان ده بيالمنى جداً .. لکن حلمی كان 
دایماً بيخفف على الألم بابتسامته الودودة اللی كان دايماً بیحتوینی 
بيها .. وكانت له جملة دایماً يكررها فى حديثه عن أى موضوع وکانه 


سور کک 


كان بيوجهها لی شخصياً : 

- يوم ماينجحوا فى إنهم يشككونا فی بعض .. يبقى كل شئ 
انتهى . 

ويعد خروج الظابط والمخبرين دارت مناقشة طويلة انتهت بالاتفاق 
على ضرورة سفرى بأسرع مایمکن وپمنتهی السرية . 

ولاول مرة فى حياتى أحس بانى مهم وفيه ناس بيفكروا فى وفی 
0007 

على محطة سكة حديد فايد الساعة ستة صباحاً وأنا منتظر 
القطر اللى جاى من السويس فوجئت بأحمد القصير جاى يمد من بعيد 
وأول مأوصل عندى خدنى بالحضن وقال لی وعنيه مليانة دموع : 

- أنا عارف إنى بارتكب خطأ تنظیمی جسیم بحضورى لتوديعك 


ومد لى إيده بصورته وقال لى : 
- الكلام المكتوب ورا الصورة ابقى اقراه وانت فى القطر .. يمكن 


حطيت الصورة فى جيبى ووصل قطر السويس ولقيت أحمد 
بياخدنى بالحضن وانفجرنا احنا لتنين فی اللٍکا لاعت القطر وأنا 
حريص انی ماابصلوش تانى ! 

وأول ماالقطر مشی طلعت الصورة وقریت اللی مکوڈوواھا : 


۔-۸۱-- 


- إلى الرفيق الفاجاة .. فجأة التقينا .. وفجاة لم استرح لك 
وكرهتك ..وفجأة أحبيتك لدرجة العشق .. وفجأة افترقنا .. فهل نلتقی 
ثانية .. وفجأة ؟ 


-۱۸۲- 


الفصل الرابح 


مصر تانی 

فى شارع القصر العینی وفی مینی وزارة الشئون الاجتماعیه 
طوابیر من العمال يقفون أمام الشبابيك .. ls‏ جه دوری سالنی موف 
الشداك : 

- معاك مايثبت إنك كنت بتشتغل فى معسكرات الجيش 
الانجليزى . 

قدمت له جريدة المصرى عدد ۱۲ ٠١‏ / ۱۹۱۱ 

بص فيه بقرف وقال لى : 

- دا تقدمه لأهل العروسة .. معاك ورق رسمی ؟ 

قلت له : 

- أنا اللى اتقال اسمی فی نشرة الأخبار ضمن ولا 

قاطعنی : 

- إنت حتحكى لى قصة حياتك ؟ ياأستاذ ماتعطلناش .. اللى 
بعدھ . 
منين .. أعمل إيه ! دنا حتى مااقدرش أرجع تانی وسيد الخولى هناك . 


و 


وفجأة على رای أحمد الة لقصير تذکرت بعثة جريدة | ۳ لر ۱ 
فمكدبتش خبر سالت عن جريدة الصری قالولى جنبك آهه فى شارع 
الا سافر السویس هو وعلى الدیروطی . 

- طب الاستاذ على جمال الدين الطاهر . 

قالولى فى مكتبه دخلت عليه الراجل عرفنى وقابلنی بالاحضان 
مفتوح باسم - عبد الفتاح حسن باشا وزير الشٹون وقال لی : 
معاك إيه وتيجى تقول لى .. أنا مش ح أروح أنا مستنيك . 

كانت الساعة حداشر باللیل ضحکت وقلت له : 

-- حد حتستنى هنا ليكرة ؟ 

قال لى : 

- لا .. روح دلوقتى الوزارة فاتحة والوزير هناك . 

وكانت مقابلة الوزير لی هی المفاجأة .. أنا سلمت الجواب لمدير 
الکتب وفکرت أمشى وآجی الصبح وفوجتت بعبد الفتاح حسن باشا 
بمجرد دخول مدير الکتب عليه خارج لاستقبالی وهو بيقول لی : 


-۱۸١- 


- أهلاً بالبطل . 

وخدنی من إيدى على جوا المكتب شريت معاه فنجان قهوة وأثتاء 
شرب القهوة سألنى : 

- تحب تتوظف فين ؟ 

قلت له : 

- أنا من الزقازيق . 

وفى خلال خمس دقايق انکتب الجواب ووقع عليه الوزير وصرف 
لى مرتب شهر كامل وقال لى : 

- إنت من النهاردة موظف فى السكة الحديد فى الزقازيق . 

ودى كانت نهاية مرحلة وبداية مرحلة جديدة فى حياة الفاجومى . 


% لا تيا ييا فنا 


-۱۸۷- 


نبز نا با د ك3 

المحترم اللى قال - الغربال الجديد له شدة - قال نص الحقيقة 
وساب الحدق يفهم النص التانى اللى هو إن الغریال لما بیقدم بيرهرط 
ویترخی ويبقى زی ندل ابن عروس ميت وهو حى ماحد يحسب حسايه 
زی الترمس النى .. حضوره يشبه غيابه . 

۱ وهو دا بالظبط اللى حصل لعمال الكنال التمانین آلف إياهم . 

الأول استقبال الابطال وبا لاحضان یابلدینا .. والکتف دا زاد 
والکتف دا ميه والوداع لمن عاش ياغرية .. البلد پلدنا والحکم حکمنا .. 
والنیل امبو .. وحنشرب منه کلنا .. وعمار یامصر يام القدائیین والعمال 
عون ۱ 

. وفجأة ضربت الخيانة ضربتها والضربة جت فى الصمیم .. 
حرقوا القاهرة .. وخلوا التحاس باشا يعلن ا لاحکام العرقية بنفسه .. 
وبعدین طردوه عشان يستفربوا بالشعب الصری ويأدبوه .. قفلوا 
الصحف الحرة واعتقلوا فرسان القلم وقبضوا ع القدائيين .. واعتبروا 
إلغاء معاهدة سنة ۱۹۳۱ وماترتب عليه .. لاغی ! یعنی احنا التمانين 
ألف عامل کنا الاونطة واتشعلقنا فى الحبال الدايبة .. واللی أكد الظن 
ده سو المعاملة .. مش من الادارة ويس لأ .. من زملائنا العمال 
الأصليين .. فهموهم إن احنا جايين ناكل لقمتهم .. وبدأنا نسمع تعبير 
جديد من رؤسائنا المصريين .. إسمه العمال الزایدین عن الحاجة .. 
إحنا يعنى بقينا زايدين عن الحاجة وجايين نخطف اللقمة الحاف من 


AA‏ أ 


بق عمال العکومة وفی متاقشة مع الحاج آحمد حفنى ملاحظ قسم ۱ 
عربات السكة الحدید فى الزقازیق قال لى : 

- انتو رحتوا ولاجیتوا شوية صیع هفاً .. خنتوا بلدکوا ورحتوا 
اشتغلتوا عند لنجلیز ولا عرفتوا ان لنجلیز حیخرجوا جیتوا تقرفونا 
وتزاحمونا فى أكل عیشنا . 

قلت له : 

- إنت متأكد إن لنجلیز حیخرجوا ؟ 

قال لی : 

- الکلام فى السياسة ممنوع هنا .. اتفضل روح على شفك . 

یاولاد الکاااالب . 

طیب يا صبر طیب . ۱ 

كنا بنتلم کلنا فى بيت عيد زمیلنا وماکانش لنا کلام الا فى 
موضوع الزایدین عن الحاجة .. بعضنا قرر العودة إلى معسکرات 
الانجليز والبعض التانی ودا الأغلبية رفض الفكرة من أساسها ویشدة . 

لکن التصعید فى سوء العاملة والتصریحات الرسمية ضد عمال 
الکنال زادت بشکل ملموس وسببت لنا القلق والتوتر ودا انعکس على 


-۱۸۹- 


صرخ عبد المطلب فی وشنا واحنا قاعدين عند عيد : 

- كلب ابن كلب حیکلمنی عن الوطنية والكلام الفارغ ده ح اضريه 
باللی ف رجلی كفاية كلام بقى .. بيوتنا خربت وعیالنا جاعت واتشردنا 
والآخر طلعنا زايدين ع الحاجة . 


تيز ما يا يذ تنا 


وذات صباح جميل زى مابيقولوا فى الروايات .. صحيت مصر 
على صرخة المولود اللى شقق جوف الضلمة زى الأدان .. الله أكبر .. 
الله أكبر .. الملك لك ياصاحب الملك .. ولاملك إلا لك . 

وصلت ورشة عربيات السكة الحديد لقيت العمال متجمعين حوالين 
الرادیو وبيسمعوا بيانات حركة الجيش .. كانت الفرحة مالية القلوب 
وطافحة ع الملامح .. كله كان فرحان عمال كنال .. وعمال أصليين .. 
كل المظلومين كانوا فرحانين حتن عبد العزيز أخويا كان فرحان .. 
تصوروا ! 


¥ ٭ يا ٭ با 
مؤقتاً اتحلت مشكلة عمال الكنال لکن فضل تعبير الزايدين عن 
الحاجة ينغص علینا حياتنا بالنهار ویحرمنا لذيذ النام بالليل .. وأخيراً 
تم التخلص من حوالى تسعين فى المية من عمال الكنال وتم توزيعهم أو 
تشتيتهم فى بلاد الله . 


جه ااه 


أنا شخصياً تم تشتيتى إلى مصر المحروسة فى مصلحة البريد 
اللى شتتنى على آبو زعبل واشتغلت هناك طواف وكانت دی تانى مرة 
أزامل حمار فى الشغل .. المرة الأولى كانت فى تفتيش الملك زاملت 
الحمار مجدى والمرة دى زاملت الحمارة عزيزة اللى كانت عارفة طريق 
صناديق البريد فى العزب والكفور والبلاد وأنا ماعلی إلا أخد بصمة 
الختم من كل صندوق وتوزيع الجوابات على أصحابها واستلام 
.٠‏ الجوابات المرسلة من صناديق المنطقة وأخيراً اتشتتت إلى ورش النقل 
الميكانيكى ودى كانت آخر جهة حكومية أشتغل فيها لأنى خرجت منها 
على سجن أرميدان سنة ۱۹۰۱۹ متهم بالتزوير .. إزاى ؟ 


٭ تنا KKK‏ 


-۱٩۱- 


٭ الا ينبا ×× 

الرزق يحب الخفية وورش النقل الميكانيكى فيها حوالی ۸۰۰ 
عامل وموظف .. وكلهم بيخرجوا ساعة الضهرية ساعة ونص للغدا 
والراحة .. حیروحوا فين ؟ 

حوالى الورش مجموعة من الاکشاك الخشبية اللى بيبيع 
سندوتشات واللى بيعمل شاى وقهوة واللى بيبيع جرايد وظروف وجوابات 
وعرضحالات دمغة وكله بيبيع شكك وكله بیستتی أول الشهر وشدة 
المنافسة بينهم خير وبركة على رأى المثل - إتخانقوا الحمارة من حظ 
الركيبة - فى أول الأمر كنت باطلع ساعة الغدا أقعد فى أقرب كشك 
لکن صديقى سمنطر قال لی : 

- انت ليه بتقعد عند الراجل المعفن ده ؟ 

قلت له : 

- مش فارقة . 

قال لى : 

- ۷ .. معفن عن معفن يفرق . 

قلت له : 

- يفرق إيه ؟ 

قال لى : 


-۱٩۲- 


- أولاً أم جميل حاجتها أنضف ويعدين غلبانة بتربى أيتام 


قلت له : 

- لا .. كده تبقى فرقت شوية . 

قال لی : ۱ 

- السبعين قرش بجنيه .. يعنى التلاتين قرش دول هما الحسنة 


- وإيه تانی ؟ 
ضحك وقال لى : 
- المسألة التانية دى إنت وشطارتك بقى .. ومين عارف .. الرك ع 


قلت له : 
- إنت بتتكلم عن إيه ؟ 

قال لى : 

- إطلع من دول یالئیم .. بقی يعنى انت ماسمعتش عن نوال بنت 


اتل 


٭ KK‏ لا تن 


-۱۹۳- 


صديقى سمنطر عامل قديم فى ورش النقل الميكانيكى جمعنا 
سوا حب النادى الأهلى وکنا بنزوغ يوم ماتشات الأهلى ونروح الملعب 
سوا .. ونخرج من الملعب على بيتهم فى عابدين وكان هو ساكن مع آمه 
فى أوضة تحت السلم وكان انسان مخلص ومريح وزى مابیقولوا صاحب 
صاحبه .. أول مرة رحت معاه عند أم جميل ساعة الغدا قدمنى ليها : 

- أنا جايب لك أجدع راجل فيك يانقل ياميكانيكى .. الاستاذ 
> اع الماد فى الأرشيف ( مافيش حاجة اسمها کدہ 
ات 1 ۱ 

كانت مرا فلاحة والهم کبرها .. كانت فى حدود الاریعین لکن 
تشوفها تقول عدت الخمسة والخمسين .. بصت لى من فوق لتحت وقالت 
لسمنطر : 

- باین عليه ابن حرام زيك . 

ضحك وقال لها : 

- آمال آنا مصاحبه ليه ! 

قالت له : 

رآ 

قال لها : 


--۹٤- 


EE E + طن اي‎ 

قالت له : 

- طب استنوا زمان نوال جاية بالغدا والنهاردة الغدا على . 

ماكملتش الكلام إلا ونوال جاية وشايلة شنطة قماش بإدين خشب 
فتحتها وبدأت تطلع منها الحلل والعيش والطرشى .. إلخ . 

ھی منهمكة فى تحضیر المسائل وأنا عينى مانزلتش من عليها .. 
حاجة سبحان الخلاق العظيم .. شكل زهرة القرنفل وحراقة زيها .. لكن 
الفقر كاسر نفسها ومديل الأنثى جواها .. كانوا عاملين محشى كرنب 
وأنا ضعيف جداً قدام محشى الکرنب .. فاعتبرت إن دا نوع من 
التكريم الشخصی ونزلت ع المحشى حتتك بتتك بشکل لفت نظر أم 
جميل فقالت لى : 

- حيلك شوية .. إنت قايم من فُم عيا ؟ 

قالت لها القرنفلاية : 

- سيبيه ياكل يامه بالف هنا وشفا . 

قلت لها : 

- إنتى اللى عاملة المحشى ده يابت ؟ 

ضحکت وقالت لی : 


هوة اس 


- لوعجبك أعمل بكرة تانى . 

قالت لها أمها : 

- ياخى عملك أسود انتى وهی . 

قالت لها : 

- بعد الشر غليه .. إن شاالله اللى يكرهوه ويتمنوها له . 

إئینوھاك پامحترم ؟ آنا عقلی شت من مطرحه .. رحت ماسك 
صباع محشى ومديهولها فى بقها .. راحت واكلاه ومناولانى صباع فى 
سعادة. 

وقالت أم جمیل وهی مذهولة : 

- شوف البت بنت الکلب بتاکله فى بقه واحنا قاعدین . 

قال لها سمنطر : 

- ياللا بینا نسیب لهم الجو أحسن کده بقی شکلنا زی العواذل 
الاراذل . 

قالت له : 

- حتی انت کمان پاسمنطر ؟ ياخيبة آملی فيك ! 

عرفت بعد کده إن أم جمیل متجوزة الأسطی محمد الصری سرا 


-۱۹1- 


وإنه ماكانش موافق على علاقتى بنوال لأنها ماجاتش عن طريقه وذات 
ليلة عزمتها على السينما لکن آمها رفضت إنها تخرج معايا وقالت لی : 


وقالت نوال : 

- ليه ؟ هو كان أبويا ؟ 

قالت لها : 

- الل مالوش كبير بيشترى له كبير ياروح أمك . 
قالت لها : 


- وأنا كنت اشتريته امتی دہ ؟ 

السالة اتطورت أكتر بسرعة .. وأنا بصراحة ماكانش عندى 
مانع إنى أتكلم مع الأسطى محمد المصرى باعتباره رب الاسرة لکن 
نوال أصرت على الرفض واعتبرت إن مجرد تفكيرى فى الموضوع 
بالشكل دا يعتبر انتقاص من رجولتى اللى ھی بتعتز بيها ! مش عارف 
ليه . 


كان فيه فى ادارة عموم الورش مجموعة من السعاة والفراشين 
كان أبرزهم يوسف ساعى المدير .. دمه خفيف جداً وعلاقته بالموظفين 
والمهندسين خاصة جداً . دا بياخد منه حشيش ودا بياخد منه عدلارة 
لزوم الباه .. ودا بیطلب منه سباك كويس ورخيص وابن حلال .. ودا 


-۹۷.- 


بيكلفه بالبحث عن شقة يجوز فيها بنته ولا ابنه .. وهكذا .. وغير كده 
وكده عنده أسرار العلاوات والتنقلات وا مؤامرات . 

یوم جمعة نزلت على سمنطر فى عابدين عشان نتغدى ونروح 
. الماتش لقيت يوسف هناك أول ماشافنى قال لى : 
- أهلاً يعريس الهنا ۱ 
قال له سمنطر : 
- يسمع منك ربنا .. عايزين نلمه بقى يايوحجاج .. كلام الناس 


قال لى : 


- إنت لك شوق فى نوال ؟ 


قال لى : ۱ 

- يازين مااخترت .. دی بنت يتيمة وغلبانة والمثل بيقول « خدوهم 
فقرا تشنحتوا سوا » .. وضصك.. 

قلت ل :- 

- العین بصيرة .. والإيد قصيرة يابوحجاج  .‏ 


-۱۹۸- 


قال لى : 


- فتح مخك تاکل ملبن ياأستاذ ۱ 
قلت له : 
-يغنى إيه ؟ 


قال لى : 

- يعنى الدنيا اللى انت شايفها قدامك دى .. كلها كدب فى كدب 
كل ماتعرف تکدب کل ماتقدر توصل وتعيش على شوقك . ۱ 

ضحك سمنطر وقال لی : 

- ماتمشیش ورا یوسف لیسوحك . 

لا لا لا مد لا 

بعد يومين عزمنی يوسف ع العشا فى بیته وأثناء مااحنا ماشیین 

قال لى : 


- تعالى نعمل مذكرة فى قسم الضاهر . 
قلت له : 
- مذكرة إيه ؟ 


قال لى : 
- إنت مش عايز تتجوز نوال ؟ إعمل اللى ح اقولك عليه بدون 


سوال . 


-۱۹۹- 


ودخلنا قسم الضاهر وعملنا مذكرة بفقد بطاقتى الشخصية 
وتانی يوم خدنی يوسف ورحنا محل فى شارع الجمهورية على مااذكر 
وصرفنا استمارتين أقمشة بمبلغ ۱۶۰ جنيه .. وخد يوسف البضاعة 
ومشی تانی . ۱ 

يوم قابلنی فى الشغل وادانی تلاتین جنیه ودا كان آکبر مبلغ 
مسکته فى حیاتی وکررنا الحكاية دی حوالی تلات مرات من محلات 

ویوم خمیس كنت رايح لیوسف فی بيته اللی فى الشرابية حوالی 
الساعة ۸ مساء وفوجئت وأنا طالع السلم بمجموءة من رجال البولیس 
نازلین وأول ماشافونی سالونی : 

- انت عایز مين هنا ۹ 

قلت لهم : 

- عايز یوسف عبد القادر  .‏ 

قبضوا على وخدونى على قسم الضاهر فى مكتب معاون المباحث 
منير محيسن ودا حیبقی له معايا حكايات تانية وجابى یوسف متعلق من 
رجليه ونزلوا عليه ضرب بجنون بالخرزان والشوم والكرابيج .. كانوا 
حوالى ستة مخبرين ومنير بيه بيضربوا فيه بوحشية عشان يعترف وهو 
بيئن من الألم وصرخت فى وش الظابط : 


- بس .. كفاية ياكفرة .. آنا ح اقول لكو على كل حاجة . 


الل نے 


ليه كده الله يخرب بيتك . 
٭ج لا KEYN‏ 

تلات سنین قضتھم فی سجن أرميدان بتهمة التزوير غیروا خط 
سیری وقلبوا حیاتی وخلقوا منى كائن جدید .. كائن إیجابی بقى له 
اهتعامات عامة تأثر بيها وأثر فيها فى حدود امكانياته . " 

تلات سنين اكتشفت فيها الشاعر اللى أصبح بعد كده حديث 
الناس من المحيط للخليج أو فى أى مدينة أو قرية على كوكب الأرض 
فيها ناس بيتكلموا عربی . 


# م ا .لا 


ساٹ ہک 


واحد یاورد 

اتنین يافل 

أربعة ياأجد ع ناس معلمين 

خمسة باکرکیه 

ستة يازهرة الشباب والحركة الوطنیة 
سبحة ياسجن النسا ومخالفة ية الاسلامية 
تسعة يااجد ع ناس حشاشة 

عشرة یافرن ياحلم الجعان 

حداشر يامستشفى العفن والدود 
والداخل مفقود والخارج مولود 

اتناشر یامشنقة .. يامرجيحة الابطال ! 


٭ ٭ ٭ 0 اتح 


س 


سبعین سلمة وکسور 
یاتاسلمی مكسور 
KN #‏ ٭ ٭ لے 
زنزان وزان 
وزوابع الأحزان 
وعملونى عليه سجان 


Kx Kik ٭‎ 


تلات سنين ياأرميدان .. م العصر للعصر يقفلوك على ويناموا .. 
من جدید . ۱ 
زمان الصبا ولسی 
وشاب الشعر مادریت 
وادی السنان اتظعت 
حتی الضروس مادریت 


سء 


بدأت أصحى .. وأشوف الناس والأمور والأشياء بعين تانية .. 
زمان قبل السجن ما قريت ديوان بيرم وسمعت ألحان سيد درويش 
وزكريا أحمد ماكنتش معجب ! 

كنت مبهور بشوقى وعبد الوهاب وبأى شئ فيه ريحة أورويا 
المكرمة .. كانت فيه حاجة ربنا يكفيك شرها إسمها « جرأة الجاهل » 
دى كانت لابسة جتتى ومكلبشانى زى الشيخ محمد الجريحى اللى كان 
لایس جتة زينب مرات خالى عطية ومطلع عليها البلا . 

طول النهار أتعالم واتفلسف واسفه عشاق شعر بيرم وألحان سيد 
درويش وزكريا أحمد .. باعتبارها حاجات بلدى .. وأنا راجل أفرنجى 
أباً عن جد ! 


یل( ن ات 


ثم إيه حكاية فنان الشعب اللى ورموا دماغنا بيها دى ؟ وشعب 
إيه الحافی دہ ؟ شعب جبان وخانع طول عمره وراضى بالذل ويستاهل 
جميع مايجرا عليه ! 

الكلام دا وأكتر منه کان بيقولهولى محمد أخويا .. وأنا كنت طبعاً 
باصدقه .. مش أخويا الكبير ؟ .. بعد السجن اتعلمت وفهمت .. يابنت 
الإيه يامصر .. أتاريكى حكاية طويلة مالهاش أول من آخر ! 

5 > يد ما زا 

سجن أرميدان « بالعامية المصرية » .. أو قرة میدان « بالفصحی 

التركية » كان عبارة عن تلات عنابر .. عنبر ألف .. وعنبر ب .. وعنبر ج 
. كل عنبر عبارة عن أريع أدوار . 

الدور الأول والتانى عبارة عن ۱۲۸ زنزانة صغيرة .. يعنى كل دور 
ھا تالاساشیت یگ ۱ 

الدورين التالت والرابع عبارة عن اتنين وتلاتين آوضة كبيرة کل 
دور ستاشر أوضة سعة عشرین برش . 

هى دی لوایح السجن . 

لکن عنبر ب بقى كان مخالف لكل اللوایح والقوانین زی میکروباس 
الدويقة .. ادارة السجن كانت مخصصاہ لمساجين - تحت التحقيق - 
وهو ده اللى حطه داخل حزام مشكلة الاسكان وأزمة الأماكن بسبب عدم 


کو کے 


سرعة الفصل فى القضايا لعدم وجود دوائر قضائية كفاية .. ودى كانت 
زمان اسمها مشاكل التحول الاشتراكى ودلوقتى اسمها مشاكل التحول 
للاقتصاد الحر والخصخصة .. ( وكل واحد حر يسمى مشاكله زی ماهو 
عايز ) . ۱ 

أيامها ياسيدى بقى فضل البوليس - اللى كان فى خدمة الشعب 
- يقبض ع المتهمين من أبناء الشعب ويحول ع النيابة والنيابة تحول ع 
القضاء والقضاء يحول على عنبر ب وعنبر ب زی الطربة مابیردش ميت 
لحد ماالزنزانه خمسة برش بقى فيها عشرين والأوضة عشرین برش 

وياريت المشكلة كان باين لها حل ٠‏ الا كل يوم كانت بتتعقد أكتر. 

كان فيه على ذمة التحقيق ناس بقی لهم تمانين شهر وأكتر . 

شحتة الاسكندرانى بتاع تزييف العملة الفضة کان بقى له تحت 
التحقيق تلاتة وتمانين شهر وكان الأستاذ عبد الرسول مدرس 
الرياضيات كل مايشوفه يقول لى : 

- الراجل ده بیفکرنی بليلة القدر اللى ھی - خير من ألف شهر - 
وكان دايما بيداعبه ويقول له : 

- يابختك ياعم شحتة حتشوف ليلة القدر فى عنبر پ . 

وكان الاستان جاد السودانی يقول لی : 


لاء 


- والله يابن عمى عنبر ب ده بيفكرنى بزريبة الميرغنى عندنا فى 
أم درمان .. وحتى فى زريبة الميرغنى البهايم ماينوموا فوج بعضيهم . 
الرعاية الطبية .. مستشفى السجن ماكانش فيها غير برميل خشب كبير 
زى اللى فى معمل الطرشى .. مليان مزيج أبيض .. فكان الدكتور يكتب 
على تذكرة المريض مهما كان مرضه .. كاس مزيج .. وعشان يخلى 
مسئوليته كان بيصمم على إن المريض لازم يشرب الكاس قدامه ! 

مرة على الصعيدى المحبوس تحت التحقيق بعدماسرق منبر 
الجامع فى بلدهم .. نزل للدكتور بيشكى من آلام فى رجليه وكالعادة 
كتب له الدكتور كاس مزيج وقال له : 

- إشرب . 

قال له : 

- ع يضيع الودع ده يادكتور ؟ 

قال له : 

- وأنا مفسل وضامن جنه ياروح أمك . 
فدخلوه التأديب واتحکم عليه بست جلدات ع العروسة بتهمة اهانة 
السید/طبیب السجن . ۱ 


الأسبوعية وبخصوص الرعاية الطبية قلت : 
والطبيب له شهرة ذاعت 
لط 
ما ملحب 


لت الحليج. 


KHK‏ نا 


وكانت ذروة المأساة هی موت عدد كبير من الشیاب فتكت بيهم 
الأمراض وسوء التغذية وانعدام الرعاية الطبية .. حسنى بشلة الهجام 
اللى كان واخد بطولة السجون فى سباق خمس تلاف متر جرى 
والأستاذ نبيل متری الباحث الاجتماعی .. وإبراهيم الطحطاوی اللى 
مساعد المخرج اللى كان بيحلم باخراج فيلم سینمائی عن عنبر ب 
ويدينى فيه دور البطولة والأستاذ عبد الرسول المدرس اللى فجأة كح دم 


-۲۰۹- 


شحتة الاسکندرانی وهو بيبكى ويقول : 

- ایوہ باجدعان ..الأستاذ عيد الرسول مات .. ياحول الله 
ياربى .. إنا لله وإنا اليه راجعون . 

يومها سيطر على السجن الذهول .. مع إنه ماكانش أول واحد 
يموت .. لکن الأستاذ عبد الرسول الخدوم الرقيق المهذب أثر في الناس 
كلها وكان أشد الناس حزناً على الأستاذ عبد الرسول هو عم برهومة 
عبد الشهيد جاره ع البرش والمتهم فى قضیة تزييف عملة ورقية 
وترویجها فى السویس . ۱ 

صحیت مرة با للیل على صوت نهنهة مکتومة واكتشفت ان مصدر 
الصوت هو برش عم برهومة اللی كان متغطی بالبطانية ودافس دماغه 
برهومه آطمن عليه وإذا بيه بیقول وهو بيبكى : ۱ 

- جدع زى قطفة الورد یاولداه راح فى شربة ميه .. یاحسرة 
" قلب آمه عليه . 

رجعت بسرعة قبل أعصابى ماتخونی ودفنت دماغی تحت 
البطانية وانفجرت پالیکا . 


بذ ٭ رد مه 7 
فى خلال التلات سنوات اللى قضيتهم فى عنبر ب فى سجن 


.کے 


أرميدان إتقلبوا علينا تلات ظباط تولوا قيادة العنبر كان أقريهم لقلوب 
المساجين على اختلاف أوضاعهم وأسباب سجنهم الرائد سمير قلادة 
غطاس الأديب الفتان اللى کان له عدة محاولات فى كتابة القصة 
والرواية . 

الراجل ده كان دايماً فاتح مكتبه وقلبه للمساجين وأحیاناً جيبه . 

وكان التانی النقیب عزت زعتر ودا كان راجل فى حاله كأنه مش 
موجود .. صحيح كان جسمه فى العنبر .. لکن دماغه ومشاعره كانوا 
فى حتة تانیة .. الله أعلم بقى كانوا فين ؟ 

وكان تالت الظباط الرائد « مه اقا شع اشرف 
بذكر اسمه هنا .. لأنه كان مش بنى آدم .. كابتن كورة تافه معجب 
ببدلته ودبابیرہ .. شخص قاسى متسلط مريض حاقد على صنف البشر 
وكان احساسه بالنقص مسيطر على تصرفاته الغريبة .. مثلاً كان يحلا 
له إنه ينزل المساجين المرضى من المستشفى ليلة مايبات نويتشى فى 
حوش السجن واللى مايقدرش يجرى يخلى السجانة يمدوه ويضربه على 
رجليه بالكرياج أو الخرزانة لغاية مايغمى عليه . 

وأحياناً کان ينزل كل مساجين العنبر ويقعدهم على قرافيصهم 
أطول وقت ممكن واللى يخسع ورجليه ماتشيلهوش ويقع لازم ينضرب 
على ركبه بالشومة عشان تانى مرة تحرم ركبه ماتشيلهوش . 

وكانت أمجاده اللى هارش دماغنا بيها إنه قتل مجموعة من 


5١١ 


المسجونين السياسيين فى أوردى أبوزعبل وكان دايماً يذكر إسم واحد 
فى كل مرة ويقول عنه « الواد » اللى كان عامل لى زعيم مااستحملش 
غلوة فی ایدی  .‏ . ۰ 
الشخص دہ كان اسمه شهدى عطية الشافعی واللی عرفت بعد 
كده إنه كان مفتش أول اللغة الانجليزية بوزارة التربية والتعليم وإنه كان 
صديق شخصی للرئيس جمال عبد الناصر اللى کان موجود فى 
يوغسلافيا أثناء اغتيال صديقه على يد الرائد المعجبانى كابتن الكورة 
الهايف المريض . 


-۲۱۲- 


حگابة السفاح 

فى مصر مقرون بالاعجاب أكتر من أسماء أم کلثوم وعبد الناصر وتيتو 
ونهرى ونکروما وعبد الحليم حافظ .. ويلغ من تعاطف الناس معاه إنه بدا 
يتحول إلى بطل شعبى شبيه بأدهم الشرقاوى على عكس ماصورته 
الصحافة المصرية اللى كانت بتقدمه فى هذه الأثناء فى صورة بعبع 
مخيف متعطش للدم الانسانی .. أى دم ! 

عبد الناصر بجلالة قدره إتكلم عنه فى أحد خطاباته السياسية 
وحذر الناس من الافتتان بيه .. ویمکن ده هو اللى دقع أديب مسصر 
الاعظم نجیب محفوظ |نهیکتب عنه وا حدة من أهم وأجمل رواياته .. 
اللص والكلاب .. أنا شفت محمود أمين سليمان - وعشقته - وعرفت 
حكايته . 

قابلته الأول فى حبسخانة محكمة کآمدین . 

كانوا الأهالى بيجيبوا الأكل والسجاير من شباك الحبسخانة اللى 


كانت تحت مستوى الأرض . 


-۲۱۳- 


وكانت مرات يوسف جايبه لنا أكل وسجاير وواقفة ع الشباك 
مستنية دورها وكان فيه مسجون شاغل الشباك لمدة طويلة واحنا خايفين 
تيجى عربية الترحيلات وتاخدنا ع السجن قبل مانلحق ناخد الأكل . 

وضاعت توسلات يوسف فى صريخ المسجون اللى ع الشباك .. 
أنا سمعته بیقول : 

۳ .. أنا سايب لك مصارى تکفیکی لواتحكم علی 

ة .. حطى أبويا فی عنيكى یانوال . . ویاویاك لوفرطتى فی أبويا 

فھمانة يانوال ؟ . 

قررت مساعدة يوسف فاتجھت للشباك وزغدته فى ضهره فالتفت 
لى .. غريبة .. لقيته شكلى بالظبط وكأننا توأم .. حاجة واحدة اللى 
بتميزه عنى وحمة سودا جنب دقنه .. قلت له : 

- ياعم خلصنا بقى عايزين ناخد حاجتنا زيك . 

رد على بابتسامة ودودة : 

- ماتخافش يابلديا .. آنا اللی ح ایب حاجتك . 

لحت نوال اللى كان بيكلمها كانت زی البطة مليانة بصحة 
وقصيرة حبتين وجمالها متوسط ولونها بيميل للبياض . 

قال لها : 

۳ 


- معلش روحى انتى وتعاليلى هذا يكرة . 

وبعدين سالنی : 

- ناسك إسمهم إيه . 

قال یوسف : 

- قول فين یوسف عبد القادر ؟ 

زعق : ظ 

- فين جماعة يوسف عبد القادر ؟ 

ونزل من ع الشباك العالى برشاقة وشبك إديه وشال عليهم 


بطانية مفروشة فى الحبسخانة وقعدنا 1 


-؟١؟م-‎ 


قلت له : 

- ياريت . 

فوراً طلع من جيبه باکو الكبش « دخان فرط » ودفتر البفرة وحتة 
حشيش تیجی نص وقية ويدأ يلف بسرعة ومهاره ودخل على بأول 
سيجارة وقال لی : ۱ 

- دی نکح بیها .. إنت جای فى إيه ؟ 

قلت له : 


- أمال إنت جاى فى إيه . 


-_ #505 


قال لى : 
- ح احكى لك فى السجن لما آدوشك .. انت فی دور كام . 


قلت له : 
- فى دور أربعة أوضة تلاتة . 
قال لى : 


- لو عزت أى حاجة آنا قصادك فى أوضة ستاشر آربعة .. إنده 
قول يامحمود .. وفى العنبر عرفت حكايته من طقطق لسلامو علیکو . 

هو زی أى شاب ضاقت بيه سبل المعاش فى الصعيد .. ركب 
رجليه وعلى اسكندرية .. وفی اسکندرية اتعرف على معلم هجام علمه 
أصول الصنعة قبل مايسافر على بيروت اللى قعد فيها حوالى سبع 
سنين ورجع متها ب مجموعة مرت العامية اللبنانیة ومبلغ کبیر 
مكنه من إنه يشترى شقة فی اسكندرية ویتجوز نوال عبد العظيم وبعد 
مااستقر فى اسكندرية .. بدأ یمارس نشاطه على تقيل .. يعنى 
مايكسرش شقة ع الساجد .. يعنى #لى اه .. لازم يكون فيه 
اورک شاه .يوان :موعن .سال یم كا تن سرد ال 
ماخف حمله وی تمنه .. مجوهرات وفلوس وتجف ومن شهر عملياته 
سرقة بالطو المطربة أم كلثوم من عربيتها وهی بتغنى حفلتها الشهيرة 
فى مسرح حديقة الأزبكية .. الصحافة أيامها قدرت سعر البالطو 


-۲۷- 


المسروق ب تلاتين آلف جنيه ! 

وال مراته كان لها آخ .. يعنى حرامی نان .. خايب إسمه محمد 
عبد العظيم .. فشله دفعه أولاً لادمان القمارودا فى رأى محمود 
ماكانش مشكل لکن الشکل بالنسبة لمحمود بدأ يوم ماعرف إن محمد 
سیبه بيشتغل مرشد مع البوليس .. طار صوابه وهدد نوال بالطلاق 
إذا سمحت لأخوها بدخول البيت . 

- شیر ربنا كتير يانوال .. إبعتى لاخوکی اللی يكفيه وزيادة .. 
لكن دخوله البيت فيه خطر علينا ٠‏ فهمانة يانوال ؟ 

على الجانب الآخر كان جواز محمود من نوال عبد العظيم مصدر 
فخر لحمد عبد العظيم بين زملاؤه الهفافين وا لرشدین .. كل كام يوم 
يلم الصحبة ويدخل بيهم على نوال ياكلوا ويشربوا الشاى وياخدوا 
فلوس كمان فى غياب صاحب البيت . 

وكانت نوال كل ماتحاول تلفت نظر آخوها يهددها بالارشاد عن 

دای ويم من ذات الأيام رجع محمود البيت بدرى لقى محمد عبد 
العظيم ورفاقه قاعدين فى الصالون بيدختوا سجاير حشيش وبیلعبوا 
قمار وساحبين البشل على بعض .. دهاج محمود فى نوال ومحمد وطرد 
الضیوف الکرام شر طردة بعد مالزقهم علی قفاهم واحد واحد .۰ وود ع 


س۲۸ 


كل ضيف فيهم بشلوتين ع الياب . 
ضيوفك المرشدين .. وروح بلغ المعاون على محمود فى عدة قضايا .. 
وقوام قوام كان البوليس كابس شقة محمود ونوال وبالتحف الموجودة 
مابلغ مجموع القضايا بما فيها قضية بالطى أم كلثوم تلاتين قضية . 
قضايا تافهة جاب فيهم رجل محمد عبد العظيم .. وجابه معاه فى عنبر 
ب .. لکن المدهش ف الأمر إنه كان بيعامله كويس جداً وكان مش مخليه 
محتاج حاجة ومرة سألته : 
- إنت إزاى بتعامل المرشد ده كده .. مش هو اللى حبسك ؟ 
ضحك وقال لی : ۱ ۱ 
- انت عاشر واحد یسالنی السوال ده .. یااخواننا آنا مش 
جایبه السجن عقوية ولا انتقام .. آنا جايبه هنا عشان آحمی مراتی 


وییتی منه ! 
آفة السجون الحقيقية هی التخرین داخل الزنزانة لا مشى ولا 

شاویش الصالون علاوة على إنه كان بنزل جلسات نيابة بشكل شبه 
يومى لتسديد التلاتين قضية . 

وفجأة بدأت الشكوك تساوره من خلال تسويف المحامى وعدم 
حماسه لفكرة الافراج عنه وحضور الجلسات من الخارج ۱ 

دیوم بعد يوم اتحول الشك إلى يقين فی وجود علاقة بين نوال 
والاستاذ المحامى .. وقرر الانتقام . ۱ 

وذات ليلة سمعنا خبط ع الباب من أوضة ستاشر دور أربعة عنبر 


- یاافتدی یاغقر الليل .. واحد بلع بشلة . 
واتصل غفر الليل بالظابط التوبتشی بسرعة على غير العادة 
محمود على عنبر المستشفى والصبح رحلوه ع القصر العينى . 
ظ هو فى الحقيقة كان بالع ورقة مفضضة بتاعة علبة سجاير ودى 
بتظهر فى الأشعة وكأنها بشلة وبيسموها بالاصطلاح الطبى .. جسم 
غريب . 


ل ۲ لاد 


ملسلة الحوادث والمطاردة اللى ضخمتها الصحافة .. وكنا فى عنبر ب 
اكانوش بيقدروا يخفوا اعجابهم وتعاطفهم مع محمود فى غيبة 
سلاة العصر؟ 

قال لى : 

- انت ياواد بتهددتى .. أيوه كنت بادعى له وح افضل ادعی له 
. ماله محمود ؟ دا واد حنين وجدع .. وربنا بحق جاه النبى يخبيه من 
لاد الكلب الظلمة دول .. وينصره عليهم . 


قال لعبد الفقار : 
- يعني لو رينا نصر محمود عليهم .. الحرامية حیحکموا مصر 
اعم عبد الغفار ؟ 
ولأول مرة أشوف عبد الغفار بيضحك وهى بيقول : 
دسافم جاكبيتها نامان 


وليلة مامات محمود أمين سليمان برصاص البوليس بات السجن 


(¥ 


كله حزین .. مساجين وشاويشية وعساکر غفر الليل وغرفة عنبر ب فى 
الحزن والصمت والاحباط .. وصوت عم أحمد الشبراوى المجروح وهو 
بيغنى : 

من فوق شواشی الجبل 

اسسمع نسغم بالليل 

غساب القمر م السما 

بکیت نجسوم اللیل 

نزلت دموعهم مطر 

عالقل ون 

غوس اليل 

آه يانا يانا یاوعسدی 


* ٭ KX‏ بے 

على 


واحنا عيال .. أمى ماكانتش يتفوت مناسبة عامة رمضان 
والعيدين ونص شعبان وسبعة وعشرين رجب وعاشورا وشم النسيم .. 
إلخ. 

كانت تفضل تولول وتبكى ع الغايب الحاضر على أخويا البكرى 
وأول الفرحة اللى ضاع منها فى الغرية وطريق السفر . 

ودا كان بيشوقنى لمعرفة أكبر كمية من المعلومات عنه . 

- كان شكل مين یامه ؟ 

تقولى لى من بين دموعها : 

- ماكانش له شكل ولازى ياابنى .. كان زی القمر وکان شاطر 
ينبيه ولد ماجابتوش ولاده .. دی عين وصابته یاقلب آمه . ۱ 

وترقع إديها للسما وتقول : 

- وحياة حبيبك النبی تبل ریقی بشوفته قبل مااموت عطشانة . 

*# ہو XK‏ بع 

وذات ليلة من لیالی آرمیدان كان حسنی بشلة بیحکی لنا باسلوبه 

لجميل عن بعض مغامراته العجيبة فى عالم اللیل وجاب سيرة شخص 


_-۲۲۳- 


اسمه على عزت وسالته فوراً : 

- مين على عزت ياحسنى ؟ 

بص لی بدهشة وقال لی باستنکار : 

- فيه حد فيكى يامصلحة السنجون مايعرفش على عزت ؟ على 
عزث دا ملك الخزن وعمدة أى سجن يدخله .. دا عليه قلم ماینزلش 
الارض .. اللى يكتب فيه شكوى قول يارحمن يارحيم عليه .. وأى 
شاويش فيكى يا مصلحة السجون بيعمل له ألف حساب آناماخدتش ‏ 
واديت فى الكلام لکن ربك والحق الموضوع شغلنی فترة طويلة انتهت 

بموت الفتى حسنی وخلو مطرحه جنبى .. ودا كان فى مطالع الستينات 

مأت فى عمر الورد - أربعة وعشرين ربيع . 


زعا بات مط يذ يا 
- إسمع إسمك العيادة .. إسمع إسمك الجلسة .. إسمع اسمك 
الزيارة .. إلخ . 
- إسمع إسمك المكتبة على عزت .. إسمع إسمك الکتبه .. قين 
على عزت . 
قمت من على نمرتى منتور وحطيت ودنى على نضارة الباب 


-ع۲۲- 


سمعت نفس الندا .. حسيت بقلبى نزل فى رجليا .. سالت بصوت 
استنکار عالى : 

- هو على عزت هنا ؟ 

سمعت أكتر من إجابة كانت أوضحهم إجابة خليل الذئب : 

- ماهو جنبك فى أوضة اتنين . 

قلت له : 

- هو قضيته إيه یاذئب ؟ 

ضحك واوا 

- جايبينه م الجامع .. جاى فى ركعتين غلط . 

٭ ٭ا ٭ بيذ ين 

فى طرقة العنبر لقيتنى وجهاً لوجه مع الشخص اللى شاور لی 
عليه خليل الذئب .. عمرى ماقابلت شخص أنحف منى إلا هو .. جلد 
على عضم .. عنيه لونهم فروزى زی عنين أمى الخالق الناطق .. شوية 
الشعر اللى فاضلين فى دماغه صفر وناعمين مافيهمش شعرة بيضة .. 
وشه نفس اللون البمبی .. الشباب والصبا فى ملامحه بیحاریوا 
معركتهم الآخيرة ضد الشيخوخة اللی بدأت له گلی رقبته وقورته .. 
سألته : 

- إنت إسمك إيه بالكامل ؟ 

بدون تردد قال لی : 


مساو ٣‏ س 


- على محمد عزت نجم . 

قلت له وأنا شبه مذهول : 

- نت منين : 

قال لي : 00 

- من الشرقية . 

" مین فى الشرقیة ؟ 

”من العباسية . 

حسیت إن الأرض بتدور بي قبل ماأوجه له السؤال الاخیر : 
- أمك اسمها إيه ؟ 

بمنتهى البساطة وبدون تردد قال لى : 

- هانم . 

إرتميت فى حضنه .. | . احتضنی پشدة . ٭ حسیت فى حضنه 


بالأمان والدفا ٠‏ تذكرت حضن ابوپا علی الشمروخ .. انخرطت فى 
البکا أكتر .. قال لی : 


- إنت مین ؟ 
قلت له : 

- أنا أخوك . 

قال لى بفزع : 

- يانهار أسود .. أخويا مين ؟ 

قلت له : 

- أخوك فؤاد . 

قال لق : 

- أودا ؟ وإيه اللى جابك هنا ؟ 

ضحكت من بين دموعى وقلت له : 

- اللى جايك . 

وحكيت له الحكاية من طقطق لسلامو عليكو . 

خدنى ودخلنا أوضة اتنين .. لقيته فارش فى المراية .. يعنى بلغة 
السجن عمدة .. وقف على باب الأوضة ورفع إيدى زی حكم الملاكمة 
وقال : 

- أخويا أهه يامجرمين ياكفرة ياولاد الکلب . 

ضحكوا كلهم وقاموا سلموا على واحد واحد وقال عم أمين 
محسن حرامی البهايم: 

- سبحان الله .. الشكل صحيح مش واحد .. لكن الدم واحد . 

وضحك شرارة زميل على وقال له : 


موب 


0 رف ازای حكاية الدم ؟ إذا كان واحد فيهم عنده دم 
والتانی ماعندوش . 

وقال علی : 

- اوعوا تفکروا إن أخويا حرامی زیکو . 

وقال له شرارة : 

- آمال يعنى جاى سياحة ؟ 

ویمرور الزمن بدأت اکتشف فى على عشقه للمعرفة والقراية 
وكمان قریت له محاولة لكتابة المسرح .. كان كاتب نص عن صلاح الدين 
الأيوبى .. طبعاً أنا مااقدرش أقيمها فنياً . لکن كمية المعلومات اللى 
اوردھا فى النص تنم عن انسان واسع الاطلاع واللی آدهشنی أكتر 
موقفه الوطنى الواعى بالنسبة لقضية فلسطين وإيمانه العجيب بحتمية 
هزيمة المشروع الصهيونى . 

حكى لی بعض مغامراته فى عالم الجريمة .. حكاها بروح طفل 
شقى فرحان بكل اللى عمله باعتباره مجرد لعب پر . 

وأنا حكيت له عن الأسرة وانهيارها اللى بدأ بموت مديحة فى 
البلد بعد وابور الجاز مافرقع فيها . والأقاويل اللى انتشرت فى البلد 
عن سيب موتها وهل هو قضاء وقدر ولا انتحار ؟ وانفجر على بالبكا 
وقال : 


روہ 


- ياحبيبتى يا دح دح .. البنت عاشت مظلومة وماتت مظلومة . 

ومرة سالنی سؤال غريب : 

- لکن قول لی يا فؤاد .. أبويا مات راضى عنى .. ولا غضبان 
على ؟ 

قلت له : 

- أبوك مات على خوانة ۰ لحق مسكين يغضب ولا يرضى . 

فينك يامه تيجى تبلى ريقك قيل ماتموتى عطشانة ؟ .. أهه على 
یامه .. ياترى لو شفتيه فى المكان ده وفى الوضع ده .. حتفضلی بنفس 
اللهفة .. ونفس الحسرة ونفس الشاعر ؟ .. مااعرفش .. كل اللی آعرفه 
إنى بعدما شفت على حبیته آکتر ,من مجرد أخ ! 


٭ ‏ اج لا ٭ 


تلاتة کانوا متخزنین فى زنزانة صغيرة فى دور ۲ ممنوع حد 
یتصل بيهم وممنوع هما یتصلوا بحد وممنوع علیهم الجراید والورق 
والقلم وأی شئ له علاقة بخارج الزنزانة .. دی تعلیمات قائد العنبر 
الرائد يونس مرعی .. اللى بینفذها بصرامة الى - عبد الغفار 
الرهیب . 

آنا فى هذه الأثناء كانت رجلی اليمين مکسورة وفی الجبس نتيجة 
ارتطامها بجسم صلب اللی هو راس السجون إبراهيم الخضری واحنا 


-۲۲۹- 


بنلعب كورة فى الأوضة انتهزت فرصة يوم راحة عبد الغفار ونزلت لهم 
العصر بعد الادارة ماروحت ونزلت لهم .. سمعتهم وسمعونی وسألتهم 
وسالونی وعرفت إنهم شيوعيين مقبوض عليهم ضمن أعداد كبيرة 
. متواجدين فى معتقلات الواحات والفيوم وبنى سويف والقلعة وأبوزعبل 
علاوة على مجموعة فى عنبر ج فى أرميدان ومن خلال استمرار وتطور 
علاقتی بيهم عرفت منهم إن الشاويش عبد الغفار الرهيب متعاطف 
معاهم جدا ! 

التلاتة كانوا عبد الحكيم قاسم الروائى الموهوب صاحب رواية 
أيام الانسان السبعة وسامى خشبة الناقد الأديى المعروف وابن المرحوم 
درینی خشبة الناقد المسرحى الكبير وحسين شعلان الكاتب السياسى 
المعروف . 

حكى لی عبد الحكيم قاسم عن المشاكل اللى ترتبت على اعتقاله 
بالنسبة لاسرته خصوصاً وان أبوه كان شيخ مش .والحقيقة إن 
الطریقة اللى حكى لی بيها استفزتنی فسالته : 

- وانت إزاى تسيب لأهلك اللى ربوك وعلموك كل المشاكل دى ؟ 

ضحك وقال لی : 

- هو أنا اللی اعتقلت نفسی ؟ 

قلت لە : 


سی ہے 


٠‏ - قلبك مابياكلكش على أبوك وأمك وأختك ؟ 

قال لى : 
.. حتحل معاها مشكلة آبویا وأمى وأختى ! 

بعد كده كنت بازورهم كل يوم واسمع كلامهم ومناقشاتھم وأهم 
من كده كانوا بيسمعونى قصاید شاعرهم العظيم فؤاد حداد ولو إن 
الكم اللى كانوا حافظينه من شعاره کان قليل جداً إلا إنه دخل قلبى 
فاعتقدت إنى : أساهم فى نشر أشعار فؤاد حداد الممنوعة فاخدت 
مقاطع منها على قد مااسعفتنی الذاكرة وأضفتها لاشعاری .. ماکنتش 
أعرف إنى أنا شخصياً ح ابقى الشاعر الممنوع فى كل الأقطار 
رالازمان العربية وده كان اللقاء التانی بينى وبين الشيوعيين المصريين . 


بی و ok‏ بے با 


-۲۳۹- 


٭ ٭ ٭ یپ پپ 
فى السنة الأخيرة فى سجن آرمیدان اکتشف الشاعر أحمد فوّاد 
ومن حسن حظی أن يكون اللواء ء [براهیم عزت فى هذه الفترة هو 
مدير سجن أرميدان والرائد سمير قلادة هو المأمور ut‏ 
الى احتضنونی وشجعونى کنو بیعماوای نوات شعرية فى مسرے 
سجن وینشرولی شعری فى مجلة السجون اللی فزت بجايزتها فى 2 
مسابقة عيد الام بقصيدة بحر الحنان وكانت الجايزة جنيه . ٠‏ وحرضنی 
الراك سمير قلادة على دخول مسابقة * الكتاب الأول وجاب لی الورق على 
حسابه ونس لی القصاید على المكنة وبعتها بمعرفته إلى مجلس الفنوت 
ا _ صور من الحياة 
والسجن - - کتیته کدو : 
فنان وت تعطف ع الفنان 
ولك أيسسادى ومسائر 
ولك حكاية ف كل مكان 
ياصورة من عبد الناصر 
كانت نهأية فترة العقوبة .. تلات سنوات مجلم الشغل 


_-۲۳۲- 


والنفاذ - توافق يوم الجمعة ١‏ مایو سنة ۱۹٦۲‏ بتلات أرياع المدة 
لحسن سیری وسلوکی فى السچن ليلتها ماجليش نوم .. أخرج من 
السجن .. أروح فين ؟ .. وأعمل إيه ؟ .. آنا خلاص بقيت شرك .. 
وياريتنى أعرف أسرق وأرجع السجن تانى ياترى لى رحت لمحمد أخويا 
مراته حتفتح لی الباب ؟ .. وحتى لو فتحت حتقابلنی إزاى ؟ .. وحتى لو 
قابلتنى کویس - غايته ح اتغدی ويالسلامة .. آروح فين بعد كده ؟ .7 
دى كانت أطول ليلة فى حياتى . 

الساعة سبعة الصبح فوجئنا بالمفتاح فى باب العنبر وتصورنا 


- انتبااااااه « كبير قوى » . 

ويد كل مسجون يخبى الممنوعات اللى عنده ..وکانت المفاجأة 
الاکبر إن الفتاح بقى فى أوضتتا وبعدین . 

وقفنا بسرعة وإذ باللواء إبراهيم عزت نفسه ووراه الرائد سمير 
قلادة واتجهوا ناحيتى وقال لى اللواء إبراهيم عزت : 

- میروك:: 

قلت له : 


- الله يبارك فيك یافندم . 


-۲۳۳- 


قال لى : 


- إنت عرفت ؟ 
قلت له : 


- أيوه .. ماأنا إفراجى النهاردة . 

قال لى : 

- أنا ماباتكلمش عن الافراج .. إنت قريت الأهرام النهاردة . 

وقدم لى ملحق أهرام الجمعة ولقيته معلم على خبر فى الصفحة 
الأدبية : 

- قررت لجنة الشعر بمجلس الفنون نشر ديوان صدر من الحياة 
والسجن للشاعر أحمد فؤاد نجم .. بعد فوزه فى مسابقة مشروع 
الكتاب الأول . 

بعد كده أنا ماشفتش حاجة لکن سمعت صوت سمير قلادة بیقول 
لى : 

- إنت دلوقتى حطيت رجلك على بر الأمان . 

تب ٭ ٭ م ب٭ 

يوم مااستلمت عشر نسخ من دیوانی الأول - صدر من الحياة 

والسجن - طلعت من مجلس الفنون زی الجنون .. ركبت التروللی باص 


قعدت جنب واحد أفندى لسه فاكر شكله .. فصرى مصری مصری .. 

قدمت له نسخة وقلت له : 
- ده ديوانى الأول .. شوف . 


الراجل طلع ظريف .. ممكن أشترى منه نسخة . 


قلت له : 
- النسخة دی هدية منى .. ممكن تقبلها ؟ 
قال لى : 


- يسعدنى إنى أكون أول قارئ ليك وتأكد إنى ح افضل أدور 
على اسمك وكل ماتصدر كتاب جديد ح احتفل معاك بيه . 

ونزلت م التروللی باص وكان أول انسان أفكر فيه هو عفاف بنت 
خالى حسين .. ليه بقى ؟ 

أثناء ماكنت زايد عن الحاجة فى السكة الحديد فى الزقازيق .. 
سكنت مع عبد العزيز أخويا فى شارع صبور اللی فيه بيت خالى 
حسين وعمتى عيشه وكان طبيعى يحصل التزاور اللى من خلاله شفت 
عفاف الجميلة واتشعلقت بيها بناء على وعد خالی حسين يوم ماودانى 
المدرسة - الملجأ - وبعد سنتين حب ملهلب اتجوزت مصطفى ابن عمى 
الموظف بمصلحة السياحة - ماكانتش بقت وزارة . 


سم ۲۳- 


وطلعونی مكتبة فقدمت له تانى نسخة من ديوان - صدر من الحياة ' 
والسجن .. طبعاً أناماكنتش قاصد مصطفی .. إصحى للموضوع .. 
آنا راسم السيناريى فى دماغى مايخرش اليه . 

حياخد مصطفی الديوان ويروح بيه ع البيت ويرميه على أول 
کرسی أو ترابيزة تقابله .. عفاف حتشوف الديوان وتقرا الاسم . 
حتساهى جوزها وتسحب الديوان ترميه فى أوضة النوم وتطلع تحضر 
الغدا لمصطفى يقول لها : 

- مش ح تاكلى معايا یاحبیبتی : 

تقول له : 

- لا آنا ح ادخل آنام .. تعبانة شوية . 

وتدخل تنام وتققل عليها باب الأوضة من جوه وتاخد الديوان فى 
حضنها .. وتبكى - بكاء صامت - وتبوس اسم الؤلف - فيتلوث من 
الروچ فتغسله بدموعها وبعد ماتقرا الديوان أريع مرات تجيب ورقة 
فاضية وتكتب إلى - أ ..ف .. ن .. اللى هى الحروف الأولى من اسمی 
. آنا اللى استاهل كل اللى جرالی .. الغالی بعته رخيص ولاأحسيوش 
غالى .. فقدتك ياحبيبى بسطحيتى وغبائى .. إلى اللقاء ياشاعرى 
الجمیل .. إلى اللقاء فى جنة الخلد .. وبعد كده يكسروا عليها باب أوضة 
النوم يلاقوها قاطعة شريانها ومبتسمة وهى ميتة .. والورقة والكتاب 


وی کے 


الدكتورة سهير القلماوى هى اللى كتبت لى مقدمة الديوان وإنها عايزة 
تشوفنى .. طبعاً ماكانتش تعرف إنى فی عنبر ب بسجن أرميدان .. 
خدت عنوانها من المجلس ورحت لها البيت فاستقبلتنى بترحاب وشرحت 
لها الموقف فكتبت لى جواب للأستاذ يوسف السباعى - سكرتير عام 

دخلت مگب یچ مكتب یوسف السباعی فى مجلس الفنون 
للبيه مدير المكتب وانسحبت بهدوء وأنا مفهوش وفاتح بقى وعمال أعطس 
فى كل اللى يقابلنى . واعتذر ! 

أنا لغاية دلوقتى مش فاكر إزاى قدرت أخرج من المجلس وأوصل 

وفى الاذاعة وعلى مكتب الاذاعى اللامع طاهر أبوزيد تركت 
كراسة فيها أشعار وورقة فيها إسمى وموضوعى وروحت . 

مافيش يومين عديت على مجلس الفنون ففوجئت بالبيه مدير 
للجرى .. مش يمكن وأناخارج مذهول المرة اللى فاتت عملت مصيبة ؟ 
وإذا بالبيه ياخدنى بالحضن وهو بيقول : 


-۲۳۷- 


- أهلاً .. آهلا بالشاعر العظيم .. اتفضل سيادتك . 
وقعدنى على كرسى جلد من اللى بيلف وسالنی : 
- قهوة سعادتك إيه ؟ 
قلت له بمنتهى الالاطة : 
-سادة . 
قال لی : 7 
- كل العباقرة بيشربوها سادة . 
وبعد ماطلب لی السادة قال لی بعتاب رقيق : 
- طب ياأستاذنا العزیز مش اللى يجيب ورقة ليوسف بيه يستنى 
النتيجة؟ ۱ 
قلت له يتأقف : 
- هف .. مشاغل ياعزيزى . 
۳ ۱ 
- ربنا یکون فى العون .. حنقرا حاجه جديدة إن شاء الله . 
قلت له : 
ربنا يسهل . 


نفد 


وبالليل قابلت يوسف السباعى فى نادى القصة بشارع القصر 
العينى ويعد محاضرة منه عن إن الخير لازم ينتصر فى النهاية وإن 
الجريمة لاتفيد وأن لاتیلسوا من رحمة الله وإن المجتمع ممكن یصفح عن 
أبنائه المخطئين سالنی : 

- إنت مؤهلاتك إيه ؟ 

حاولت أضرب فى العالى فمفتكرتش غير بكالورويس طب أو 
هندسة .. لكن لقيتها حتبقى واسعة فقلت له : 

- توجیهیه . 

قال لى : 

- طيب أنا ح اعينك فى منظمة التضامن بمرتب شهرى إتناشر 
جنيه .. ودول یجیبوا العيش الحاف .. وانت بقی بشطارتك تجييب 
اَی 

يومين کدہ ورحت الاذاعة ففوجئت بالأستاذ طاهر أبوزيد بيكرر 
معايا نقس اللى عمله البيه مدير المكتب : 

- ازاى ياراجل ماتستناش لما أرجع من التسجيل ؟ عموماً نا 
آسف لأنى ماكنتش فى شرف استقبالك . 

ولقيتنى باقول بدون أى داعى : 

- أى .. ياعزيزى طاهر .. أرجوك ماتحرجنیش . 


-۲۳۹- 


الراجل سهم شوية کده وبعدین قال لی : ۱ 

< إن شاء الله موعدنا يوم الخمیس الساعة اتنین فى مسرح 
الهوسابیر عشان أسجل معاك حلقة من برنامج جرب حظك . 

وفى الموعد الضروب رحت لقیت قاعة مسرح الهوسابیر مكتفلة 
بالجمهور اللی فوجی بأن فارس الحلقة مواطن ضايع ولسه خارج 
بشوكة من سجن آرمیدان ومسك المذيع الناجح التمرس على النجاح 
ا میکروفون وقال : 

- أحمد فؤاد نجم .. تذكروا هذا الاسم جيداً .. هذا الاسم 
سیلمع ويحلق فى سماء الشعر عن قريب .. وصاحب هذا الاسم دفعته 
الظروف إلى طريق الجريمة ثم إلى غیاهب السجن وكان المفروض انه 
يتحول إلى خارج على القانون ومعادى للمجتمع لكن الشاعر جواه 
انتصر على الجريمة وقسوة الظروف قترجم ألمه ومحنته إلى قصائد 
عذية تق بالحزن والأمل فى نفس الوقت .. وفوجئت بالتصفيق الحاد 
ينفجر فى كل أرجاء القاعة .. والحقيقة أن الأستاذ طاهر أبوزید 
استطاع بذكائه إنه ياهب أكف الجمهور بالتصفيق الحاد ا متواصل على 
مدى ساعة ونص مدة التسجيل اللى قدم من خلاله عرض مسرحى شيق 
سجله لیذاع ضمن حلقات برنامجه الاذاعى الناچح - جرب حظك - 
وفى نهاية العرض قال طاهر أيوزيد : 

- ياوزارة الثقافة .. هذه موهبة حقیقیة مدفونة فى التراب فاما 


f~ 


(+ 


أن تحظى بالرعاية التى تستحقها وإما أن نتحول إلى طاقة شر وسلاح 
هدام ضد المجتمع . 00 
KK‏ تن ا نط نيا 

بعد مانفتحت كل الأيواب فى وشى وأصبحت موظف فى هيئة 
دولية وشاعر اذاعى ودا الأهم - اتجھت بكل ثقة إلى مصلحة السياحة 
عشان أضرب ضربتی واستقبلنی مصطفى ابن عمى بكرمه الغریزی 

وطلب لی القهوة .. فضْظكٌ افتش بعینی عن الديوان مالقيتلوش أى أثر 

وفى الوقت نفسه ماسمعتش منه أى خبر عن انتحار أى شخص أو 
سؤال أى انسان عن شخصتی الضعيف .. قلت : 

وفوجئت بيه بيقول للساعى : 

- اطلع ياعم عبيد شوف سعد الموجى فوق . 

وبعدين قال لى : 

- فيه جدع مجنون زيك عندنا وقرأ الكتاب بتاعك وعجبه وقلب 
دماغی وعايز يشوفك ضرورى . 

وقبل مااستوعب فرصة الحصول على القارئ رقم اتذين .. دخل 
سعد الوجی شاب مصرى ال ملامح والروح .. حيانى وسلم على بحرارة ‏ 
وقال لى : 


£ 


- أنا سعيد جداً برؤياك .. سعيد مرتين .. مرة لأنى باقابل شاعر 

أصيل ومرة تانية لأنى اتاکدت إن بيرم التونسى ما ماتش . 
X%‏ اہ سو ہو 5 

نور ملأ نفسى بالأمان والفرح والحب وادانى احساس بالثقة فى 
نفس وفى العالم وخضر قلبى اللى كان قرب ينشف ويموت .. هو دا كان 
إحساسى بسعد الموجى بدون زيادة ولا نقصان . 

ويعد جلسة ممتعة فى مكتبه قال لى : 

- فيه عندنا راجل فنان أنا رأيى إنه فنان أصيل لكن الناس 
كلهم بیقولوا عليه دقة قديمة وزمانه ولى وأنا بصراحة عايزك تسمعه 
وتقول لی رأيك فيه عشان تنورنی وتحسم لى السالة دی . 

على فكرة .. التواضع الأصيل فى سعد الوجی المثقف المصرى 
الرائع ممكن يخدع بعض الناس ویتهیالهم إنه واحد من اتنين .. يا إما 
جاهل يا إما بيدعى التواضع ودا والعياذ بالله أسوأ أنواع الغرور .. 
لکن الحقيقة غير كده خالص . 

سعد الموجى أولاً ينحدر من سلسال طاهر .. أبوه الشيخ عبد 
السلام الموجى - إمام جامع الفکھانی ومعلم الفقراء فى حوش قدم 
. وموئلهم وبيته هو التكية المفتوحة لكل من هب ودب يلاقى فيها الاکل 
والمشرب والمأوى وحسن الضيافة .. ورغم قيد الوظيفة كان له موقف 


۷ 6 ۲ات 


سیاسی مشرف ضد الانجلیز والقصر وحكومات الأقليات وكان مرشح 
الوفد بیعتمد بشكل أساسى على تأييد الشيخ عبد السلام الموجى لان .. 
ہر لاشتمان الريسى لوعسولة للبترلاق اما اجن سك الوج فهو 
العالم العلامة الشيخ سعيد الموجى أحد علماء الأزهر الشريف المشار 
إليهم بالبنان ويكفيه شرف وفخر إنه احتضن شاعر الثورة العرابية 
ومنشدها أوختظيبها العظيم عبد الله النديم أثناء فترة هريه فى ميت 
الغرقا مسقط راه ئلةالوجى من هنا خرج سعد الموجى وانطلق فى 
الدراسة حتى حصل على ليسانس اداب قسم انجليزى من جامعة 
القاهرة وحصل على منحة دراسية فی آیرلندا وعاد منها مدیراً لادارة 
المطبوعات بوزارة الس بح ی۸ا عن قراءات سعد الموجى الخاصة 
فحدث ولاحرج ايتداءاً من طبقات الشعرانى ومروراً بالحلاج ومحيي 
الدین ابن عربی والنفرى فى التصوف إلى آخر نظریات بريخت وبيتر 
بروك فى المسرح وآدم سميث وكارل ماركس فی الاقتصاد إلى جانب 
حفظه للقرآن الكريم وديوان الشعر العربى ابتداء من امرؤ القيس 
راکھا م مود درويش .. الخ . 

القصد واعدنی سعد الموجى على اللقاء فى قهوة البرلمان فى 
ميدان العتبة الساعة تمانية مساء الجمعة لننطلق منه إلى حوش قدم 
مقابلة الفنان المذكور والحقيقة أنا مش فاهم لغاية دلوقتى أنا ليه رحت 
فى ميعادى .. دى مش عوايدى النصيب بقى . 


که 


وصلنا حوش آدم زی الناس مابينطقوها .. كان المغرب على وشك 
وعاملة جو من السحر وفى البيت رقم ٢‏ عطفة حوش قدم طلعنا الدور 
التانى لقينا أنفسنا فى أوضة قاعد فيها شخص مهيب قدامه طرابيزة 
عليها خواتم وأساور وحلقان وهو ماسك ماسورة فى بقه وبینفخ فيها 

تطلع نار يلحم بيها الدهب والفضة .. ورمی سعد الموجى التحية بادبه 

العهود فرد الراجل عليه بالاطة فاحترمته وقدمهولى سعد الموجى قال : + 

- الأسطى محمد على الشهير بمحمد الصايغ . 

قلت له : 

- آهلاً وسهلاً تشرفنا ۰ 

ماردش على فاحترمگ تر | 
الوجی : 

- امال مولانا فين . 

ماردش .. لکن قام بص من الشباك ونده : 

هام ی 


E4 


وسمعنا خبط ع الباب وقام المحترم يفتح ودخل الشيخ إمام 
والنوم لسه على وشه ولابس فانلة مقرحة ولباس بشباك من ورا ودخل 


- آنا نازل یاإمام .. عايز حاجة م الارزخانة ؟ 


قلت له : 

- مذین؟ 

قال لى : 

-م الأرزخانة . 
قلت له : 


- إلهى لاتوصل هناك ولاترجم هنا تانی ياابن الكلب ياجزمة 
قديمة بقى حابس دمى وملبش جتتى م الصيح وجاى دلوقتی تقولى 
الأرزخانة . 

وانۂ نفجر سعد امو جى بالضحك وض حك المهيب وسمعنا ضحك 
اشد امام م الحمام ۱ 


اد با KNK‏ لا 


سموغ ۲- 


بادب شديد إنه إذا تكرم يسمعنا حاجة .. وطبعاً أنا كنت اديت الشیخ 
إمام إيحاء بإنى من شعراء الإذاعة . 

وكان العود فى نفس الأوضة اللى احنا فيها جابه محمد وناوله 
للشيخ إمام بعد مانزل من عليه كمية تراب تؤكد انه لم يستعمل من سنين 
واللى أكد ده أكتر إن الشيخ إمام قعد يروزن الأوتار أكتر من ساعة 
ونص وبعدین سالنی : 

- إستاذنا يحب يسمع إيه . 

قلت له : 

- ياريت تسمعنا حاجة لسيد درويش أو زكريا أحمد . 

وصرخ الشيخ إمام بفرح : 

- یاحبیبی .. طب تعالى جنبی هنا بقى . 

رحت جنبه هنا بقى وخد عندك تقاسيم على العود أكدت لى إنه 
أستاذ متمكن بينه وبين العود علاقة عشق متبادل ويدأت أقول آه والله 
وأعد .. واتسعت ابتسامة سعد الموجى نورت المكان وتحول وجه الشيخ 
إلى وجه طفل جميل فرحان نسانى إنه كفيف ويعد ماأشبعنا نغم على 
العود بدأ يغنى .. إمتى الهوى ييجى سوى أغنية أم كلثوم الشهيرة 
وأناكنت باقوم بدور الكورس ودى مفاجأة سارة للشيخ إمام ويمكن دا 
اللى خلاه آبد ع وطار فى السما .. تلاتين سنة مروا على الليلة دی لکن 


کے 


الهوى غنی آه ياسلام زاد وجدى آه .. وياللى تشکی م الهوى هون عليك 
وفضل زى العصفور يتنقل يرشاقة من غصن لغصن ومن جنينة لبستان 
وأنا مسحور وغايب تماماً عن الوجود المحسوس لغاية مابدأ يغنى تحفة 
سيد درويش الجميلة آنا هويته وانتهيت .. كنت فعلاً هويته وانتهيت 
وبدون مقدمات سالت محمد على بعد مانزل سعد الموجى : 

- هو آنا ممكن أبات هنا ؟ 

قال لى ؟ 

- بات ياخويا هو أنا ح اشيلك على دماغى .. بس حتنام فين ؟ 


قلت له : 

- ح انام ع الشوال ده . 

ضحك وقال لى : 

- انت ياابنى مش بتقول إنك شاعر فی الاذاعة . 

قلت له : 

- أنا قتيل هنا وعشان ماترغيش كتير ده مفتاح بيتى اللى فى 
بولاق الدكرور أهه . 


ورحت مطوح المفتاح م الشباك قال لى : 
- الله يخرب بيتك .. وحاجتك اللى فى المطرح هناك ؟ 


-۷- 


قلت له : 

یاخدوھا سداد حق . 

قال لی : 

حالس تريس زا ارس نا ٔ۰ 

الليلة دى أنا مش فاكر تاريخها كل اللى فاكره إنها كانت ليلة 
صيفية من سنة 1417 وكانت ليلة ولا كل الليالى .. ليلة ماتنحسبش م « 
العمر رغم إنها كانت آهم وأخطر ليالى العمر على الأقل بالنسبة لى . 
وبالنسبة للشیخ إمام وبالنسبة للمارشال المتعجرف الأليط الأسطى محمد 
الصايغ الشهير بمحمد على . 


تم الجزء "5 0 لقا جومی 
أحمد کواد نحم 
القاهرة .. 
صباح الاثنين ۱/۲١‏ / ۱۹۹۳ 


ہر ۲- 


آجرا عشرون قصيدة 
ارا ابیت وضو عة 


فى الزمالك من سنین وف حمى النیل القديم 
قصر من عصر اليمين ملك واحده من الحريم 
صيتها اکتر م الدان يسمعوه ا مسلمين 
والتتر والتركمان والهنود وا منبوذين 

ست فاقت ع الرجال فى القام والاحترام 
صيت وشهره وتل مال یعنی فى غاية التمام 
قصره يعنى هى كلمة ليها كلمة فى الحكومة 
بس ربك لجل حكمه حرمها م الأمومة 
والأمومة طبع ثابت جوه حوا من زمان 

تعمل إيه الست جابت فوكس رومى وله ودان 
فوكس دا عقبال أملتك عنده دسته خدامين 
یعنی مش موجود فى عيلتك شخص زيه يااسماعين 
واسماعين دا يبقى واحد م الجماعة التعبانين 
اللى داخو تی العاهد والدارس من سنین 


۵. 


حب يعمل واد فكاكه 
ويمش حبه فى الزمالك 
والقيامة والفتاكة يرموا طبعا ع ا مهالك 
بعد ما آلوظ بیچامته اشترى حتة محلة 

قول مشى بيقرا فى حكاية من حكايات الغرام 
٠‏ واندماجه فى القرایة خلا مشيه مش تمام 
ع اليمين يحدف بعيد خطوتين ويروح شمال 
لحه فوكس من الحديد قال دا صيد سهل وحلال 
هب نط فى كرشه دوغری جاب بيجامته لحد ديلها 
اسماعین بدال مايجرى قال يارجلى رجلی مالها 
حبه واتلموا الظنايا اللى هما البوابين 
والحاكية والرواية قال لهم دا كلب مين 
كلب مين ماكلب مينشي سمعه لبخ حبتين 
قال له واحد منهم امشی الى جابك عنده مين 
كلمة من دا وكلمة من دا ظاطوا واترسمت فضيحة 
قول نهايته والقصد من دا اسماعين أكل الطريحة 
راحو قسم الشرطة والنيابة كفيلة بينهم 
واترموا فى الحجز جمعا ما بیجی الدور عليهم 


5م55 


حبه والشاويش أمين قال سعيد النقشبندي 

قام غريم عم اسماعين قال له محسوبك يافندي 
قام س سمغه يروح معاه الشاويش قال غور بدمك 
راح تعوصنی وفوق قفاه كف طرقع داهيه ف امك 
تفتكر يفضل سی سمعه قد إيه فی القسم نایم 
استضافه الحجز جمعه يابلاش ادى العزايم 
شاف بلاوى ماتتحكيش م الديابة المسجونين 

قال ياعالم ياشاويش يانيابة پامسخولین 

خلصوه بعد ا مناهده جثه من جحر الديابة 

هی يمكن ساعة واحدة کان فى مكتب النيابة 

انت فان والکلب فب نلنت‌ظد و یا استماغين 

طب دا کلب الست یابنی وانت تطلع ابن مین 
بشری لصحاب الدیول واللى له آربع رجول 

بشری لسیادنا البهایم من جمایس أو عجول 
هیص یاکلب الست هيص لك مقامك فی البولیس 
بکره تتولف وزارة للکلاب ياخدوك رئيس 


۱۹٦۳ : القاهرة‎ 


ماس 


شيلنى وأشيلك دانا برضه فرحت لك 

۰ وأنا بتاعك يابيه واعرف مااعرفش ليه 
وكام عبد ا معين لابد فى الستولین 

وأنا بتاع كل حاجة ودراعك اليمين 
وھتیف الوزير وسواق ال مدير 

ومهماز ا مدام ونبوت الغفیر 

وفراش العيادة وخدام السيادة 

واللی من غير سناده يتعكز ع السرير 
وناس بدم ساقع واقفین ورا البراقع 
فوصت 

وناس من خلف شيش خايفين من الشاويش 
سلبيه ا ميه ميه تعالی لا مااجیش 

أصل احنا شعب طيب والطيبة فينا بلوى 
تاخدنا من قريب وتجينا كلمة حلوة 


-۲ ۵۲ 


مشوارنا مش هوين وماهواش بالقليل 
مهما الخيال يزين لسه الطريق طويل 

وع الطريق شكوك وجبال حسك وشوك 
صحصح ياعين أبوك وامسك فی إيد أخوك 
عايزين همه رجال أبعد من ا محال 

واسرع من الامل تزلزل الجبال 

وأقعد ويا الصحابة ونقول على الربابة 
ياجيل الانجازات ياجيل ا محظوظين 

أبوك السقا مات من شرب اليه الطبن 


۱۹٦٦ : القاهرة‎ 


o 


شعبان البقال عقبال الانجال 

. اتوظف واتنظف واتعدل له الحال 
من بعد الجلابية والفوطة الدبلان 
فى رقبته الهرية من هبش الأكلان 
والدوخة الأزلية والنوم فی الدکان 
بقى صاحب عربية وعمارة وسكان 
تلقاه للصبحية سهران ع الكونكان 
وينام للحصرية كبقيت الأعيان 
وسالت الخضرية ويتوع الدخان 

ع الحكمة الإلهية فى نظافة شعبان 
وعرفت ان أخانا شعبان بن بهانة 
اتجوز فنانة واتعين فنان 


۱۹٦٦ : القاهرة‎ 


سوم 


ع ا محطة ع ا محطة واللى شفته ع ا محطة 

طلعت الخفة أم شنطة سلم الأتوبيس بنطة 

حته ملعب والأكادة فى القوام والحسن بطه 

هى خشت درجة أولى والكراسى بقت منطة 

سابو تانية وغلب تانية والقطيع على أولى خطي 
اللى يهبش فی الجونلة واللى يعلى واللى يوطي 

بص واحد م اللى هما دمهم فلفل وشطه 

شاف صنایعی فى البريمو قال له خش هناك یاسطي 
تانية انسب للى زيك دی الحقيقة بلاش مغالطة 
الاسطی قال له ياعم روق دي الحياة تحب ا مباسطة 
وانت شايف مش مغمض حاجة ملين حاجة قشطة 
ولا يعنى الكون ح يخرب لوفقير يلهط له لهطه 


١9511 : القاهرة‎ 


اھ لاس 


الحمد لله خبطنا تحت بطاطنا 

۰ يامحلا رجعة ظباطنا من خط النار 
يا أهل مصر ا محمية بالحرامية 
الفول كتير والطعمية والبر عمار 
والعيشة معدن وأهى ماشيه آخر أشيا 


مادام جنابه والحاشية بكروش وكتار 

ح تقول لى سينا وماسيناش ماندوشناشي 
ماستميت أوتوبيس ماشی ثہاحنین أنفار 
إيه يعنى لما يموت مليون أو كل الكون 
العمر أصلا مش مضمون والناس أعمار 
یه يعنى فى العقبة جرينا ولا فى سینا 

ھی الهزيمة تنسینا إننا أحرار 

إيه يعنى شعب فى ليل ذله ضايع كله 

دا كفاية بس أما تقول له احنا الثوار 


-۷؟- 


الحمد لله ولا حولا مصر الدولة 
غرقانة فى الكدب علاوله والشعب احتار 
وكفاية أسيادنا البعدا عایشن سعدا 
بفضل ناس تملا ا معده وتقول أشعار 
أشعار تمجد وتماين حتى الخاين 

وان شاء الله يخربها مداين عبد الجبار 


القاهرة : يونيى ۱۹٦۷‏ 


-مه؟- 


الحكاية والرواية والقضية والجناية 

٠‏ والفائلة فى الجونلة وا مخدة فى ا ملاية 
والادارة بالشطارة والخسارة ع التكايا 
والأمين مهلباتى والامانة مهلباية 

والصحافة مهلبية والاذاعة یاضنایا 

ألف ليلة وليلة تندب ع الهوا وتقول هوايا 

وا مشايخ كل شایخ فى الفساد يهدى الهداية 
والقناعة للجواعى والبضاعة للهبايا 

والبوليس فى اليغمه طایح بالطبنجة والعصایا 
ديب غريب من غير كمامه يهبش التوب والعباية 
والحكاية والرواية والقضية والجناية 

الحكاية عايزه قعده والكلام مالوش نهاية 
الحكاية إن البلد مش ملك ناسها 

والخلايق فى البلد مش مالكة راسها 


-۲۵٩- 


والبلد یاولاد بلدنا مش عليلة 

البلد علتها جاية من خرسها 

الحقيقة بنت كلمة والكلام لازم يدور 
سندباد مواله عالی فى ا مداين والكفور 
والجنايه ان البلد من السكات 

بعضها راح لليهود والبعض مات 

واللى جابوا النكسة لسه ع الكراسي 
والكراسى فوق ضهور ا مخلوقات 
والقضية فى النهاية خدها منى ف كلمتين 
البلد مش عايزه قعده وكل منهو بفتوتين 
البلد عايزه ا مجاهد باللسان وبالادين 
كلنا ومن غير معاهدة للبلد علينا دين 
يكبسونا يحبسونا يضربونا كرباجين 
البلد سماعه وشاهده وکل خرم قصاده عبن 


۱۹٦۹ : القاهرة‎ 


بر کل 


فى ا معتقل ياسلام سلم موت واتالم 

٠‏ لکن لین راح تتظلم والكل كلاب 
كلاب حراسة وكلاب صيد واقفين بالقيد 
یکتفوا عنتر وأبوزيد وبھینوا دياب 
الكلب فيهم لا يمبز ولا يتميز 
عن الغوريلا ومجهز ويضفر وناب 
ومدربينه يدق الكعب فوق راس الشعب 
يزرع فى قلبه الخوف والرعب من غير أسباب 
غير ان شلة حراميه وشمحطيه 
عايشين فی مصر عواطلية وبياكلوا کباب 
عايزين یعیشوا عرض وطول على كده على طول 
وان حد بلضم سيدنا یقول جريه باکلاب 
ع ا معتقل يرموه فى الضيق مايلاقى صديق 
وادارة شغلتها التلفيق تكتب له جواب 


-۲٩۱- 


غير الصحافة ماتهول بقى وتأول 
وبعد ما الكدب يطول تطلع فی كتاب 
لكن يامصر حييجى اليوم ويطير النوم 
وکل لم او مطلوم حیکون له الحساب 


معتقل القلعة : ۱۹٦۹‏ 


و 


-۲۲- 


انا الادیب ولا تعرفنیش 
تقرا لی لکن ماتشوفنیش 
کلامی لا هو مدهون ورنيش 
ولا ا معانى عليها غبار 
شقع بقع ياديل الفار 
یاشعب مصر ياخم اللنوم 
ماتفوق بقى وتشوفلك يوم 
والثورة قامت فى الخرطوم 
وانت اللى نایم بالأسرار 
شقع بقع ياديل الفار 
ياشعب ثور داهيه تسمك 
وشيل أصول أسباب همك 
عجار تشخ ف ردنك 
والاسم قال ضباط أحرار 


و 


شقع بقع ياديل الفار 
خدوا اليهود غزه وسینا 
وبكرة بیقوا وسطینا 
والراديوهات بتغدينا 
خطب ونتعشی أشعار 
شقع بقع یادیل الفار 
الشیخ امام قال كلمة حق 
الست ثومة قالت لك لا 
وأبو النجوم على ودنه انزق 
فى ا معتقل والدنیا نھار 
شقع بقع یادیل الفار 


معتقل القلعة : ۱۹٦۹‏ 


E 


حلا یاویللا ياحلا ویللا 

" ياخسارة ياحول اللا 
الثورى النورى الكلمنجى 
هلاب الدين الشفطنجي 
قاعد فى الصف الاكلنجى 
شکالاطه وکرامیلا 


ياحلولو لو شفته زمان 
مهموم بقضایا الانسان 
بيتكتك لاتقول بركان 
ولا بوتجاز ولاحله 


-16؟- 


ايش هالك ياجريبى الیرم 
وايش جاب التفاح للدوم 
وايش جاب الأوضة ف بدروم 
العربية وفيلا 

جرانين ومسارح وادارة 
ومقلق طبلة وزمارة 

يسلك اھو بيزمر یعطل 
يجيبوا له النافیلا 
وترستق هلاب آلدین 

بقی عاقل جدا ورزین 
وباعینی علینا یامجانین 
ع و مل 


معتقل القناطر : ۱۹۷۰ 


743 


النقطة علشان لاحباب وصاحبها واحد نصاب 
" دا معلم أبداً كداب وبیکسب من غير أسباب 
والصحبة خنازير وكلاب وأنا وانت نطلع م الياب 
لا صوت يعلو فوق صوت ا معركة 

كل الجهود كل الزنود للمعركة 

الحان جنان تعزف نشيد ا معركة 

وكمان لجان عشان عيون ا معركة 

سلام یاواد للست مع مع معركة 

وکمان سلام لاهل بيت ا معركة 

سندات جهاد جداد عشان ال معركة 

لازمن جميع الناس يساعدوا ا معركة 

مخلوق مفيش ان لم يعيش للمعركة 

وتموت قتيل ولامفيش بديل للمعركة 

خطاب خطير يشرح مصير ا معركة 


-۲۹۷- 


عشرين خطاب كمان عشان ا معركة 
وخبزنا عیش اسود عشان ا معركة 

واکلنا عيش اسود بلون ا معركة 

الشعب جاع الشعب صاع دى معركة 
نجوع نصوع راضين عشان ا معركة 
لاصوت يعلو فوق صوت ا معركة 

ياهمبكا فى البمبكا على بمبكا فى الهبمكة 


القاهرة : ۱۹۷۱ 


A 


0 أنت شيوعى 

- انا مصراوى 

"8 انتو مصايب انتو بلاوی 

- ممکن آعرف مين الأول بیکلمنی ۲ 
* احنا مباحث امرھالاونقے 


- دولة مسن ؟ 

دولة مصر . 

- مصر العشة ولا القصر ؟ 
* أيوه جنبدى ندور ولف حاجة تنرفز خالص اف . 
- مالك .. شايل طاجن خالك . 

٭ لم لسانك ماتخرفش . 

- أنا مااقصدش اهانتك طبعا . 

۱ EE 


- لا ماعرفش . 


-۲۹۹- 


٭ّ إيه رأيك فی سفارة كوريا ؟ 
- إيه رأيك فى قضية مصر ؟ 
1 مصرف وحده هى سوريا وليبيا ولازم ييجى النصر . 
- ييجى منين وازای و مين ؟ ۱ 
اچ کلام الشيوعيين . 
- أنا من حقى . 
* حل نک . 
- أنا باتكلم بينى وبينك . 
7 يعنى کلام بره التحقیق ؟ 
- [ذا کانش يسبب لك ضیق . 
* طيب قول . 
- مین مسئول ؟ 
" مین مسئول عن إيه يا أخينا ؟ 
- ع اللی جری لنا ف غزة وسینا . 
, انت شیوعی أكيد وطاوعنی فضي دماغك من دی قضية 
- طب مانحارب لجل عيالنا . 
ا " انت الظاهر مخك فاضى وحتتعبنی معاك ع الفاضى 
ابق اتفلسف عند القاضى. 
- هى قضية ؟ 


¥. 


* امال فاهم إيه امال هی الدولة دى لعب عيال . 
- ممكن أعرف أنا هنا ليه ؟ 
* أيوه حتعرف امال إيه يوم خمسة وعشرين ا ماضى إيه 
مثا گاد التحرير. 
- تحرير إيه ياجناب القاضى . 
7 ا سی 
- بكرة تصیر . 
- بطل غلبه وجاوب دوغرى . 
- أنا غلباوى كده من صغرى . 
٭ كل الشيوعيين امثثالكآخر غلبة وقلة ذوق . 
يحصل إيه لو تمشی فى حالك فاکر نفسك مين ما تفوق . 
- حاجة عظيمة وبشرة خير . 
” انت دماغك ينفع جزمة . 
- وانت لسانك ينفع سير . 
7 اخرس قطع لسانك سافل . 
کش خی مق قاقن۔ 
١‏ مين وداك عند الطلبة رایح ضمن ا مندسين . 
- رحت أناقشهم وأسمع منهم . 
7 تسمع منهم إيه ياس طبن . 


-۲۷۱- 


- ها الطلبة إيه مطالبهم . 
“انج حتستحويض فاط 
- بس انا بسال کانوا طالبين كراريس ومساطر . 
ولا مطالب ميه اليه كل الشعب مآمن بيها . 
7 و 7 
دول طالبین حرب وشحبية مين مجنون بقی حیمشیها 
- روق دمك بس يابيه الحرب ضرورة ومفروضة . 
واهو نفس سلاحنا الظلوم فى فیتنام دابح آمریکا . 
7 دی طبيعة أرض یابنی ادم . 
باکستان بعزقت القزب 
٭ 7 
رأيك یعنی ضرورى إن احنا وحتماً يعنى نخثرئ الحرب 
"بو ار ره پاش 


القاهرة : يناير ۱۹۷۲ 


-.۲۷۲- 


شوف عندك ياسلاملم واتفرج یاسلام 
أفلام القرع كوسه حتقدم فيلم خام 

من مخرج الروآ٭اومگھبب الزكام 

عن قصة واقعية من تشخيص الدام 
والفیلم لاجل خاطرك اجون وسام 
واتفرج یاسلاملم ع السيما ياسلام 

الناس ملهية وساكتة والصالة بتشفى عيون 
والفيلم مطلع ريحه والناس مش لاقيه لون 
عيل فرحان بشبابه ومغرق شعره صابون 
مشکلته مابيخلفشى ومرانه كمان بتخون 
ودلال بتحب عطية وعطية جد ع مجنون 
لازق فى زبيدة التشه اخت الاستان مأمون 
اللی مراته ام قداره اخت محمد سعدون 
جوز تانت ماریکا الهبله اللی مصاحبه ا مأذون 


۳۹ 


اللى ملق رة ت امان اة 
م انه کالس کاب وضع برد 
دب خناقه فى خمارة وشالوه ع البيت معجون 
البطلة حتشرب نجدة مبروك وصل ا مأذون 


القاهرة : ۹۷۲ 


-5/ا؟ - 


شید قصورك ع ا مزارع من كدنا وعمل ادینا 
والخمارات جنب الصانع والسجن مطرح الجنينة 
واطلق كلابك فى الشوارع واقفل زنازينك علينا 
وقل نومنا فى ا مضاجع ادى احنا نمنا ما اشتهينا 
واتقل علينا با مواجع احنا اتوجعنا واکتفینا 

وعرفنا مين سبب جراحنا وعرفنا روحنا والتقینا 
عمال وفلاحین وطلبة دقت ساعتنا وابتدينا 

نسلك طريق مالهش راجع والنصر قرب من عنینا 
النصر أقرب من إدينا 


معتقل القناطر : ۱۹۷۳ 


-۲۱۷ 


اللورد بن اللورد بن اللورد بن اللورد 

متأصل فى الثورة لا أوناسيس ولافورد 

حیطبق بسلامته قوانين لاشتراكية 

وبدافع من عشمه عن صوت الحرية 

وآهى كوسه على باميه على قرع استامبوللې 
بتقرع يابلدنا على وش التسقية 


ے م 
سکرتیر عموم مصر وأفهم كلامى 
تعدد منا صبه ولا تنتهيش 

وجيه بالورائة وجاهل عصامی 
جمع جهل طایل وایه من مفیش 
وکان اصله ضابط وحول حرامی 
ویکتب أدب بس مایتعربش 


کے 


5 3 


یا وليه عيب اختشی ياشبه ايد الهون 
دانتى اللى زيك مشى يامرضعة قلاوون 
مد حتى عشرين ملك ومیت وزیر ورئیس ‏ 
مروان وعبد أ ملك وا مفترى وعتریس 
بتخنی بالزمبلك ولا انتى صوت ابليس 
من أول ا مبتدأ حتى نهاية الكون 

۱ ہے 4 5 
لان الصراحة فى بلدنا قليلة 
بفضل ا مباحث وأدب الرموز 
جعلھا اللئیم ابن بنت اللئيمة 
شعار يومى تحته السموم كيف يعوز 
وبهدل أصول الصراحة العظيمة 
وقال ع السكوت ع الهزيمة يجوز 


¥ 


ينوجه وبعون الله وبنفس التكنيك ایاہ 
يدخل على الصنع هواه ويمارس ملعوب العصر 
اسرق واحرق 
سريقة سريقة سريقة EE‏ سرقوا الصنع 
. حريقة حريقة حريقة .. حرقوا الخزن 
سرقوا القوت والنور والقدرة 
حرقوا الارض البور والخضرة 
مين ياولاد فى الدنیا یصدق ان الراجل يحرق بیته 
1 ۲ . ات ۱ 
اللى سرقها واللى حرقها بكرة ما ح يخرب بيته 


القاهرة : ۱۹۷۳ 


(YA 


عن موضوع الفول واللحمة صرح مصدر قال مسئول 
ان الطب اتقدم جدا والدكټور محسن بيقول 

ان الشعب الصری خصوصا من مصلحته يقرقش فول 
حيث الفول الصری عموما يجعل من بنى آدم غول 
تأكل فخده فى ربع زكيبة والدكتور محسن مسئول 
يديك طاقة وقوة عجيبة تسمن جدا تبقی مهول 

ثم اضاف الدكتور محسن ان اللحمة دی سم أكيد 
بتزود أوجاع ا معدة وتعود على طولة الايد 

وتنيم بني آدم وتفرقع منه ا مواعيد 

واللى بیاکلوا اللحمة عموما حیخشوا جهنم تابید 
يادكتور محسن بامزقلط يامصدر ياغير مسئول 

حيث ان انتوا عقول العالم والعالم محتاج لعقول 
مارأى جنابك وجنابهم فيه واحد مجنون بيقول 

احنا سيبونا نموت باللحمة وانتو تعيشوا وتاكلوا الفول 
مارأيك ياكابتن محسن مش بالذمة کلام معقول 


القاهرة : ۱۹۷۶ 


-۲۷۹- 


شرفت يانيكسون بابا يابتا ع الووترجت 
عملولك قيمة وسيما سلاطين الفول والزیت 
فرشولك أوسع سكة من راس التين على مكة 
وهناك تنفذ على عكا ویقولوا عليك حجيت 

« اهو مولد ساير داير شيلاه ياصحاب البيت » 
جواسيسك يوم تشريفك عملولك دقة وزار 
والشیخ شمهورش راكب ع الشعب وهات يامواكب 
وبواقی الزفة عناكب ساحبين من تحت الحيط 

« واهو مولد ساير داير شيلاه ياصحاب البيت , 
خد منی كلام يبقى لك ولو انك مش ح تعيش 
لاح اقول أهلا ولا سهلا ولا تيجى ولا ماتجيش 
بيقولوا اللحم المصرى مطرح مابيسرى بيهري 
وده من تأثير الکشری والفول والسوسوي أبوزيت 

2 واھو مولد سایر دایر شیلاہ باصجاب البيت 8۹ 


القاهرة : ۱۹۷۲ 


كوا 


فاليرى جيسكار ديستان والست بتاعته كمان 
حيجيب الديب من ديله ويشبع کل جعان 
یاسلاملم ياجدعان ع الناس الچنظمان 
671 رو وچتبقی العيشة جنان 
التلیفزیون حیلون والجمعیات تتکون 
والعربيات حتمون بدل البنزین بارفان 
رحتحصل نهضة عظيمة وحتبقي علینا القیمه 
وحتبقی الاشیا زلابية ولاحوجة لسوریا وليبيا 
وحنعمل وحدة آرابیا مع لندن والفاتیکان 
والفقرا حياكلوا بطاطا وحبشموا بکل آلاطة 
وبدال ماسموا شلاطة حیسموا عيالهم چان 
ودا كله بفضل صديكى دیستان الرومانتیکی 
ولا حدش فيكو شریکی فى ا مسكن والسکان 


القاهرة : ۱۹۷۰ 


-۲۸۱- 


« هنا شقلبان محطة اذاعة حلاوة زمان , 


من القاهرة ومن كردفان وسائر بلاد العرب والیابان 
تقدم إليكم بكل اللخات مراسح وسيما وجميع الفنون 
صحافة ومنابر وتليفزيونات وخطبا فى جوامع وجبنه وزتون 
ونقزح ونركب جميع ا موجات ونبحث ونفهم فى كل الشکون 
ودايما نلعلع فى كل الحالات ولاحد سامع ولايحزنون 
وتسمع ماتسمع ودا مايهمناش لان احنا أصلاً بناكل بلاش 
فخليك فى نفسك وماتخليناش نسلط عليك القلم واللسان 

« هنا شقلبان محطة اذاعة حلاوة زمان » 
یسر الاذاعة ومایسرکوش بهذه ا مناسبة ومابندعیکوش 
نقدم اليكم ولاتقرفوش شحاتة ا معسل بدون الرتوش 
شبندر سماسرة بلاد العمار 
معمر جراسن للعب القمار 
وخارب مزارع وتاجر خضار 


—YAY- 


وعقبال أملتك أمير الجيوش ماتقدرش تنكر تقول ماأعرفوش 
شحاتة ا معسل حبيب القلوب يزيل البقع والهموم والكروب 
بانفسوی يأفين يبلبع حبوب ويفضل يهلفط ولاتفهموش 
وتفهم ماتفهم دامایھمناش لان انت فاهم وعامل طناش 
وگ شقان ن ما فا امه 
لان الخبی ظهر واستبان وكل ا مسائل بدت للعيان 
وطلعت حكاوى ونزلت كمان عن التهريبة وعن كيت وكان 
وعن آلعبان ظهر فى ا مدينة 
كأنه الطوفان وغرق مراكب وسوح غيطان 
وبعض ا مراكب ح تغرق كمان وأزمة مساكن وأزمة أمان 
وعالم بياكل في عالم جعان وريحة مؤامرة فى جو ا مكان 
لهذا وذاكاوتأكم كمان نقدم اليكم عروسة وحصان 
« هنا شقلبان محطة" نليملاوة زمان ۽ 
بسم الله سلام عليكم وسلمون وموز 
واما ال مسائل فهنجف ولوز 
فيا اخوتی وبااخوات الیکم بیانی كما هو آت 
جمیع ا مسائل تمام التمام وکل الکلام دا مجرد کلام 
فصبرا جميلا ولاتقلقوش وشغل الضفاین آنا ماآقبلوش 
مافیش آی حاجة وقدر کمان ان فيه ای حاجة . 


-۲۸۳- 


مافيش أى حاجة مالوش ای لازمة الكلام واللجاجة 
وعيب أن عيل يسوق السماحة ويعمل لى باللو ويحمل ديباجة 
أنا بطبعى ضد السماسرة الكيار 2 ' 


لواحد زميلى هبش كام صفيحة 

ماكل الزمايل بتھبش صفايح 

وكل اللى جاى ماش زی اللى رايح 

فياأيها الشعب صهين تفلعص مساء التنفس مساء الروایح 
أخويا الأمیر بزرميط الایرانی 

بعت لی السنة دی عزمنی ودعانی 

أنا قبلت طبعا ورحنا العزومة وكانت وليمة ماتحصلش تانى 
داإيه ا محمر وإيه ا مكمر وإيه ا مشمر وإيه الصوانى 

أنا دماغی تعبت ولفت صراحة ۱ 

من الفخفخة والهنا الاصفهانى 

هناك یعنی مثلا إذ!ا شربت طافيه 

نمز بکوارع وبسطرمة ضانی 

ماشفتش هناك ناس بتحقد عليهم 

ولاناس بتشتم فلان الفلانى 

